അജ്മാനില് ചടങ്ങുകള്‍ക്ക് നിയന്ത്രണം Ajman bans concerts, limits capacity at weddings, funerals\nHome Gulf UAE അജ്മാനില് ചടങ്ങുകള്‍ക്ക് നിയന്ത്രണം\nഅജ്മാന്: അജാമാനില് കച്ചേരികളും സമാന പരിപാടികളും നിരോധിച്ചതായി വ്യാഴാഴ്ച അറിയിച്ചു. വിവാഹങ്ങളില് പങ്കെടുക്കാവുന്നവരുടെ എണ്ണം പരമാവധി 10 കുടുംബാംഗങ്ങളായി പരിമിതപ്പെടുത്തി. ശവസംസ്‌കാര ചടങ്ങുകളില് പരമാവധി 20 പേരെ അനുവദിക്കും. സിനിമ തിയേറ്റര്, ജിമ്മുകള്, ഫിറ്റ്‌നസ് സെന്ററുകള്, പാര്‍ക്കുകള്, ഹോട്ടല്, ബീച്ചുകള് തുടങ്ങിയ ഇടങ്ങളിലെ പ്രവര്‍ത്തന ശേഷി 50 ശതമാനമായി കുറയ്ക്കാന് നിര്‍ദേശം നല്‍കിയിട്ടുണ്ട്.\nPrevious articleബഹ്‌റൈനില് കോവിഡ് രോഗികള് വര്‍ധിക്കുന്നു; 812 പേര്‍ക്ക് കൂടി കോവിഡ്\nNext articleഷാര്‍ജയിലെ സ്‌കൂളുകളില് ഫെബ്രുവരി 14 മുതല് പൂര്‍ണ്ണമായി വിദൂര പഠനം പ്രഖ്യാപിച്ചു


Kerala kannur mg calicut university announcements 2019 november 12-കേരള, എംജി, കാലിക്കറ്റ്, കണ്ണൂർ സർവകലാശാല അറിയിപ്പുകൾ\nKerala Kannur Mg Calicut University Announcements 2019 November 12\nNovember 12, 2019 05:48:38 pm\n2019 മേയില് നടത്തിയ ബിപിഎഡ് (2 വര്‍ഷം) പരീക്ഷാഫലം പ്രസിദ്ധീകരിച്ചു. വിശദവിവരങ്ങള് വെബ്‌സൈറ്റില്.\nരണ്ടാം സെമസ്റ്റര് കരിയര് റിലേറ്റഡ് (2013 ന് മുമ്പ് അഡ്മിഷന് എടുത്ത വിദ്യാർഥികള്) കോഴ്‌സുകളുടെ (2012 അഡ്മിഷന് – സപ്ലിമെന്ററി, 2010, 2011 അഡ്മിഷന് മേഴ്സി ചാന്‍സ്) പരീക്ഷകള് നവംബര് 21 ന് ആരംഭിക്കും. വിശദവിവരങ്ങള് വെബ്‌സൈറ്റില്.\n2019 ജൂലൈയില് നടത്തിയ ആറാം സെമസ്റ്റര് യൂണിറ്ററി എല്‍എല്‍ബി പരീക്ഷയുടെ സൂക്ഷ്മപരിശോധനയ്ക്ക് അപേക്ഷിച്ചിട്ടുളള വിദ്യാർഥികള് ഫോട്ടോ പതിച്ച ഐഡി കാര്‍ഡും ഹാള്‍ടിക്കറ്റുമായി റീവാല്യുവേഷന് സെക്ഷനില് നവംബര് 13 മുതല് 16 വരെയുളള പ്രവൃത്തി ദിനങ്ങളില് ഹാജരാകേണ്ടതാണ്.\nകാര്യവട്ടം പഠനഗവേഷണവകുപ്പുകളില് അക്വാട്ടിക് ബയോളജി ആന്റ് ഫിഷറീസ്, ബയോ കെമിസ്ട്രി, അഡ്വാന്‍സ്ഡ് ബോട്ടണി, കെമിസ്ട്രി, ജിയോളജി, ലിംഗ്വിസ്റ്റിക്‌സ്, കമ്പ്യൂട്ടേഷണല് ലിഗ്വിസ്റ്റിക്‌സ്, സംസ്‌കൃതം, ഫ്യൂച്ചര് സ്റ്റഡീസ്, സുവോളജി ഡിപ്പാര്‍ട്ട്‌മെന്റുകളിലെ എം.ഫില് (2019-2 020) പ്രോഗ്രാമുകളില് ഒഴിവുളള എസ്.സി/എസ്.ടി സീറ്റുകളിലേക്കുളള സ്‌പോട്ട് അഡ്മിഷന് നവംബര് 18 ന് രാവിലെ 10 മണിക്ക് നടക്കും. യോഗ്യരായ വിദ്യാർഥികള് അസല് സര്‍ട്ടിഫിക്കറ്റുകളുമായി അതാതു ഡിപ്പാര്‍ട്ട്‌മെന്റുകളില് അന്നേ ദിവസം എത്തിച്ചേരണം.\nസിബിസിഎസ് സമ്പ്രദായത്തിലുളള യു.ജി പ്രോഗ്രാമുകളുടെ 2019 – 20 അദ്ധ്യയന വര്‍ഷത്തിലെ രണ്ട്, നാല്, ആറ് സെമസ്റ്ററുകളുടെ അക്കാദമിക് കലണ്ടറുകള് സര്‍വകലാശാല വെബ്‌സൈറ്റില് ലഭ്യമാണ്.\nതുടര് വിദ്യാഭ്യാസ വ്യാപനകേന്ദ്രം നടത്തുന്ന സര്‍ട്ടിഫിക്കറ്റ് ഇന് യോഗാ ആന്റ് മെഡിറ്റേഷന് മോര്‍ണിംഗ് ബാച്ചില് ഏതാനും സീറ്റൊഴിവുണ്ട്. യോഗ്യത: പ്ലസ്ടു/പ്രീഡിഗ്രി.\nനവംബര് 16 ന് രാവിലെ 10 മണി മുതല് ആരംഭിക്കുന്ന സിഎല്‍ഐഎസ്‌സി കോഴ്‌സിന് ഏതാനും സീറ്റൊഴിവുണ്ട്. യോഗ്യത: പ്ലസ്ടു/പ്രീഡിഗ്രി.\nനവംബര് 16 ന് ഉച്ചയ്ക്ക് രണ്ട് മണിക്ക് ആരംഭിക്കുന്ന സര്‍ട്ടിഫിക്കറ്റ് ഇന് നഴ്‌സിങ് അഡ്മിനിസ്‌ട്രേഷന് കോഴ്‌സിന് ഏതാനും സീറ്റൊഴിവുണ്ട്. യോഗ്യത: ജനറല് നഴ്‌സിങ്/ബിഎസ്‌സി നഴ്‌സിങ്. വിശദ വിവരങ്ങള്‍ക്ക് 0471-2302523\nഅഫിലിയേറ്റഡ് കോളേജുകളിലെ രണ്ടാം സെമസ്റ്റർ യൂണിറ്ററി എൽഎൽബി (ത്രിവത്സരം – 2018 അഡ്മിഷൻ റഗുലർ), രണ്ടാം സെമസ്റ്റർ എൽഎൽബി (ത്രിവത്സരം – 2012-2017 അഡ്മിഷൻ സപ്ലിമെന്ററി/2011 അഡ്മിഷൻ ആദ്യ മേഴ്‌സി ചാൻസ്/ 2011ന് മുമ്പുള്ള അഡ്മിഷൻ രണ്ടാം മേഴ്‌സി ചാൻസ്, ആറാം സെമസ്റ്റർ എൽഎൽബി (പഞ്ചവത്സരം – 2007-2010 അഡ്മിഷൻ സപ്ലിമെന്ററി 2006 അഡ്മിഷൻ ആദ്യ മേഴ്‌സി ചാൻസ്/2006ന് മുമ്പുള്ള അഡ്മിഷൻ രണ്ടാം മേഴ്‌സി ചാൻസ് പരീക്ഷകൾ (കോമൺ) ഡിസംബർ ആറു മുതൽ ആരംഭിക്കും.\nപിഴയില്ലാതെ നവംബർ 15 വരെയും 525 രൂപ പിഴയോടെ 16 വരെയും 1050 രൂപ പിഴയോടെ 19 വരെയും അപേക്ഷിക്കാം. റഗുലർ വിദ്യാർഥികൾ 210 രൂപയും (വീണ്ടുമെഴുതുന്നവർ പേപ്പറൊന്നിന് 35 രൂപ വീതവും (പരമാവധി 210 രൂപ) സി.വി. ക്യാമ്പ് ഫീസായി പരീക്ഷഫീസിന് പുറമെ അടയ്ക്കണം. ആദ്യ മേഴ്‌സി ചാൻസ് പരീക്ഷയെഴുതുന്നവർ 5250 രൂപയും രണ്ടാം മേഴ്‌സി ചാൻസ് പരീക്ഷയെഴുതുന്നവർ 7350 രൂപയും സ്‌പെഷൽ ഫീസായി പരീക്ഷഫീസിനും സി.വി. ക്യാമ്പ് ഫീസിനും പുറമെ അടയ്ക്കണം. 2019ലെ വിവിധ വിജ്ഞാപനപ്രകാരം സ്‌പെഷൽ ഫീസായി 5000 രൂപ അടച്ചിട്ടുള്ള വിദ്യാർഥികൾ ബാക്കി ഫീസായ 250 രൂപയും 7000 രൂപ അടച്ചിട്ടുള്ള വിദ്യാർഥികൾ ബാക്കി ഫീസായ 350 രൂപയും മേഴ്‌സി ചാൻസ് ഫീസായി അടയ്ക്കണം.\n2019 നവംബറിൽ നടക്കുന്ന മൂന്നാം സെമസ്റ്റർ എംഎസ്‌സി ഫുഡ് ടെക്‌നോളജി ആന്റ് ക്വാളിറ്റി അഷ്വറൻസ് (സിഎസ്എസ്-റഗുലർ/സപ്ലിമെന്ററി/മേഴ്‌സി ചാൻസ്) പരീക്ഷയുടെ പ്രാക്ടിക്കൽ നവംബർ 15 മുതൽ ഡിസംബർ 12 വരെ അതത് കോളേജുകളിൽ നടക്കും. വിശദമായ ടൈംടേബിൾ സർവകലാശാല വെബ്‌സൈറ്റിൽ.\n2019 ഓഗസ്റ്റ് 19ന് മഹാത്മാ ഗാന്ധി സർവകലാശാല സിൽവർ ജൂബിലി പരീക്ഷഭവനിലെ 201-ാം നമ്പർ മുറിയിൽ നടന്ന ഒന്നാം സെമസ്റ്റർ സിബിസിഎസ്എസ് അണ്ടർ ഗ്രാജുവേറ്റ് (2013ന് മുമ്പുള്ള അഡ്മിഷൻ സപ്ലിമെന്ററി/മേഴ്‌സി ചാൻസ്) ഇംഗ്ലീഷ് കോമൺ ബിരുദ പരീക്ഷ ജനുവരി 2019ന്റെ വൈവാവോസി പരീക്ഷയിൽ ഹാജരാകാതിരുന്ന വിദ്യാർഥികൾക്കായി നവംബർ 18ന് സ്‌പെഷൽ വൈവാവോസി നടത്തുന്നു. മഹാത്മാ ഗാന്ധി സർവകലാശാല സിൽവർ ജൂബിലി പരീക്ഷഭവനിലെ 201-ാം നമ്പർ മുറിയിലാണ് വൈവാവോസി നടക്കുന്നത്. വിശദമായ ടൈംടേബിൾ സർവകലാശാല വെബ്‌സൈറ്റിൽ.\n2018 ഡിസംബറിൽ നടന്ന ഏഴ്, എട്ട് സെമസ്റ്റർ ബിടെക് (സപ്ലിമെന്ററി/മേഴ്‌സി ചാൻസ് – പഴയ സ്‌കീം – 2008ന് മുമ്പുള്ള അഡ്മിഷൻ) പരീക്ഷയുടെ ഫലം പ്രസിദ്ധീകരിച്ചു. പുനർമൂല്യനിർണയത്തിനും സൂക്ഷ്മപരിശോധനയ്ക്കും നവംബർ 26 വരെ അപേക്ഷിക്കാം.\n2018 ഡിസംബറിൽ നടന്ന ഒന്നാം വർഷ ബിഎസ്‌സി മെഡിക്കൽ റേഡിയോളജിക്കൽ ടെക്‌നോളജി (എംആർടി- സപ്ലിമെന്ററി – 2016 അഡ്മിഷൻ, 2016ന് മുമ്പുള്ള അഡ്മിഷൻ) പരീക്ഷകളുടെ ഫലം പ്രസിദ്ധീകരിച്ചു. പുനർമൂല്യനിർണയത്തിനും സൂക്ഷ്മപരിശോധനയ്ക്കും നവംബർ 22 വരെ അപേക്ഷിക്കാം.\n2019 ഓഗസ്റ്റിൽ സ്‌കൂൾ ഓഫ് ഇന്ത്യൻ ലീഗൽ തോട്ടിൽ നടന്ന ഒന്നാം സെമസ്റ്റർ ബിഎ എൽഎൽബി (ഓണേഴ്‌സ്/പഞ്ചവത്സരം) സ്‌പെഷൽ മേഴ്‌സി ചാൻസ് പരീക്ഷയുടെ ഫലം പ്രസിദ്ധീകരിച്ചു. പുനർമൂല്യനിർണയത്തിനും സൂക്ഷ്മപരിശോധനയ്ക്കും നവംബർ 23 വരെ അപേക്ഷിക്കാം.\n2019 ഓഗസ്റ്റിൽ സ്‌കൂൾ ഓഫ് ഇന്ത്യൻ ലീഗൽ തോട്ടിൽ നടന്ന മൂന്നാം സെമസ്റ്റർ ബിഎ എൽഎൽബി (ഓണേഴ്‌സ്/പഞ്ചവത്സരം) സ്‌പെഷൽ മേഴ്‌സി ചാൻസ് പരീക്ഷയുടെ ഫലം പ്രസിദ്ധീകരിച്ചു. പുനർമൂല്യനിർണയത്തിനും സൂക്ഷ്മപരിശോധനയ്ക്കും നവംബർ 23 വരെ അപേക്ഷിക്കാം.\n2019 ഓഗസ്റ്റിൽ സ്‌കൂൾ ഓഫ് ഇന്ത്യൻ ലീഗൽ തോട്ടിൽ നടന്ന നാലാം സെമസ്റ്റർ ബിഎ എൽഎൽബി (ഓണേഴ്‌സ്/പഞ്ചവത്സരം) സ്‌പെഷൽ മേഴ്‌സി ചാൻസ് പരീക്ഷയുടെ ഫലം പ്രസിദ്ധീകരിച്ചു. പുനർമൂല്യനിർണയത്തിനും സൂക്ഷ്മപരിശോധനയ്ക്കും നവംബർ 23 വരെ അപേക്ഷിക്കാം.\n2019 ഓഗസ്റ്റിൽ സ്‌കൂൾ ഓഫ് ഇന്ത്യൻ ലീഗൽ തോട്ടിൽ നടന്ന ഒൻപതാം സെമസ്റ്റർ ബിഎ എൽഎൽബി (ഓണേഴ്‌സ്/പഞ്ചവത്സരം) സ്‌പെഷൽ മേഴ്‌സി ചാൻസ് പരീക്ഷയുടെ ഫലം പ്രസിദ്ധീകരിച്ചു. പുനർമൂല്യനിർണയത്തിനും സൂക്ഷ്മപരിശോധനയ്ക്കും നവംബർ 23 വരെ അപേക്ഷിക്കാം.\n2019 ജൂണിൽ സ്‌കൂൾ ഓഫ് ഇന്ത്യൻ ലീഗൽ തോട്ടിൽ നടന്ന രണ്ടാം സെമസ്റ്റർ സപ്ലിമെന്ററി എൽഎൽബി (ത്രിവത്സരം –4പി.എം. –9പി.എം.) സ്‌പെഷൽ മേഴ്‌സി ചാൻസ് പരീക്ഷയുടെ ഫലം പ്രസിദ്ധീകരിച്ചു. പുനർമൂല്യനിർണയത്തിനും സൂക്ഷ്മപരിശോധനയ്ക്കും നവംബർ 23 വരെ അപേക്ഷിക്കാം.\n2019 ഓഗസ്റ്റിൽ സ്‌കൂൾ ഓഫ് ഇന്ത്യൻ ലീഗൽ തോട്ടിൽ നടന്ന ഏഴാം സെമസ്റ്റർ ബിഎ എൽഎൽബി (ഓണേഴ്‌സ്/പഞ്ചവത്സരം) സ്‌പെഷൽ മേഴ്‌സി ചാൻസ് പരീക്ഷയുടെ ഫലം പ്രസിദ്ധീകരിച്ചു. പുനർമൂല്യനിർണയത്തിനും സൂക്ഷ്മപരിശോധനയ്ക്കും നവംബർ 23 വരെ അപേക്ഷിക്കാം.\n2019 ഓഗസ്റ്റിൽ സ്‌കൂൾ ഓഫ് ഇന്ത്യൻ ലീഗൽ തോട്ടിൽ നടന്ന എട്ടാം സെമസ്റ്റർ ബിഎ എൽഎൽബി (ഓണേഴ്‌സ്/പഞ്ചവത്സരം) സ്‌പെഷൽ മേഴ്‌സി ചാൻസ് പരീക്ഷയുടെ ഫലം പ്രസിദ്ധീകരിച്ചു. പുനർമൂല്യനിർണയത്തിനും സൂക്ഷ്മപരിശോധനയ്ക്കും നവംബർ 23 വരെ അപേക്ഷിക്കാം.\nഓഫ് കാമ്പസ് പരീക്ഷകേന്ദ്രങ്ങളിൽ മാറ്റം\n2019 നവംബർ 13 മുതൽ ആരംഭിക്കുന്ന ഓഫ് കാമ്പസ് പരീക്ഷകേന്ദ്രങ്ങൾ പുനക്രമീകരിച്ചു. എംബിഎ പരീക്ഷകൾ കുടമാളൂർ കോളേജ് ഓഫ് ടീച്ചർ എജ്യൂക്കേഷനിലും, ബിബിഎ, ബിസിഎ, എംസിഎ പരീക്ഷകൾ ഏറ്റുമാനൂർ ഏറ്റുമാനൂരപ്പൻ കോളേജിലും നടക്കും. കോട്ടയം ഗാന്ധിനഗർ സ്‌കൂൾ ഓഫ് മെഡിക്കൽ എജ്യൂക്കേഷൻ എന്ന പരീക്ഷകേന്ദ്രം റദ്ദുചെയ്തു. വിശദവിവരം സർവകലാശാല വെബ്‌സൈറ്റിൽ. ഫോൺ: 0481-2733663, 2733667, 9142342434.\nകാലിക്കറ്റ് സര്‍വകലാശാല നവംബര് 13-ന് ആരംഭിക്കുന്ന വിദൂരവിദ്യാഭ്യാസം അഞ്ചാം സെമസ്റ്റര് (സിയുസിബിസിഎസ്എസ്) ബികോം/ബിബിഎ പരീക്ഷയ്ക്ക് കോഹിനൂര് ഐഇടി പരീക്ഷാ കേന്ദ്രമായി ഹാള്‍ടിക്കറ്റ് ലഭിച്ച PMARBS0256 മുതല് PMARBS0318 വരെയുള്ള പരീക്ഷാർഥികള് അതേ ഹാള്‍ടിക്കറ്റുമായി സര്‍വകലാശാലാ ടാഗോര് നികേതന് ഹാളില് പരീക്ഷയ്ക്ക് ഹാജരാകണം.\nകാലിക്കറ്റ് സര്‍വകലാശാല എം.എഡ് ഒന്ന്, മൂന്ന് സെമസ്റ്റര് (2017 മുതല് പ്രവേശനം) റഗുലര്/സപ്ലിമെന്ററി പരീക്ഷയ്ക്ക് പിഴകൂടാതെ നവംബര് 21 വരെയും 170 രൂപ പിഴയോടെ നവംബര് 23 വരെയും ഫീസടച്ച് നവംബര് 25 വരെ രജിസ്റ്റര് ചെയ്യാം.\nകാലിക്കറ്റ് സര്‍വകലാശാല 2018 ഡിസംബറില് നടത്തിയ ഒന്നാം സെമസ്റ്റര് എംഎ മലയാളം (സിയുസിഎസ്എസ്) പരീക്ഷാഫലം വെബ്‌സൈറ്റില്. പുനര്‍മൂല്യനിര്‍ണയത്തിന് നവംബര് 22 വരെ അപേക്ഷിക്കാം.


പി.പി. ഉമ്മർകോയ - വിക്കിപീഡിയ\nസെപ്റ്റംബർ 26 1962 – സെപ്റ്റംബർ 10 1964\nകേരളത്തിന്റെ വിദ്യാഭ്യാസവകുപ്പ് മന്ത്രി\nഫെബ്രുവരി21960 – സെപ്റ്റംബർ 26 1962\n(1922-07-01)ജൂലൈ 1, 1922\nസെപ്റ്റംബർ 1, 2000(2000-09-01) (പ്രായം 78)\nAs of ജനുവരി 18, 2012\nകേരളത്തിലെ മുൻമന്ത്രിയും ഒന്നും രണ്ടും കേരളനിയമസഭകളിലെ അംഗവുമായിരുന്നു പരപ്പിൽ പുതിയപുരയിൽ ഉമ്മർകോയ എന്ന പി.പി. ഉമ്മർകോയ (01 ജൂലൈ 1922 - 1 സെപ്റ്റംബർ 2000). ഒന്നാം കേരള നിയമസഭയിലെ പ്രതിപക്ഷ ഉപനേതാവായിരുന്ന പി.പി. ഉമ്മർകോയ രണ്ട് തവണ കേരളത്തിന്റെ മന്ത്രിയായിട്ടുണ്ട്.\n1922 ജൂലൈ ഒന്നിന് കോഴിക്കോട് ജില്ലയിൽ ജനിച്ച ഉമ്മർകോയ ചെറുപ്പത്തിലെ പൊതുപ്രവർത്തനങ്ങളിൽ സജീവമായിരുന്നു. 1954-ൽ ഇദ്ദേഹം മദ്രാസ് നിയമസഭയിലേക്കും തിരഞ്ഞെടുക്കപ്പെട്ടിട്ടുണ്ട്. കേരളസംസ്ഥാനം രൂപികൃതമായതിനു ശേഷം നടന്ന രണ്ട് നിയമസഭാതിരഞ്ഞെടുപ്പുകളിലും കോൺഗ്രസ് പ്രതിനിധിയായി മഞ്ചേരി നിയോജകമണ്ഡലത്തിൽ നിന്ന് ഇദ്ദേഹം തിരഞ്ഞെടുക്കപ്പെട്ടു. 1960 ഫെബ്രുവരി2മുതൽ 1962 സെപ്റ്റംബർ 26 വരെ പട്ടം താണുപിള്ള മന്ത്രിസഭയിലെ വിദ്യാഭ്യാസമന്ത്രി, 1962 സെപ്റ്റംബർ 26 മുതൽ 1964 സെപ്റ്റംബർ 10 വരെ ആർ. ശങ്കർ മന്ത്രിസഭയിലെ പൊതുമരാമത്ത് വകുപ്പ് മന്ത്രിസ്ഥാനവും പി.പി. ഉമ്മർകോയ വഹിച്ചിട്ടുണ്ട്. കെ.പി.സി.സി. ഉപാധ്യക്ഷൻ, കേരള പബ്ലിക് സർവീസ് കമ്മീഷൻ അംഗം എന്നീ നിലകളിലും ഇദ്ദേഹം പ്രവർത്തിച്ചിട്ടുണ്ട്. 2000മാണ്ട് സെപ്റ്റംബർ ഒന്നിന് 78-ആം വയസ്സിൽ പി.പി. ഉമ്മർകോയ അന്തരിച്ചു.\nധീരാത്മാക്കൾ, ആത്മകഥ തുടങ്ങി ചുരുക്കം ചില പുസ്തകങ്ങൾ ഉമ്മർകോയയുടേതായി ഉണ്ട്. മുഹമ്മദ് അബ്ദുറഹിമാൻ സാഹിബിന്റെ ജീവചരിത്രരചനയിലും ഇദ്ദേഹം പങ്കുവഹിച്ചു.\n↑ "ആർക്കൈവ് പകർപ്പ്". മൂലതാളിൽ നിന്നും 2011-07-21-ന് ആർക്കൈവ് ചെയ്തത്. ശേഖരിച്ചത് 2012-01-17.\n↑ "P.P. Ummer Koya - Biography". കേരള സാഹിത്യ അക്കാദമി. ശേഖരിച്ചത് 2021-02-15.\n"https://ml.wikipedia.org/w/index.php?title=പി.പി._ഉമ്മർകോയ&oldid=3636777" എന്ന താളിൽനിന്ന് ശേഖരിച്ചത്\nസെപ്റ്റംബർ 1-ന് മരിച്ചവർ\nഈ താൾ അവസാനം തിരുത്തപ്പെട്ടത്: 05:06, 15 ഓഗസ്റ്റ് 2021.


പെട്രോളിനെക്കാള് തീവില, ജനങ്ങള് ഉള്ളി ക്യൂവില്; ലക്ഷാധിപതികളാവാന് കള്ളന്മാര് !\nThiruvananthapuram, First Published 25, Sep 2019, 5:21 PM IST\nദക്ഷിണേന്ത്യന് സംസ്ഥാനങ്ങളിലെ ഉള്ളിയുടെ സ്റ്റോക്ക് വളരെ കുറഞ്ഞ തലത്തിലേക്ക് എത്തിയതായി ബാംഗ്ലൂരിലെ വ്യാപാരികള് പറയുന്നു. രാജ്യത്തെ ഉള്ളി വിതരണം ഇപ്പോള് ഏതാണ്ട് തകര്‍ന്ന മട്ടാണ്. ഉള്ളി പ്രതിസന്ധി രാജ്യത്ത് ഇനിയും ഒരു മാസത്തോളം നീണ്ടു നിന്നേക്കുമെന്നാണ് വിദഗ്ധരുടെ അഭിപ്രായം.\nഉള്ളിക്കള്ളന്മാരെ സൂക്ഷിക്കുക ! ചിലപ്പോള് ഇത്തരത്തിലൊരു ബോര്‍ഡ് ഉടന് തന്നെ രാജ്യത്ത് പലയിടത്തും പ്രത്യക്ഷപ്പെട്ടേക്കാം. ഉള്ളി (വലിയ ഉള്ളി) വില എല്ലാ പരിധികളും ലംഘിച്ച് കൂടിയതോടെ രാജ്യത്ത് ഉള്ളിക്കള്ളന്മാരും സജീവമാകുകയാണ്. കഴിഞ്ഞ ദിവസം ബീഹാറിലെ വെയര്‍ഹൗസില് നിന്ന് എട്ട് ലക്ഷം രൂപ വിലമതിക്കുന്ന ഉള്ളിയാണ് മോഷണം പോയത്. പാറ്റ്നയില് നിന്ന് 30 കിലോമീറ്റര് ദൂരെ ഫത്തുവയിലെ സോനാരു കോളനിയില് ശനിയാഴ്ചയാണ് സംഭവം അരങ്ങേറിയത്.\nസമാനമായ സംഭവം മഹാരാഷ്ട്രയിലെ നാസിക്കിലും റിപ്പോര്‍ട്ട് ചെയ്യപ്പെട്ടു. നാസികിലെ കര്‍ഷകനായ രാഹുല് ബാദിറാവു പഗറാണ് സവാള മോഷണം പോയതായി ചൂണ്ടിക്കാട്ടി പൊലീസില് പരാതി നല്‍കിയത്. കല്‍വന് തലുകയിലെ സംഭരണശാലയില് 117 പ്ലാസ്റ്റിക് കൊട്ടകളിലായി സൂക്ഷിച്ചിരുന്ന 25 ടണ് സവാളയാണ് മോഷണം പോയത്.\nദില്ലിയില് ഇന്ന് ഒരു ലിറ്റര് പെട്രോളിനെക്കാള് വിലയാണ് ഒരു കിലോ ഉള്ളിക്ക്. 74 രൂപയാണ് ദില്ലിയില് ഒരു ലിറ്റര് പെട്രോളിന്‍റെ ഇന്നത്തെ വില. എന്നാല്, ദില്ലിയിലെ ഉള്ളിവില കിലോയ്ക്ക് 75 -80 രൂപയാണ്. മഹാരാഷ്ട്ര, ഹരിയാന തുടങ്ങിയ സംസ്ഥാനങ്ങളിലെ നിയമസഭ തെരഞ്ഞെടുപ്പ് കൂടി പ്രഖ്യാപിച്ച സാഹചര്യത്തില് ഉള്ളി വില ഉയരുന്നത് സംസ്ഥാന -കേന്ദ്ര സര്‍ക്കാരുകളുടെയും നെഞ്ചിടിപ്പ് കൂട്ടുകയാണ്.\nഉള്ളിയുടെ വിലയും ഇന്ത്യന് ജനങ്ങളുടെ മനോഭാവവും തമ്മില് വളരെ അടുത്ത ബന്ധമാണുളളത്. അതിനാല് തന്നെ രാജ്യത്ത് ഉള്ളിവില ഉയരുന്നത് രാഷ്ട്രീയമായി വലിയ ചലനങ്ങള്‍ക്ക് കാരണമായേക്കാം. ഉള്ളി വിലയിലുണ്ടായ വര്‍ധന ഇന്ത്യന് ഉപഭോക്താക്കളെ വിഷമിപ്പിച്ചു തുടങ്ങിയതായും ഉപഭോക്താക്കളുടെ വാങ്ങല് തീരുമാനത്തില് അത് വലിയ പ്രതിസന്ധി സൃഷ്ടിക്കുന്നതായും വിപണി വിദഗ്ധര് അഭിപ്രായപ്പെടുന്നു.\nകാരണവും സര്‍ക്കാര് നടപടിയും\nസെപ്റ്റംബര് 25 ലെ കണക്കുകള് പ്രകാരം ദില്ലിയിലും മുംബൈയിലും ഉള്ളി വില കിലോയ്ക്ക് 75 മുതല് 80 രൂപ വരെയാണ്. ദില്ലിയിലെ ചില മാര്‍ക്കറ്റുകളില് 80 ന് മുകളിലും വില്‍പ്പന നടന്നതായി ദേശീയ മാധ്യമങ്ങള് റിപ്പോര്‍ട്ട് ചെയ്യുന്നു. മൊത്ത വിലയെ അടിസ്ഥാനമാക്കി കഴിഞ്ഞ നാല് വര്‍ഷത്തിനിടയിലെ ഏറ്റവും കൂടിയ നിരക്കാണ് ഉള്ളിക്കിപ്പോള്. പ്രധാനമായും ദക്ഷിണേന്ത്യന് സംസ്ഥാനങ്ങളിലും മഹാരാഷ്ട്രയിലും ഉണ്ടായ കനത്ത മഴയാണ് വിലക്കയറ്റത്തിന് കാരണമായത്. കനത്ത മഴ കാരണം ദക്ഷിണേന്ത്യന് സംസ്ഥാനങ്ങളിലെയും മഹാരാഷ്ട്രയിലെയും ഉള്ളിപ്പാടങ്ങളില് നിന്നുളള ഉല്‍പാദനത്തില് വലിയ ഇടിവുണ്ടായി. ഇതോടെ ഉള്ളി വിലയില് 300 ശതമാനത്തിന്‍റെ വരെ വര്‍ധനയുണ്ടായി.\nദക്ഷിണേന്ത്യന് സംസ്ഥാനങ്ങളിലെ ഉള്ളിയുടെ സ്റ്റോക്ക് വളരെ കുറഞ്ഞ തലത്തിലേക്ക് എത്തിയതായി ബാംഗ്ലൂരിലെ വ്യാപാരികള് പറയുന്നു. രാജ്യത്തെ ഉള്ളി വിതരണം ഇപ്പോള് ഏതാണ്ട് തകര്‍ന്ന മട്ടാണ്. ഉള്ളി പ്രതിസന്ധി രാജ്യത്ത് ഇനിയും ഒരു മാസത്തോളം നീണ്ടു നിന്നേക്കുമെന്നാണ് വിദഗ്ധരുടെ അഭിപ്രായം. ഉള്ളി വില 80 മുകളിലേക്ക് ഉയര്‍ന്നതോടെ വില നിയന്ത്രണത്തിന് സര്‍ക്കാരിന്‍റെ ഭാഗത്ത് നിന്ന് ശ്രമം തുടങ്ങി.\nവില നിയന്ത്രിക്കുന്നതിന്‍റെ ഭാഗമായി കയറ്റുമതിയുടെ കുറഞ്ഞ വില ടണ്ണിന് 850 ഡോളര് എന്ന നിലയിലേക്ക് കേന്ദ്ര സര്‍ക്കാര് കഴിഞ്ഞ ആഴ്ച മാറ്റിയിരുന്നു. ഇന്ത്യയില് നിന്നുള്ള ഉള്ളിക്കയറ്റുമതി കുറയുന്നത് ആഭ്യന്തര വിപണിയിലെ വലിയ ഉള്ളിയുടെ അളവ് വര്‍ധിപ്പിക്കുമെന്നാണ് വിലയിരുത്തലിന്‍റെ അടിസ്ഥാനത്തിലാണിത്. ഉള്ളിക്കയറ്റുമതിയില് ഇനിയും കുറവ് വരുത്തുന്നതിനായി കേന്ദ്ര സര്‍ക്കാര് കൂടുതല് കടുത്ത നടപടികളിലേക്ക് നീങ്ങിയേക്കുമെന്നാണ് സൂചന. ഉള്ളി വില നിയന്ത്രിക്കുന്നതിന്‍റെ ഭാഗമായി ഇറക്കുമതിയെ ആശ്രയിക്കുമെന്ന് മഹാരാഷ്ട്ര അടക്കമുളള സംസ്ഥാനങ്ങള് നേരത്തെ പ്രഖ്യാപിച്ചിരുന്നു. സവാളയുടെ വില നിയന്ത്രണത്തിന് സംസ്ഥാന -കേന്ദ്ര ഏജന്‍സികളെ ഉപയോഗപ്പെടുത്തുമെന്ന് ഭക്ഷ്യ പൊതുവിതരണ വകുപ്പ് മന്ത്രി രാം വിലാസ് പാസ്വാന് അറിയിച്ചു.\nകേന്ദ്ര സര്‍ക്കാരിന്‍റെ പക്കല് 50,000 ടണ് സവാള ശേഖരമുണ്ട് ഇതില് 15,000 ടണ് വിതരണം ചെയ്തുകഴിഞ്ഞതായി സര്‍ക്കാര് വൃത്തങ്ങള് അഭിപ്രായപ്പെടുന്നു. പൂഴ്ത്തിവയ്പ്പുകാര്‍ക്കും കരിഞ്ചന്തക്കാര്‍ക്കും കേന്ദ്രം കര്‍ശന താക്കീത് നല്‍കിയിട്ടുണ്ട്. വേണ്ടിവന്നാല് സംഭരണ നിയന്ത്രണം അടക്കമുളള കാര്യങ്ങളിലേക്ക് സര്‍ക്കാര് നീങ്ങുമെന്നും രാം വിലാസ് പാസ്വാന് പറഞ്ഞു.\nപൊതുമേഖല സ്ഥാപനങ്ങളായ നാഫെഡ്, നാഷണല് കോ -ഓപ്പറേറ്റീവ് കണ്‍സ്യൂമേഴ്സ് എന്നിവയെ വിപണിയില് ഇടപെടുവിച്ച് വില നിയന്ത്രിക്കാന് സംസ്ഥാന സര്‍ക്കാരുകള്‍ക്ക് കേന്ദ്ര സര്‍ക്കാര് നിര്‍ദ്ദേശം നല്‍കിക്കഴിഞ്ഞു. ബാംഗ്ലൂര്, ചെന്നൈ, ഡെറാഡൂണ് എന്നീ നഗരങ്ങളില് ഉള്ളിവില കിലോയ്ക്ക് 60 രൂപയ്ക്ക് മുകളിലാണിപ്പോള്. രാജ്യത്തെ മൊത്ത വിതരണ കേന്ദ്രങ്ങളില് എത്തുന്ന ഉള്ളിയുടെ അളവില് വലിയ കുറവുണ്ട്. സ്റ്റോക്കില് അനുഭവപ്പെടുന്ന ഈ പരിമിധിയാണ് ഉള്ളി വിലവര്‍ധനയ്ക്ക് കാരണമെന്ന് വ്യാപാരികള് വ്യക്തമാക്കുന്നു. വിപണിയിൽ സവാള കിട്ടാനില്ലാതായതോടെ വ്യാപാരികൾ തോന്നുംപോലെ വില ഈടാക്കുന്നതും സാധാരണക്കാരെ വലയ്ക്കുകയാണ്.\nസവാള വിൽക്കുന്ന കടകൾക്ക് മുന്നിലെ നീണ്ട നിരയും ഉത്തരേന്ത്യയിൽ ഇതോടെ പതിവ് കാഴ്ചയായിട്ടുണ്ട്. അതേ സമയം വിലക്കയറ്റം നിയന്ത്രിക്കാൻ ന്യായവില കടകളുമായി കേന്ദ്രസർക്കാരും ദില്ലി സർക്കാരും രംഗത്തെത്തിയത് വരും ദിവസങ്ങളില് ദില്ലിയില് വില കുറയാനിടയായേക്കും. ന്യായവില കടകളിൽ കിലോയ്ക്ക് 24 രൂപയ്ക്കാണ് സവാള നൽകുന്നത്. പക്ഷെ മണിക്കൂറുകൾ ക്യൂ നിന്നാൽ മാത്രമേ ഈ വിലയ്ക്ക് സവാള കിട്ടൂ എന്നതാണ് പ്രതിസന്ധിയാണ്.\nLast Updated 26, Sep 2019, 12:05 PM IST\nonion price four years high\nonion price goes high due to flood in south India\n'കേട്ടാല് കരയും ഈ ഉള്ളിവില': മുകളിലോട്ട് മാത്രം യാത്ര ചെയ്ത് നാട്ടിലെ ഉള്ളിവില !\nബാങ്കും ഓഹരിയും വസ്തുവും വേണ്ട 'സ്വര്‍ണം മതി': സ്വര്‍ണത്തിന്‍റെ പിന്നാലെ പാഞ്ഞ് നാട്ടുകാര് !\nഇന്ത്യന് രാഷ്ട്രീയത്തിലെ ഒഴിച്ചുകൂടാനാകാത്ത 'ഉള്ളി'ക്കാര്യം


നീറ്റ്, ജെ.ഇ.ഇ: കേന്ദ്രം വിദ്യാർഥികളുടെ ജീവിതം വെച്ച് കളിക്കുന്നുവെന്ന് സിസോദിയ | Madhyamam\ndate_range 23 Aug 2020 5:19 AM GMT\nനീറ്റ്, ജെ.ഇ.ഇ: കേന്ദ്രം വിദ്യാർഥികളുടെ ജീവിതം വെച്ച് കളിക്കുന്നുവെന്ന് സിസോദിയ\n'ഒരു എൻട്രൻസ് പരീക്ഷക്ക് വേണ്ടി വിദ്യാർഥികളുടെ ജീവിതം അപകടത്തിലാക്കണോ'\nന്യൂഡൽഹി: കോവിഡ് വ്യാപിക്കുമ്പോഴും സെപ്റ്റംബറിൽ നടക്കാനിരിക്കുന്ന നീറ്റ്, ജെ.ഇ.ഇ പരീക്ഷകളുമായി കേന്ദ്രം മുന്നോട്ടുപോകുന്നതിനെ വിമർശിച്ച് ഡൽഹി ഉപമുഖ്യമന്ത്രി മനീഷ് സിസോദിയ. തീരുമാനത്തിൽ കേന്ദ്രം പുനർവിചിന്തനം നടത്തണമെന്നും പരീക്ഷ നടത്താനായി മറ്റൊരു മാർഗം കണ്ടെത്തണമെന്നും അദ്ദേഹം ആവശ്യപ്പെട്ടു.\nവിദ്യാർഥികളുടെ നന്മക്കായി കേന്ദ്രം ചിന്തിക്കണം. സുരക്ഷിതമായ ആയിരം ബദൽ മാർഗങ്ങൾ നീറ്റ്-ജെ.ഇ.ഇ പരീക്ഷക്ക് ഉണ്ടാകും -സിസോദിയ പറഞ്ഞു.\nനീറ്റ്-ജെ.ഇ.ഇ പരീക്ഷ മാത്രമാണ് ഒരേയൊരു മാർഗമെന്ന ചിന്ത അപ്രായോഗികമാണ്. ലോകവ്യാപകമായി വിദ്യാഭ്യാസ രംഗം പുതിയ സമ്പ്രദായങ്ങളിലേക്ക് മാറുന്നു. ഇന്ത്യയിൽ എന്തുകൊണ്ട് അത് സാധ്യമാകുന്നില്ല. ഒരു എൻട്രൻസ് പരീക്ഷക്ക് വേണ്ടി വിദ്യാർഥികളുടെ ജീവിതം അപകടത്തിലാക്കണോ.\nപരീക്ഷയുടെ പേരിൽ ലക്ഷക്കണക്കിന് വിദ്യാർഥികളുടെ ജീവിതം വെച്ച് കളിക്കുകയാണ് കേന്ദ്ര സർക്കാർ. എൻട്രൻസ് പരീക്ഷകൾ ഒഴിവാക്കി ബദൽ മാർഗം തേടാൻ ഞാൻ അഭ്യർഥിക്കുകയാണ്. അസാധാരണ സാഹചര്യങ്ങളിൽ അസാധാരണ നടപടികളാണാവശ്യമെന്നും അദ്ദേഹം പറഞ്ഞു.\n6.5 ലക്ഷം വിദ്യാർഥികളാണ് രാജ്യത്താകെ നീറ്റ്-ജെ.ഇ.ഇ പരീക്ഷയെഴുതുന്നത്. ഇവർക്ക് പ്രവേശന കാർഡുകൾ ലഭ്യമാക്കിക്കഴിഞ്ഞു. പരീക്ഷ മാറ്റിവെക്കണമെന്ന് വിദ്യാർഥികളും രക്ഷിതാക്കളും ഉൾപ്പടെ ആവശ്യപ്പെടുന്നുണ്ട്.\nപരീക്ഷ മാറ്റിവെക്കണമെന്നാവശ്യപ്പെട്ടുള്ള ഹരജി നേരത്തെ സുപ്രീംകോടതി തള്ളിയിരുന്നു. പരീക്ഷ മാറ്റിവെച്ച് വിദ്യാർഥികളുടെ ഭാവി പന്താടാൻ ഒരുക്കമല്ലെന്നാണ് കോടതി അഭിപ്രായപ്പെട്ടത്. എല്ലാ സുരക്ഷാ സംവിധാനവും പരീക്ഷക്കായി ഒരുക്കുമെന്ന് സർക്കാർ അറിയിച്ചിരുന്നു.\nTAGS:neet jee exam entrance exam neet jee manish sisodia


യൂനിവേഴ്‌സിറ്റി കോളജ്: പ്രതികള്‍ക്ക് പരീക്ഷാകേന്ദ്രം അനുവദിച്ചതില് ക്രമക്കേട് നടന്നിട്ടില്ല, അന്വേഷണം നടത്തുമെന്ന് പി.എസ്.സി ചെയര്‍മാന് • Suprabhaatham\nJuly 15, 2019 | 4:38 pm IST\nkpscPSCSFIsfi uc issue\nതിരുവനന്തപുരം: യൂനിവേഴ്‌സിറ്റി കോളജ് സംഘര്‍ഷത്തിലെ രണ്ടു പ്രധാന പ്രതികള് റാങ്ക് പട്ടികയില് ഉള്‍പ്പെട്ട സംഭവത്തില് പി.എസ്.സി വിജിലന്‍സ് അന്വേഷണം പ്രഖ്യാപിച്ച് ചെയര്‍മാന് അഡ്വ. എം.കെ സക്കീര്. പ്രതികള്‍ക്ക് പരീക്ഷാ കേന്ദ്രം അനുവദിച്ചതില് ക്രമക്കേട് നടന്നിട്ടില്ലെന്നും അത്തരമൊരു പ്രചരണം ശരിയല്ലെന്നും അദ്ദേഹം പറഞ്ഞു.\nപി.എസ്.സി പരീക്ഷയുടെ വിശ്വാസ്യത നഷ്ടപ്പെട്ടുവെന്ന തരത്തില് നടക്കുന്ന ചര്‍ച്ചകള് തെറ്റാണ്. പ്രതികളായിട്ടുള്ളവര്‍ക്കോ മറ്റൊരു അപേക്ഷകര്‍ക്കോ പി.എസ്.സി പരീക്ഷാ സംവിധാനത്തില് ഇടപെടാന് സാധിക്കില്ല. പി.എസ്.സി സംവിധാനത്തില് അട്ടിമറി നടത്തിയെന്നത് ശരിയല്ലെന്നും വാര്‍ത്ത സമ്മേളനത്തില് അഡ്വ. എം കെ സക്കീര് പറഞ്ഞു.\nവിജിലന്‍സ് അന്വേഷണ റിപ്പോര്‍ട്ട് വരുന്നത് വരെ മൂന്നുപേര്‍ക്കും അഡൈ്വസ് മെമ്മോ നല്‍കില്ല. പ്രതികള്‍ക്ക് പരീക്ഷാകേന്ദ്രം അനുവദിച്ചതില് ക്രമക്കേട് നടന്നിട്ടില്ലെന്നും അദ്ദേഹം വ്യക്തമാക്കി.\nശിവരഞ്ജിത്ത് എന്നയാളുടെ രജിസ്റ്റര് നമ്പര് 555683ആണ്. അദ്ദേഹം അപേക്ഷിച്ച ജില്ലാ തിരുവനന്തപുരമാണ്. ഗവ. യുപി സ്‌കൂള് വഞ്ചിയൂരിലാണ് ഇദ്ദേഹം പരീക്ഷ എഴുതിയത്. ആ സെന്ററില് ആരോപിക്കപ്പെടുന്ന മാറ്റുരണ്ടുപേരും പരീക്ഷ എഴുതിയിട്ടില്ല. 552871 ആണ് രണ്ടാം റാങ്കുകാരനായ പ്രണവ് പി പിയുടെ നമ്പര്. അദ്ദേഹത്തിന്റെ സെന്റര് ശ്രീഗോകുലം പബ്ലിക് സ്‌കൂളിലാണ്. മൂന്നാമത്തെ വ്യകതി നസീം 28 റാങ്കുകാരന് 529103 നമ്പറില് പരീക്ഷ എഴുതിയത് ഗവ കോളേജ് ഓഫ് ടീച്ചേര്‍സ് എഡ്യൂക്കേഷന് തൈക്കാടാണ്.\nപരീക്ഷയ്ക്കായി ആരോപിതര് പഠിക്കുന്ന കോളജില് അവര്‍ക്കായി പ്രത്യേക സംവിധാനം ഒരുക്കിയെന്ന പ്രചാരണം തെറ്റാണ്. കാസര്‍കോട് നാലാം ബെറ്റാലിയനില് തിരുവന്തപുരത്തുകാര്‍ക്കും കൊല്ലത്തുകാര്‍ക്കും അപേക്ഷിക്കാം. അപേക്ഷിക്കുമ്പോള് ജില്ലാതല ഓപ്ഷന്‍സ് കൊടുക്കാന് എല്ലാ ജില്ലക്കാര്‍ക്കും സൗകര്യമുണ്ട്. അതുപ്രകാരം തിരുവനന്തപുരം ജില്ലക്കാര് നാലാം ബെറ്റാലിയനില് പരീക്ഷ എഴുതുന്നവരില് 2989 പേരാണ് തിരുവനന്തപുരം ജില്ലയില് ഓപ്ഷന് കൊടുത്തത്. ആരോപിക്കപ്പെട്ട മൂന്നു വ്യക്തികളും അപേക്ഷിച്ചത് തിരുവനന്തപുരം ജില്ലയാണ്. ജില്ലയില് നാല് സെന്ററുകള് ഉള്ളത് യൂണിവേഴ്‌സിറ്റി കോളേജിലാണ്. അപേക്ഷിച്ചശേഷം ഒരാള്‍ക്കും അതിനകത്ത് ക്രമക്കേട് നടത്താന് കഴിയില്ല.\nസെന്റര് അനുവദിക്കുന്ന കാര്യത്തിലോ മറ്റൊരു കാര്യത്തിലോ തെറ്റായ ഇടപെടല് നടന്നിട്ടില്ല. അതിനു സാധിക്കുകയുമില്ല. എല്ലാം സെന്ററിലും പരമാവധി ജീവനക്കാര് ഡ്യൂട്ടിക്ക് പോകുന്നുണ്ട്. മൊബൈല്‍പോലും അകത്ത് അനുവദിക്കുന്നില്ല. അടുത്തിരിക്കുന്നവരുടെ ചോദ്യപേപ്പര് പോലും പലതായിരിക്കുമെന്നും അതുകൊണ്ടുതന്നെ ഒരു ക്രമക്കേടും സാധിക്കില്ലെന്നും പി.എസ്.സി ചെയര്‍മാന് അഡ്വ. എം.കെ സകീര് പറഞ്ഞു.


cinnamon for skin: കറുവപ്പട്ട മതി കറുത്തപാടിനെ അകറ്റാന് - Malayalam BoldSky\n| Updated: Friday, June 26, 2020, 17:51 [IST]\nസൗന്ദര്യ സംരക്ഷണത്തിന് എപ്പോഴും വെല്ലുവിളി ഉയര്‍ത്തുന്ന ഒന്നാണ് മുഖത്തുണ്ടാവുന്ന കറുത്ത പാടുകളും കുത്തുകളും. ഇതെല്ലാം പരിഹരിക്കുന്നതിന് വേണ്ടി എന്തൊക്കെ കാര്യങ്ങള് ശ്രദ്ധിക്കണം എന്നുള്ളത് പലര്‍ക്കും അറിയില്ല. നമ്മള് കറിക്കൂട്ടിന് മാത്രമല്ല മറ്റ് പല സൗന്ദര്യ പ്രശ്‌നങ്ങള്‍ക്ക് പരിഹാരം കാണുന്നതിനും ദിവസവും കറുവപ്പട്ട ഉപയോഗിക്കാവുന്നതാണ്. അടുക്കളയില് ഉപയോഗിക്കുന്ന കറുവപ്പട്ടക്ക് പല വിധത്തില് ചര്‍മ്മത്തില് മാജിക് കാണിക്കുന്നതിന് സാധിക്കുന്നുണ്ട്.\nചര്‍മ്മത്തിലെ ചുളിവുകള്‍ക്ക് പരിഹാരം കാണുന്നതിന് വേണ്ടി നമുക്ക് കറുവപ്പട്ട ഉപയോഗിക്കാവുന്നതാണ്. അതിന് വേണ്ടി അല്‍പം ഒലീവ് ഓയിലും അല്‍പം കറുവപ്പട്ട പൊടിച്ചതും മിക്‌സ് ചെയ്ത് ഇത് മുഖത്ത് തേക്കാവുന്നതാണ്. ഇതിലൂടെ പെട്ടെന്ന് ചുളിവുകള്‍ക്ക് പരിഹാരം കാണാവുന്നതാണ്. പത്ത് മിനിറ്റ് കഴിഞ്ഞ് വേണം ഇത് മുഖത്ത് നിന്ന് കഴുകിക്കളയാന് എന്നുള്ളതാണ് ശ്രദ്ധിക്കേണ്ടത്. ഇത് മുഖത്തെ ചുളിവുകളെ പൂര്‍ണമായും ഇല്ലാതാക്കുന്നതിന് സഹായിക്കുന്നുണ്ട്. അതുകൊണ്ട് തന്നെ ഇത്തരം കാര്യങ്ങള് വളരെയധികം ശ്രദ്ധിക്കേണ്ടതാണ്.\nചര്‍മ്മസംരക്ഷണത്തിന് ഏറ്റവും അധികം സഹായിക്കുന്ന ഒന്നാണ് കറുവപ്പട്ട എന്ന കാര്യത്തില് സംശയം വേണ്ട. നിറം വര്‍ദ്ധിപ്പിക്കുന്നതിന് വേണ്ടി നമുക്ക് ദിവസവും അല്‍പം തൈരില് കറുവപ്പട്ട മിക്‌സ്‌ചെയ്ത് മുഖത്ത് തേക്കാവുന്നതാണ്. ഇത് നല്ലതുപോലെ ഉണങ്ങിയ ശേഷം മുഖത്ത് നിന്ന് കഴുകിക്കളയാന് ശ്രദ്ധിക്കണം. ഇളം ചൂടുവെള്ളത്തില് വേണം ഇത് കഴുകിക്കളയുന്നതിന്. ഇത് മുഖത്തെ നിറം വര്‍ദ്ധിപ്പിക്കുന്നതിന് ഏറ്റവും മികച്ചതാണ് എന്ന കാര്യത്തില് സംശയം വേണ്ട.\nചര്‍മ്മത്തിലുണ്ടാവുന്ന ചൊറിച്ചില് പലപ്പോഴും നിങ്ങളുടെ ചര്‍മ്മത്തെ വളരെയധികം വെല്ലുവിളിയില് ആക്കുന്നുണ്ട്. ഈ പ്രശ്‌നത്തിന് പരിഹാരം കാണുന്നതിന് വേണ്ടി അല്‍പം കറുവപ്പട്ട പൊടി നാരങ്ങ നീരില് മിക്‌സ് ചെയ്ത് ഇത് ചൊറിച്ചിലുള്ള സ്ഥലത്ത് തേക്കാവുന്നതാണ്. പത്ത് മിനിട്ടിന് ശേഷം തന്നെ ഈ പ്രശ്‌നത്തിന് പരിഹാരം കാണുന്നതിന് സാധിക്കുന്നുണ്ട്. എല്ലാ ദിവസവും നിങ്ങളുടെ ആരോഗ്യത്തിനും ചര്‍മ്മത്തിന്റെ ആരോഗ്യത്തിനും കറുവപ്പട്ട ഏറ്റവും മികച്ചത് എന്ന് ഉറപ്പിച്ച പറയാം.\nബ്ലാക്ക്‌ഹെഡ്‌സ് പരിഹരിക്കുന്നതിന് നമുക്ക് എല്ലാ ദിവസവും അല്‍പം കറുവപ്പട്ട പൊടിച്ചതും അതില് അല്‍പം പഞ്ചസാരയും തേനും മിക്‌സ് ചെയ്ത് മുഖത്ത് തേക്കാവുന്നതാണ്. ഇത് നിങ്ങളുടെ ബ്ലാക്ക്‌ഹെഡ്‌സിനെ പൂര്‍ണമായും ഇല്ലാതാക്കുന്നതിന് സഹായിക്കുന്നുണ്ട്. എല്ലാ ദിവസവും നിങ്ങളുടെ മുഖത്തിന് തിളങ്ങാന് ഈ മിശ്രിതം ഏറ്റവും മികച്ചത് തന്നെയാണ്. ഇത് ബ്ലാക്ക്‌ഹെഡ്‌സിനെ പൂര്‍ണമായും ഇല്ലാതാക്കുന്നതിന് സഹായിക്കുന്നുണ്ട്.\nCinnamon Paste Mix For Healthy Skin\nHow to make cinnamon paste mix for healthy skin. Read on.


തദ്ദേശ തെരഞ്ഞെടുപ്പില് ബിജെപി സ്ഥാനാര്‍ത്ഥിക്ക് കിട്ടിയത് ഒറ്റ വോട്ട്; ട്വിറ്ററില് ട്രെന്‍ഡിംഗ് | tamil nadu local body election bjp candidate get only one vote trending on twitter\nതദ്ദേശ തെരഞ്ഞെടുപ്പില് ബിജെപി സ്ഥാനാര്‍ത്ഥിക്ക് കിട്ടിയത് ഒറ്റ വോട്ട്; ട്വിറ്ററില് ട്രെന്‍ഡിംഗ്\n#SingleVoteBJP ഇതിനകം ട്വിറ്ററില് ട്രെന്‍ഡിംഗാണ്\n14 Oct 2021 9:38 AM GMT\nതമിഴ്‌നാട്ടിലെ തദ്ദേശ തെരഞ്ഞെടുപ്പില് മത്സരിച്ച ബിജെപി സ്ഥാനാര്‍ത്ഥിക്ക് കിട്ടിയത് ഒരു വോട്ട്. കോയമ്പത്തൂരിലെ ബിജെപി യുവജനവിഭാഗം നേതാവ് കൂടിയായ കാര്‍ത്തിക്കാണ് ഒറ്റ വോട്ടില് ഒതുങ്ങിയത്. വാര്‍ഡ് കൗണ്‍സിലര് പോസ്റ്റിലേക്കാണ് കാര്‍ത്തിക് മത്സരിച്ചത്.\nഅഞ്ചംഗ കുടുംബത്തില് നിന്നുള്ള അംഗമായ കാര്‍ത്തിക്കിന് ബന്ധുക്കളുടെ വോട്ടുകള് പോലും ലഭിച്ചില്ലായെന്നത് ആശ്ചര്യപ്പെടുത്തുന്ന വസ്തുതയാണ്. എന്നാല് താന് മത്സരിച്ചത്9ാം വാര്‍ഡിലാണെന്നും ബന്ധുക്കള്‍ക്ക് നാലാം വാര്‍ഡിലാണ് വോട്ട് എന്നുമാണ് കാര്‍ത്തിന്റെ വിശദീകരണം.\nതെരഞ്ഞെടുപ്പ് ഫലം വന്നതിന് പിന്നാലെ സോഷ്യല് മീഡിയയില് വലിയ പരിഹാസമാണ് 'ബിജെപിക്ക് ലഭിച്ച ഒറ്റ വോട്ട്ു' മായി ബന്ധപ്പെട്ട് ഉയരുന്നത്. #SingleVoteBJP ഇതിനകം ട്വിറ്ററില് ട്രെന്‍ഡിംഗാണ്.\nസംസ്ഥാനത്തെ ഡിഎംകെയുടെ ഡെപ്യൂട്ടി സെക്രട്ടറിയടക്കം സംഭവം തന്റെ സോഷ്യല്‍മീഡിയ അക്കൗണ്ടില് പങ്കുവെച്ച് ഇപ്രകാരം കുറിച്ചു.' ബിജെപി സ്ഥാനാര്‍ത്ഥി തന്റെ ഒരു വോട്ട് സംരക്ഷിച്ചിട്ടുണ്ട്. അദ്ദേഹത്തിന്റെ കുടുംബത്തില് നിന്ന് മാത്രം അഞ്ച് വോട്ടുണ്ട്.'


2019 ലാണ് ദിലീപിന്റെ കിടുക്കാച്ചി എന്‍ട്രി! കോടതിസമക്ഷം ബാലന് വക്കീല് ഫെബ്രുവരിയില് തന്നെ എത്തും! | Kodathi Samaksham Balan Vakkeel releasing February 21 - Malayalam Filmibeat\n2019 ലാണ് ദിലീപിന്റെ കിടുക്കാച്ചി എന്‍ട്രി! കോടതിസമക്ഷം ബാലന് വക്കീല് ഫെബ്രുവരിയില് തന്നെ എത്തും!\n| Updated: Wednesday, February 13, 2019, 16:58 [IST]\nകഴിഞ്ഞ വര്‍ഷം തിയറ്ററുകൡലേക്ക് എത്തിയ കമ്മാരസംഭവമായിരുന്നു ദിലീപ് നായകനായി തിയറ്ററുകളിലേക്ക് എത്തിയ അവസാന ചിത്രം. നല്ല പ്രതികരണം ലഭിച്ചിരുന്നെങ്കിലും ബോക്‌സോഫീസില് കാര്യമായ ചലനമുണ്ടാക്കാന് സിനിമയ്ക്ക് കഴിയാതെ പോയി. എന്നാല് അടുത്ത ഹിറ്റ് ചിത്രവുമായി ദിലീപ് എത്തുകയാണ്. പ്രഖ്യാപനം മുതല് വലിയ സ്വീകാര്യത ലഭിച്ച സിനിമയായിരുന്നു കോടതിസമക്ഷം ബാലന് വക്കീല്. ഫെബ്രുവരിയില് ഈ ചിത്രം റിലീസ് ചെയ്യുകയാണ്.\nബി ഉണ്ണികൃഷ്ണന് സംവിധാനം ചെയ്യുന്ന കോടതിസമക്ഷം ബാലന് വക്കീല് ഫെബ്രുവരി 21 നാണ് റിലീസ് ചെയ്യുന്നത്. ഇക്കാര്യം ഫേസ്ബുക്ക് പേജിലൂടെ ദിലീപ് തന്നെയാണ് അറിയിച്ചിരിക്കുന്നത്. പാസഞ്ചര് എന്ന ചിത്രത്തിന് ശേഷം വക്കീല് വേഷത്തിലെത്തുന്ന സിനിമയാണെന്നുള്ള പ്രത്യേകതയും ചിത്രത്തിനുണ്ട്. മംമ്ത മോഹന്‍ദാസാണ് ചിത്രത്തില് ദിലീപിന്റെ നായിക.2കണ്‍ട്രീസിന് ശേഷം ഇരുവരും ഒന്നിക്കുന്നത് ഈ ചിത്രത്തിലാണ്.\nവ്യത്യസ്ത കഥാപാത്രങ്ങള് കൊണ്ട് അതിശയിപ്പിച്ച ദിലീപ് വീണ്ടും അത്തരമൊരു കഥാപാത്രത്തെയാണ് കോടതിസമക്ഷം ബാലന് വക്കീലില് അവതരിപ്പിക്കുന്നത്. ചിത്രത്തില് നിന്നും പുറത്ത് വന്ന ടീസറും ട്രെയിലറും സോഷ്യല് മീഡിയയില് ഹിറ്റായിരുന്നു. സംസാര വൈകല്യമുള്ള വക്കീല് വേഷത്തിലാണ് ദിലീപ് സിനിമയില് അഭിനയിക്കുന്നതെന്നാണ് ശ്രദ്ധേയം. ബി ഉണ്ണികൃഷ്ണന്-ദിലീപ് കൂട്ടുകെട്ടിലെത്തുന്ന ആദ്യ ചിത്രമാണിത്.\nമലയാള ചിത്രങ്ങള് ആഗോളതലത്തില് വിതരണത്തിനെത്തിക്കുന്ന പ്രമുഖ വിതരണക്കാരായ പ്ലേ ഫിലിംസ് ഓസ്‌ട്രേലിയ, വേള്‍ഡ് വൈഡ് ഫിലിംസ് ആണ് കോടതിസമക്ഷം ബാലന് വക്കീല് എത്തിക്കുന്നെതന്നുമാണ് ഫേസ്ബുക്കിലൂടെ ദിലീപ് പറഞ്ഞിരിക്കുന്നത്. ദിലീപിന്റെ പോസ്റ്റ് വന്നതോടെ ആരാധകരും ആവേശത്തിലാണ്.\nKodathi Samaksham Balan Vakkeel releasing February 21


സൊനാക്ഷി വെറും 'പണമുണ്ടാക്കുന്ന ജീവി',രാമയാണത്തെ കുറിച്ച് അറിയില്ല; സൊനാക്ഷിക്കെതിരെ വിമർശനവുമായി ബി.ജെ.പി നേതാവ് | Sonakshi Sinhaamoney animal: bjp\nWEB DESK| Updated On: 24 Sep 2019 6:01 AM GMT | Location : meerut\nമീറട്ട്: ബോളിവുഡ് അഭിനേത്രി സൊനാക്ഷി സിൻഹയ്‌ക്കെതിരെ രൂക്ഷ വിമർശനവുമായി ബി.ജെ.പി നേതാവ് സുനിൽ ഭറല. സൊനാക്ഷി വെറും പണമുണ്ടാക്കുന്ന ജീവിയാണെന്നും...\nമീറട്ട്: ബോളിവുഡ് അഭിനേത്രി സൊനാക്ഷി സിൻഹയ്‌ക്കെതിരെ രൂക്ഷ വിമർശനവുമായി ബി.ജെ.പി നേതാവ് സുനിൽ ഭറല. സൊനാക്ഷി വെറും പണമുണ്ടാക്കുന്ന ജീവിയാണെന്നും ഇത്തരക്കാർക്ക് പഠിക്കാൻ സമയമുണ്ടാകില്ലെന്നും പണം സമ്പാദിക്കുന്നതിൽ മാത്രിമായിരിക്കും ശ്രദ്ധയെന്നും അദ്ദേഹം ആരോപിച്ചു.\nഅമിതാഭ് ബച്ചൻ അവതാരകനായ കോൻ ബനേഗാ ക്രോർപതി എന്ന പരിപാടിയിൽ പങ്കെുടത്ത സൊനാക്ഷിക്ക് ഹനുമാനെ കുറിച്ചുള്ള ചോദ്യത്തിന് ഉത്തരം പറയാൻ സാധിച്ചിരുന്നില്ല. ഇതിന്റെ പേരിലാണ് ബി.ജെ.പി നേതാവും നടനുമായ ശത്രുഘ്‌നൻ സിൻഹയുടെ മകളായ സൊനാക്ഷിക്കെതിരെ സുനിൽ ഭറല വിമർശനമുന്നയിച്ചത്.\n'ആധുനിക കാലഘട്ടത്തിൽ ഇത്തരക്കാർക്ക് പണം മാത്രമാണ് ലക്ഷ്യം വയ്ക്കുന്നത്. എങ്ങനെ പണം സമ്പാദിക്കാം, അത് സ്വന്തമായി എങ്ങനെ ചെലവഴിക്കാം എന്ന് മാത്രമാണ് അവരുടെ ചിന്ത. അവർക്ക് ചരിത്രത്തെക്കുറിച്ചോ ദൈവങ്ങളെക്കുറിച്ചോ ഒന്നും അറിയില്ല. അവർക്ക് അതൊന്നും പഠിക്കാൻ സമയമില്ല. ഇതിനേക്കാൾ സങ്കടകരമായി മറ്റൊന്നുമില്ല.'-അദ്ദേഹം പറഞ്ഞു.\nകോൻ ബനേഗാ ക്രോർപതി പരിപാടിയുടെ പ്രത്യേക എപ്പിസോഡിൽ, രാജസ്ഥാനിൽ നിന്നുള്ള എൻ.ജി.ഒ ജീവനക്കാരിയായ റൂമ ദേവിയെന്ന മത്സരാർഥിയെ പിന്തുണയ്ക്കാൻ സൊനാക്ഷി എത്തിയിരുന്നു. ഇതിഹാസമനുസരിച്ച് 'ഹനുമാൻ ആർക്കുവേണ്ടിയാണ് സഞ്ജീവനി കൊണ്ടുവന്നത് എന്ന ചോദ്യമാണ് ഇരുവരേയും കുഴപ്പിച്ചത്.\nസുഗ്രീവൻ, ലക്ഷ്മണൻ, സീത, രാമൻ എന്നീ നാല് ഓപ്ഷനുകളും അവതാരകൻ നൽകിരുന്നു. ഇരുവരും ആശയക്കുഴപ്പത്തിലാവുകയും ഉത്തരം നൽകാൻ ലൈഫ്ലൈൻ തിരഞ്ഞെടുക്കുകയും ചെയ്തു. ലൈഫ്ലൈൻ വഴി ഇരുവരും ഉത്തരം പറഞ്ഞെങ്കിലും ചിലർ സോനാക്ഷിയെ വെറുതെ വിടാൻ തയ്യാറായില്ല. സൊനാക്ഷിക്ക് പുരാണം അറിയില്ലെന്ന് കളിയാക്കി നിരവധി പേരാണ് താരത്തെ ട്രോൾ ചെയ്തത്. #YoSonakshiSoDumb എന്ന ഹാഷ്ടാഗിൽ സൊനാക്ഷിക്കെതിരെ സോഷ്യൽ മീഡിയ കാംപെയ്നും നടന്നിരുന്നു.\nഅതേസമയം, നിരവധി ആരാധകർ സൊനാക്ഷിക്ക് പിന്തുണയുമായി എത്തിയിരുന്നു. ഒരാൾക്ക് എല്ലാം അറിഞ്ഞിരിക്കണമെന്ന് നിർബന്ധം പിടിക്കുന്നത് തെറ്റാണെന്നും സൊനാക്ഷി നടിയാണ്, അല്ലാതെ പ്രഫസറോ വിക്കിപീഡിയയോ അല്ലെന്നുമാണ് പലരും ചൂണ്ടിക്കാട്ടിയിരുന്നു.


തോറ്റിട്ടില്ല, പുതിയ അങ്കത്തിന് അറ്റലസ് രാമചന്ദ്രന്\nആത്മവിശ്വാസത്തോടെ അറ്റ്ലസ് രാമചന്ദ്രന് മുന്നോട്ട്\nജനകോടികളുടെ വിശ്വാസം ഇപ്പോഴും എന്‍റെ കൂടെയുണ്ട്\nFirst Published Jun 14, 2018, 1:56 PM IST\nജയില് മോചനശേഷം രാമചന്ദ്രന്\n'90 കളില് പെട്ടെന്ന് കുവൈറ്റ് യുദ്ധമുണ്ടായതിനെ തുടര്‍ന്ന് നഷ്ടങ്ങള് ഒരുപാട് സംഭിച്ചതാണ് ഞങ്ങള്‍ക്ക് എന്നിട്ടും ശക്തമായി തിരിച്ചുവരാന് അറ്റ്ലസ് ഗ്രൂപ്പിന് സാധിച്ചു. ഇപ്പോഴുളള തളര്‍ച്ചയില് നിന്നും ഞങ്ങള് അതെപോലെ ഉയര്‍ന്നുവരും. അറ്റ്ലസ് ഗ്രൂപ്പിന്‍റെ ഭാവിയെപ്പറ്റി പറയുമ്പോള് രാമചന്ദ്രന്‍റെ മുഖത്തെ ആത്മവിശ്വാസം വളരെ ഉയര്‍ന്നതാണ്. അറ്റ്ലസ് ഗ്രൂപ്പ് ശക്തമായ മൂന്നാം വരവ് നടത്തുമെന്ന സൂചനകളാണ് അദ്ദേഹം ലോകത്തോട് പങ്കുവയ്ക്കുന്നത്. എല്ലാ കടങ്ങളും ഉടനെ സെറ്റില് ചെയ്യണം, അന്ന് കുറച്ചുകൂടി സമയം ലഭിച്ചിരുന്നെങ്കില് എനിക്ക് എല്ലാ പ്രശ്നങ്ങളും പരിഹരിക്കാമായിരുന്നു കാരണം, എനിക്ക് കടത്തേക്കാള് ഉയര്‍ന്ന ആസ്തിയുണ്ടായിരുന്നു. ഞാന് എപ്പോഴും മുന്നോട്ട് മാത്രമാണ് നോക്കുന്നത്.\nജനകോടികളുടെ വിശ്വാസം എന്‍റെ കൂടെയുണ്ട്\nനമ്മള് ജോലി ചെയ്യുമ്പോള് ചിലത് വിജയിക്കും ചിലത് പരാജയപ്പെടും പരാജയം അവസാനമല്ലല്ലോ. മൂന്ന് വര്‍ഷത്തെ ജയില് വാസത്തിനിടെ എനിക്ക് പലതും അവര് നിഷേധിച്ചു, അതിനാല് പുതിയ ദിനങ്ങളെ ഞാന് ആവേശത്തോടെയാണ് സ്വീകരിക്കുന്നത്.\nഎന്‍റെ ബിസിനസിന് 5000 കോടിയുടെ വാര്‍ഷിക വിറ്റുവരവുണ്ടായിരുന്നതാണ്. ബിസിനസ് നഷ്ടത്തിലായതിന് കാരണം നോട്ടക്കുറവായിരുന്നു. ബിസിനസിന്‍റെ വളവും തിരിവും അറിയാത്ത ആളായിരുന്നു ഭാര്യ ഇന്ദിര, അവള് എനിക്ക് ആത്മവിശ്വാസം തന്നതിനൊപ്പം എല്ലാം നന്നായി നോക്കി നടത്തി.\nപലതും നഷ്ടപ്പെട്ടിട്ടും എനിക്ക് കയറിച്ചെല്ലാനുളള വീട് നഷ്ടപ്പെട്ടിട്ടില്ല\nഭാര്യയെ ബിസിനസില് കുറച്ചുകൂടി പങ്കെടുപ്പിച്ചുകൊണ്ട് ജനകോടികള് എന്നില് അര്‍പ്പിച്ച വിശ്വാസത്തില് ഇനി ഞാന് മുന്നോട്ട് പോകും. മൂന്ന് വര്‍ഷത്തെ ജയില് വാസത്തിന് എം എം രാമചന്ദ്രനിലെ ബിസിനസുകാരനെ ഒട്ടും തളര്‍ത്താനായിട്ടില്ലെന്ന് തെളിയിക്കുന്നതാണ് അദ്ദേഹത്തിന്‍റെ ഓരോ വാക്കുകളും. രാമചന്ദ്രനെന്ന അനുഭവ സമ്പത്തുളള ബിസിനസുകാരന്‍റെ വാക്കുകളിലെ നിന്ന് മൂന്നാം വരവില് അറ്റ്ലസ് ഗ്രൂപ്പിന് കരുത്ത് കൂടുമെന്ന് ഉറപ്പാണ്, കാരണം അറ്റ്ലസും രാമചന്ദ്രനും രണ്ടല്ല ഒന്നാണ്.\nഅറ്റ്ലസിനെ സ്നേഹിച്ച മലയാളി\n"ജനകോടികളുടെ വിശ്വസ്ത സ്ഥാപനം" ഈ പരസ്യ വാചകങ്ങള് എവിടെ കേട്ടാലും പ്രായഭേദമെന്യേ ഏതൊരു മലയാളിയുടെയും മനസില് ആ മനുഷ്യന്‍റെ രൂപം അറിയാതെ കടന്നുവരും. കോട്ടും സ്യൂട്ടുമണിഞ്ഞ് ക്യാമറയ്ക്ക് മുന്നിലെത്തിയിരുന്ന അറ്റ്ലസ് രാമചന്ദ്രന് ഒരു കാലത്ത് മലയാളിയുടെ സ്വീകരണ മുറിയില് മറ്റേതൊരു ടെലിവിഷന് താരത്തെക്കാളും സ്ഥാനമുണ്ടായിരുന്നു. കേവലമൊരു ബിസിനസുകാരന് മാത്രമായിരുന്നില്ല എം എം രാമചന്ദ്രനെന്ന മതുക്കര മൂത്തേടത്ത് രാമചന്ദ്രന്. നടന്, സംവിധായകന്, പ്രൊഡ്യൂസര്, വിതരണക്കാരന് അങ്ങനെ സിനിമയുടെ സമസ്ത മേഖലകളിലും അദ്ദേഹത്തിന്‍റെ സാന്നിധ്യമെത്തി.\nസിനിമ മേഖലയില് നിന്ന് ലഭിച്ച ഈ അനുഭവ പരിചയമാവാം സിനിമ - മോഡലിംഗ് മേഖലകളില് നിന്നുളള താരങ്ങളെ പരമാവധി ഒഴിവാക്കി അറ്റ്‌ലസിന്‍റെ പരസ്യങ്ങളില് സ്വയം പ്രത്യക്ഷപ്പെടാനുളള ആത്മവിശ്വാസം അദ്ദേഹത്തിന് നല്‍കിയത്. സിനിമ മേഖലയാണോ അതോ ബിസിനസാണോ കൂടുതല് ഇഷ്ടമെന്ന് രാമചന്ദ്രനോട് ചോദിച്ചാല് രണ്ടും ഒരുപോലെയെന്നാവും ചിരിച്ചു കൊണ്ടുളള മറുപടിയെന്ന് സുഹൃത്തുക്കള് പറയാറുണ്ട്.\nരാമചന്ദ്രന്‍റെ അറ്റ്‌ലസ് ഗ്രൂപ്പ്\nതൃശ്ശൂരില് ബാങ്ക് ജീവനക്കാരനായിട്ടാണ് രാമചന്ദ്രന് തന്‍റെ ഔദ്യോഗിക ജീവിതം തുടങ്ങിയത്. പിന്നീട് എഴുപതുകളില് കുവൈറ്റിലേക്ക് തന്‍റെ ഔദ്യോഗിക ജീവിതം അദ്ദേഹം പറിച്ചുനട്ടു. എണ്‍പതുകളിലാണ് രാമചന്ദ്രന് സ്വര്‍ണ്ണ വ്യവസായത്തിലേക്കിറങ്ങുന്നത്. അറ്റ്ലസ് എന്ന പേരിലുളള ജൂലറി ശൃഖലയുടെ ജനനം കുവൈറ്റില് നിന്നായിരുന്നു. ജ്വല്ലറിക്ക് അറ്റ്ലസ് എന്ന പേര് നല്‍കിയത് ഒരു പാലസ്തീനിയായിരുന്നു. ആ രസകരമായ കഥ ഇങ്ങനെയാണ്. രാമചന്ദ്രന് ജ്വല്ലറിക്ക് നല്‍കാനായി ഒരു മലയാളിത്ത്വം തുളുമ്പുന്ന പേരാണ് ആദ്യം തിരഞ്ഞെടുത്തത്. രജിസ്ട്രേഷന് നടപടികള് പൂര്‍ത്തീകരിക്കാന് കുവൈറ്റ് വാണിജ്യ മന്ത്രാലയത്തിലെത്തിയ അദ്ദേഹത്തിന്‍റെ മനസ്സിലുണ്ടായിരുന്ന പേരുകളെല്ലാം പലസ്തീനിയായ ഉദ്യോഗസ്ഥന് തള്ളിക്കളയുകയും അറ്റ്ലസ് എന്ന പേര് സ്ഥാപനത്തിന് നിര്‍ദ്ദേശിക്കുകയുമായിരുന്നു.\nകുവൈറ്റ് യുദ്ധത്തെത്തുടര്‍ന്ന് 1990 ല് ജ്വല്ലറി ദുബായിലേക്ക് മാറ്റേണ്ടിവന്നു\nഅവിടം മുതലാണ് അറ്റ്ലസ് ഒരു ജ്വല്ലറി ബ്രാന്‍ഡ് എന്ന നിലയിലുളള ശക്തമായ വളര്‍ച്ച ആരംഭിച്ചത്. സൗദി അറേബ്യ, കുവൈറ്റ്, യുഎഇ തുടങ്ങി ഗള്‍ഫ് രാജ്യങ്ങളുടെ ആഭരണ വ്യാപാര മേഖലയില് കുറഞ്ഞകാലം കൊണ്ട് അറ്റ്ലസ് തങ്ങളുടെ ബിസിനസ് ശൃംഖല വ്യാപിപ്പിച്ചു. പ്രതാപ കാലത്ത് അറ്റ്ലസ്സിന് ഗള്‍ഫിലും കേരളമടക്കം 50 ല് കൂടുതല് റീട്ടെയില് ഔട്ട്ലെറ്റുകള് തുറക്കാനായി. തുറന്നവയെല്ലാം വലിയ വിജയവും നേടി. അതോടെ രാമചന്ദ്രന്‍റെ പേരിനോടൊപ്പം അദ്ദേഹത്തിന്‍റെ ബിസിനസ് ഗ്രൂപ്പിന്‍റെ പേര് കൂടി ചേര്‍ക്കപ്പെട്ടു. അങ്ങനെ എം എം രാമചന്ദ്രന് അറ്റ്ലസ് രാമചന്ദ്രനായി മാറി.\nജ്വല്ലറി മേഖലയില് വളരുന്നതിനൊപ്പം അറ്റ്ലസ് മറ്റ് ബിസിനസുകളിലും നിക്ഷേപമിറക്കി. ഹെല്‍ത്ത് കെയര്, മള്‍ട്ടിമീഡിയ, റിയല് എസ്റ്റേറ്റ് തുടങ്ങിയവയാണ് രാമചന്ദ്രന് സജീവമായ മറ്റ് ബിസിനസുകള്. ഒമാനിലാണ് അറ്റ്ലസ് ഹെല്‍ത്ത് കെയര് തുടങ്ങിയത്. ദുബായില് സിനിമ നിര്‍മ്മാണത്തിനുതകുന്ന എല്ലാ സൗകര്യവുമുളള അറ്റ്ലസ് സ്റ്റുഡിയോയും ഗ്രൂപ്പ് സ്ഥാപിച്ചു. ഇതോടെ അദ്ദേഹത്തിന്‍റെ സിനിമ നിര്‍മ്മാണ മേഖലയിലുളള ഇടപെടലുകളും വര്‍ദ്ധിച്ചു. അറ്റ്ലസ് ഗ്രൂപ്പിന്‍റെ മൂല്യമായി കണക്കാക്കുന്നത് ഒരു ബില്യണ് ഡോളറിലുമേറെയാണ്\nഅറ്റ്ലസ് രാമചന്ദ്രന് വീഴുന്നു\nബിസിനസ് ആവശ്യങ്ങള്‍ക്കായി 1,000 കോടി രൂപ വിവിധ ബാങ്കുകളില് നിന്ന് രാമചന്ദ്രന് ലോണെടുത്തു. ലോണിന്‍റെ തിരിച്ചടവ് മുടങ്ങുകയും ചെയ്തു. തുടര്‍ന്ന്, ലോണിനായി ബാങ്കുകളില് സമര്‍പ്പിച്ചിരുന്ന അഞ്ചു കോടി ദിര്‍ഹത്തിന്‍റെ ചെക്ക് മടങ്ങിയതുമായി ബന്ധപ്പെട്ട് ആറ് കേസുകള് ദുബായില് രജിസ്റ്റര് ചെയ്യപ്പെട്ടു. യുഎഇയിലുളള പതിനഞ്ച് ബാങ്കുകള്‍ക്ക് പുറമേ ദുബായിയില് ശാഖയുളള ബാങ്ക് ഓഫ് ബറോഡയില് നിന്നും ലോണെടുത്തിരുന്നു. വായ്പ തിരിച്ചടവില് രാമചന്ദ്രനുമായി ബന്ധപ്പെടാന് ബാങ്കുകള് ശ്രമിച്ചെങ്കിലും നടന്നിരുന്നില്ല. പിന്നീട്, ബാങ്കുകള് യോഗം ചേര്‍ന്ന് പരാതിയുമായി യുഎഇ സെന്‍ട്രല് ബാങ്കിന് മുന്‍പിലെത്തിയതാണ് രാമചന്ദ്രന്‍റെ അറസ്റ്റിലേക്ക് നയിച്ചത്. ഈ കേസുമായി ബന്ധപ്പെട്ട ദുബായ് പോലീസിന്‍റെ കുറ്റപത്രത്തെത്തുടര്‍ന്ന് കോടതി രാമചന്ദ്രനെ തടവിന് വിധിക്കുകയായിരുന്നു.\nരാമചന്ദ്രനെക്കൂടാതെ മരുമകനെയും മകളെയും കോടതി ജയില് ശിക്ഷയ്ക്ക് വിധിച്ചിരുന്നു. മകള് പിന്നീട് കടുത്ത ജാമ്യവ്യവസ്ഥകളോടെ മോചിതയായി. കഴിഞ്ഞ മൂന്ന് വര്‍ഷമായി സ്വത്തുക്കള് നല്‍കി രാമചന്ദ്രനെയും മകളുടെ ഭര്‍ത്താവ് അരുണിനെയും മോചിപ്പിക്കാന് ഭാര്യ ഇന്ദിര രാമചന്ദ്രന് ശ്രമിച്ചെങ്കിലും ലക്ഷ്യം കണ്ടിരുന്നില്ല. പിന്നീട് കേന്ദ്ര സര്‍ക്കാര് വിഷയത്തില് ഇടപെടുകയായിരുന്നു. ഒടുവില് സ്വത്തുക്കള് ബാങ്കുകളെ ഏല്‍പ്പിച്ച് അവരുടെ കണ്‍സോഷ്യത്തിലൂടെ തുക തിരിച്ചടയ്ക്കാന് ധാരണയിലെത്തിയത് രാമചന്ദ്രന്‍റെ മോചന സാധ്യതകള് വര്‍ദ്ധിപ്പിച്ചു. സ്വര്‍ണ്ണ വാങ്ങാന് വായ്പ നല്‍കിയ വ്യക്തി നല്‍കിയ കേസ് മാത്രമാണ് പിന്നീട് ശേഷിച്ചിരുന്നത്. കഴിഞ്ഞ കുറച്ച് നാളുകളിലായി നടന്ന ചര്‍ച്ചയില് അതിലും ധാരണയെത്തിയതോടെയാണ് ജയില് മോചനം എല്ലാ അര്‍ഥത്തിലും സാധ്യമായത്.


ഹൃദയ സംബന്ധമായ അസുഖത്തെ തുടര്‍ന്ന് നവാസ് ശെരീഫിനെ ആശുപത്രിയില് പ്രവേശിപ്പിച്ചു\nപരിശോധനയില് കുഴപ്പങ്ങള് ഉള്ളതായി കണ്ടെത്തിയെങ്കിലും നിലവില് ആരോഗ്യനില മെച്ചപ്പെട്ട അവസ്ഥയിലാണ്\n30 Jul, 2018 at 03:09 AM\nഹൃദയ സംബന്ധമായ അസുഖത്തെ തുടര്‍ന്ന് മുന് പാകിസ്താന് പ്രധാനമന്ത്രി നവാസ് ശെരീഫിനെ ആശുപത്രിയില് പ്രവേശിപ്പിച്ചു. അഴിമതിക്കേസില് കുറ്റക്കാരനാണെന്ന് കണ്ടെത്തിയതിനെ തുടര്‍ന്ന് ജയിലില് കഴിയുകയായിരുന്ന നവാസിനെ ഇസ്ലാമാബാദിലെ പാകിസ്താന് ഇന്‍സ്റ്റിറ്റ്യൂട്ട് ഓഫ് സയന്‍സിലേക്കാണ് ചികിത്സക്കായി മാറ്റിയിരിക്കുന്നത്.\nപരിശോധനയില് കുഴപ്പങ്ങള് ഉള്ളതായി കണ്ടെത്തിയെങ്കിലും നിലവില് ആരോഗ്യനില മെച്ചപ്പെട്ട അവസ്ഥയിലാണ്. ഇന്നലെയാണ് ശെരീഫിനെ ആശുപത്രിയിലേക്ക് മാറ്റിയത്. അഴിമതിക്കേസില് കുറ്റക്കാരനാണെന്ന് കണ്ടെത്തിയതിനെ തുടര്‍ന്ന് ഈ മാസം അദ്ദേഹത്തെ ജയിലിലേക്ക് മാറ്റിയിരുന്നു. 10 വര്‍ഷത്തേക്കാണ് അദ്ദേഹത്തെ ശിക്ഷിച്ചത്. റാവല്‍പിണ്ടിയിലെ അദൈല ജയിലിലായിരുന്നു അദ്ദേഹം. ജയില്‍വാസം തുടരുന്നതിനിടെയാണ് അസുഖത്തെ തുടര്‍ന്ന് ഇപ്പോള് അദ്ദേഹത്തെ ആശുപത്രിയിലേക്ക് മാറ്റിയത്. ഇസ്ലാമാബാദിലെ പാകിസ്താന് ഇന്‍സ്റ്റിറ്റ്യൂട്ട് ഓഫ് സയന്‍സിലാണ് ഇപ്പോള് അദ്ദേഹം ചികിത്സയിലുള്ളത്. ഡോക്ടര്‍മാരുടെ നിര്‍ദേശത്തെ തുടര്‍ന്നാണ് ശെരീഫിനെ ആശുപത്രിയിലേക്ക് മാറ്റിയത്.\nനവാസ് ശെരീഫ് അദ്ദേഹത്തിന്റെ പേഴ്സണല് ഡോക്ടറോടൊപ്പമാണ് ആശുപത്രിയിലുള്ളത്. നവാസ് നയിക്കുന്ന പാകിസ്താന് മുസ്ലിം ലീഗിന്റെ ട്വിറ്റര് പേജിലൂടെയാണ് ഇക്കാര്യം പുറത്തുവിട്ടത്. ഇപ്പോള് അദ്ദേഹം ആശുപത്രിയിലെ കാര്‍ഡിയാക് സെന്ററില് നിരീക്ഷണത്തിലാണ്. നിലവിലെ മെച്ചപ്പെട്ട അവസ്ഥയിലാണുള്ളത്. അദ്ദേഹത്തെ ഡോക്ടര്‍മാര് പരിശോധിച്ചുവെന്നും നെഞ്ചുവേദനയുള്ളതായും ഇലക്ട്രോ കാര്‍ഡിയോഗ്രാം പരിശോധനയില് കുഴപ്പങ്ങള് ഉള്ളതായി കണ്ടെത്തിയെന്നും ശെരീഫിനെ സന്ദര്‍ശിച്ച ശേഷം പാകിസ്താന് പഞ്ചാബ് പ്രവിശ്യയുടെ മന്ത്രി ശൌക്കത്ത് ജാവേദ് മാധ്യമങ്ങളോട് വെളിപ്പെടുത്തി. എത്ര ദിവസം അദ്ദേഹം കഴിയേണ്ടിവരും എന്നതില് വ്യക്തതയില്ല. സുരക്ഷക്കായി കൂടുതല് പൊലീസ് സംഘവും നേതാക്കളും ആശുപത്രിയിലുണ്ട്.\nജൂലൈ 24 ന് നടത്തിയ പരിശോധനയില് ശെരീഫിന് ആരോഗ്യ പരിചരണം വേണമെന്ന് ഡോക്ടര്‍മാര് പറഞ്ഞിരുന്നു. പ്രമേഹരോഗവും അദ്ദേഹത്തിനുണ്ട്. 2016ല് ഹൃദ്രോഗത്തെ തുടര്‍ന്ന് ബൈപ്പാസ് ശസ്ത്രക്രിയയും അദ്ദേഹം നടത്തിയിരുന്നു.


വെള്ളെഴുത്ത്: ഓര്‍മ്മകളിലെ തീനാളങ്ങള്\nസ്വജീവിതാഖ്യാനങ്ങളിലെ ‘ഞാന്’ അതിസങ്കീര്‍ണ്ണമായ കര്‍ത്തൃത്വമാണ്. ‘തന്നെ’ കേന്ദ്രമാക്കി നിര്‍ത്തി ചുറ്റുപാടുകളെ വ്യാഖ്യാനിക്കുന്ന താന്‍പോരിമയാവാം അത്, മറ്റു ചിലപ്പോള് വിനീതനായി മാറിനിന്നുള്ള സത്യസന്ധങ്ങളായ സാക്ഷ്യങ്ങളുമാവാം. രാവണന് കോട്ടയ്ക്കുള്ളിലെന്ന പോലെ നോട്ടങ്ങളും വിശകലനങ്ങളും എതു നിമിഷവും കുഴമറിയാം. ഏതായാലും ‘ഞാന്’ എന്ന ബോധത്തെ കീഴ്‌സ്ഥായിയില് നിര്‍ത്തുന്നതാണ് ആത്മകഥാഖ്യാനങ്ങളെ മികച്ചതാക്കുന്ന ഘടകം എന്നൊരു സാമാന്യധാരണയുണ്ട്. എപ്പോഴും ശരിയാവണമെന്നില്ല, ഈ സങ്കല്പം. സംക്രമണകാലങ്ങളില് സമൂഹത്തിനു മുന്നില് പതാകാവാഹകരായി നടക്കാന് വിധിക്കപ്പെട്ട ധ്രുവനക്ഷത്രങ്ങളുടെ കാര്യങ്ങളില് പ്രത്യേകിച്ചും.\nകര്‍മ്മബഹുലമായി 86 വര്‍ഷം നീണ്ട ഒരു സാര്‍ത്ഥക ജീവിതത്തിന്റെ വിവിധകാലയളവിലെ അലച്ചിലും കടച്ചിലും അടയാളപ്പെടുത്തിയ മൂന്നു ഖണ്ഡങ്ങളാണ് ‘കര്‍മ്മവിപാകം’ എന്ന ആത്മകഥാ സമാഹാരത്തിലുള്ളത്. (1896-ലായിരുന്നു വെള്ളത്തിരുത്തിത്താഴത്ത് രാമന് ഭട്ടതിരിപ്പാട് എന്ന വി ടി യുടെ ജനനം) സത്യത്തിലത് വെവ്വേറെ രചിച്ച് പിന്നീട് കൂട്ടിച്ചേര്‍ത്ത മൂന്നു പുസ്തകങ്ങളുടെ സമവായമാണ് (കണ്ണീരും കിനാവും, ദക്ഷിണായനം, കര്‍മ്മവിപാകം). ‘ആത്മകഥാപരമായ’ എതാനും ലേഖനങ്ങള് എന്നാണ് വി ടി തന്നെ വിനീതനായി ആമുഖത്തില് അവയെ വിളിക്കുന്നത്. ചിതറിക്കിടക്കുന്ന ആ അനുഭവഖണ്ഡങ്ങളുടെ സാമൂഹിക വിവക്ഷകള്‍ക്ക് കാലികമായ നൈരന്തര്യമുണ്ട്. ഭാഷാപരമായ ഉള്ളിണക്കവും. അടുത്തകാലത്ത് അനുഭവകഥനങ്ങള്‍ക്ക് ഇന്നു വന്നുച്ചേര്‍ന്നിരിക്കുന്ന തരത്തിലുള്ള വിലോഭനീയത ഭാവുകത്വത്തിനു നിറം പകരുന്നതിനു മുന്‍പ് തന്നെ വി ടിയുടെ ആത്മകഥനങ്ങളെ മലയാളി നെഞ്ചേറ്റിയിരുന്നു. സാമൂഹികധാരകളെ വൈയക്തിക സത്തകള് പുഷ്കലമാക്കുന്ന ചരിത്രത്തിന്റെ വഴി കാട്ടിത്തന്നുകൊണ്ടായിരുന്നു അത്. അല്ലാതെ വ്യക്തിനിഷ്ഠമായ അനുഭവത്തിന്റെ അപൂര്‍വത എന്ന ക്ലീഷേയാലല്ല.\nഎന്നാല് മാറിയകാലം വി ടിയുടെ വ്യക്തിത്വത്തെ ഒരു അപൂര്‍വതയാക്കാതിരിക്കുന്നില്ല. ചരിത്രത്തിന്റെ നിര്‍ബന്ധനിമിഷങ്ങള് വളമിട്ടു പുലര്‍ത്തിയ ‘തന്റേടം’ കെട്ടുക്കാഴ്ചയും എടുപ്പുകുതിരകളുമായി ഇന്നുമുണ്ട് സമൂഹത്തില്. പക്ഷേ അവലംബിക്കുന്നതു ഇടവഴികളും കുറുക്കുവഴികളുമാണെന്നു മാത്രം. അതറിയാന് നൂറോളം വര്‍ഷങ്ങള്‍ക്കു മുന്‍പുള്ള അനുഭവപാഠങ്ങളിലേയ്ക്ക് വീണ്ടും വീണ്ടും തിരിയേണ്ടതുണ്ട് . അതു തന്നെയാണ് വി ടിയുടെ കൃതിയെ നിരന്തരം പ്രസക്തമാക്കുന്ന വാസ്തവവും. മലയാളത്തിലെ എണ്ണം പറഞ്ഞ ആത്മകഥകളുടെ കൂട്ടത്തില് പ്രധാന സ്ഥാനം തന്നെയുണ്ട് ‘കണ്ണീരും കിനാവും‘ എന്ന രചനയ്ക്ക്. വി ടി എന്ന സാമൂഹികസത്തയ്ക്ക് അരങ്ങൊരുങ്ങിയ ചായ്പ്പുകളുടെ രേഖാചിത്രങ്ങളാല് സമൃദ്ധമാണ് ഈ ഭാഗം. സാമൂഹികമാറ്റത്തിന് അക്ഷരചൈതന്യത്തെ സഫലമായി ഉപയോഗിച്ച വ്യക്തി, അക്ഷരപ്പിച്ച നേടിയത്, ശാസ്താംകാവിലെ ശാന്തിപ്പണിക്കിടയില്, ഇത്തിരിയോളം പോന്ന ഒരു പെണ്‍കിടാവില് നിന്നുമാണെന്നും അതു തന്റെ പതിനെട്ടാമത്തെ വയസ്സിലായിരുന്നെന്നും തുറന്നു പറയുമ്പോള്, സ്ഥിരോത്സാഹം സജീവമായ ഒരു കര്‍മ്മമണ്ഡലത്തിന്റെ പണിക്കുറ തീര്‍ത്തതെങ്ങനെയെന്നുള്ളതിന്റെ അന്യാപദേശയും ആ അനുഭവഖണ്ഡത്തെ വായിക്കാമെന്ന തിരിച്ചറിവിലാണ് നാമെത്തുക. ശിക്ഷയുടെ കാഠിന്യം സഹിക്കവയ്യാതെ കുഞ്ചുണ്ണി നമ്പൂതിരിപ്പാടിനെ പിന്നില് നിന്നു ചക്ക കാണിച്ച വി ടിയിലെ നിഷേധം ഇതുപോലെ തന്നെ നീട്ടിയെടുക്കാവുന്ന രൂപകമാണ്. അവിടെ പാരമ്പര്യത്തിന്റെ ജടിലതകളില് കുടുങ്ങി, വീണ്ടുവിചാരമില്ലാതെ പുലര്‍ന്ന ഒരു മനസ്സിന്റെ പരിവര്‍ത്തനമാണ് നടന്നതെങ്കില് പില്‍ക്കാലത്ത് അന്ധകാരത്തില് കിടന്നു തപിച്ച ഒരു സമൂഹത്തിന്റെ സമൂല മാറ്റത്തിനു വിളക്കു വച്ചു എന്ന വ്യത്യാസം മാത്രം.\n‘കണ്ണീരും കിനാവും’ ആത്മാലാപനപരമാണ്. ‘അദ്ധ്വാനിക്കുന്ന വര്‍ഗത്തിന്റെ ചുമലിലിരുന്ന് ഉറക്കം തൂങ്ങുന്ന ജന്മിത്വമായി സ്വയം ഉപദര്‍ശിക്കുകയും ‘ഈ വ്യവസ്ഥിതി മാറിയേ തീരൂ’ എന്ന് ആക്രോശിക്കുകയുമൊക്കെ ചെയ്യുന്നുണ്ടെങ്കിലും ഭാഷയുടെ കാവ്യാത്മകത ഒന്നു പ്രത്യേകമാണ്. ഇതില് നിന്ന് പ്രകടമായ വ്യത്യാസമുണ്ട്, ‘ദക്ഷിണായന’ത്തിന്. ജീവിതത്തിന്റെ രണ്ടാം ഘട്ടം തുടങ്ങുന്നതും സ്വന്തം കര്‍മ്മമണ്ഡലവും ലക്ഷ്യവും സ്വയം നിര്‍ണ്ണീതമായി തീരുന്നതുമാകാം ആഖ്യാനരീതിയെ പോലും മാറ്റി മറിക്കുന്ന ഈ വ്യത്യസ്തതയ്ക്കു കാരണം. ഉപജീവനം തേടി തിരുവനന്തപുരത്തേയ്ക്കുള്ള യാത്രയാണ് ‘ദക്ഷിണായനം‘. ബ്രാഹ്മണജീവിതത്തിന്റെ ജീര്‍ണ്ണമുഖം കുറെകൂടി വാസ്തവോക്തിവൈചിത്ര്യം നേടുന്നതിവിടെയാണ്. ശുദ്ധാശുദ്ധങ്ങളെ പ്രശ്നവത്കരിക്കുന്ന നിരവധി സംഭവങ്ങളുണ്ട് ഇതില്. തിരുവനന്തപുരത്തെ ഊട്ടുപുരയില് കാക്കക്കൊത്തിന്നുകയും തിരിഞ്ഞിരുന്ന് കാഷ്ടിക്കുകയും ചെയ്തതിന്റെ ഉച്ചിഷ്ടം ജാത്യാഭിമാനത്തിന്റെ കൊടി ഉയര്‍ത്തിപ്പിച്ചിരിക്കുന്ന നമ്പൂതിരിമാര് തന്നെ തിന്ന് ഏമ്പക്കം വിട്ടു പോകുന്നതും ശുദ്ധജലം നിറച്ചു വച്ചിരിക്കുന്ന കല്‍ത്തൊട്ടിയില് വെള്ളം കോരിക്കൊടുക്കാന് നില്‍ക്കുന്ന ഉണ്ണിനമ്പൂതിരി അതില് തന്നെ മൂത്രമൊഴിക്കാറുണ്ടെന്ന സത്യം തുറന്നു സമ്മതിച്ചതും ഉദാഹരണങ്ങളാണ്. മുറജപത്തിന്റെയും തിരുന്നാളാഘോഷത്തിന്റെയും കലവറയില്ലാത്ത ദക്ഷിണകളും സൌജന്യസദ്യകളുമല്ല, തൃശ്ശിവപേരൂരിലെ യോഗക്ഷേമവും മംഗളോദയവുമാണ് ഒരു വി ടിയെ വാര്‍ത്തെടുത്തത് എന്നതിന്റെ നേര്‍സാക്ഷ്യവുമിവിടുണ്ട്. 1930-ല് (കൊല്ലം 1105) ഇടക്കുന്നിയിലെ യോഗക്ഷേമസഭയില് അവതരിപ്പിച്ചുകൊണ്ട് ചരിത്രത്തിലേയ്ക്കു കടന്ന ‘അടുക്കളയില് നിന്ന് അരങ്ങത്തേയ്ക്ക്’ എന്ന നാടകത്തിന്റെ (പ്രഹസനം എന്നാണ് വി ടി വിളിക്കുന്നത്) ആവിര്‍ഭാവത്തിനു പിന്നിലെ ആകസ്മികതയും നിയോഗവും വരച്ചിട്ടുകൊണ്ടാണ് ‘ദക്ഷിണായനം’ അവസാനിക്കുന്നത്. ഏതു ചരിത്രവിസ്മയങ്ങള്‍ക്കും അതുണ്ട്.\nരചയിതാവിനെ കവച്ചു വയ്ക്കുന്ന പ്രശസ്തി നേടിയെടുത്ത അപൂര്‍വം മലയാള രചനകളില് ഒന്നായി വരുമെങ്കിലും ‘അടുക്കളയില് നിന്ന് അരങ്ങത്തേയ്ക്ക്’ ഒരു പൂമെത്തയായിരുന്നില്ല. നാടകമവതരിപ്പിക്കാന് ഏര്‍പ്പെട്ട കഷ്ടപ്പാടുകള് വിശദമായി തന്നെ വി ടി തുടര്‍ന്ന് ‘കര്‍മ്മവിപാകത്തില്’ വിവരിക്കുന്നുണ്ട്. ജീവന് വരെ അപകടത്തിലായ സന്ദര്‍ഭങ്ങളെ. അതുമാത്രമല്ല. ബഹുകാര്യവ്യഗ്രനായി സമൂഹത്തിന്റെ ഉച്ചവെയിലില് ആത്മവിശ്വാസത്തോടെ ഇറങ്ങി നില്‍ക്കുന്ന വി ടി യാണ് ‘കര്‍മ്മവിപാക’ത്തിലെ കാതല്. ഇവിടെ സ്വരം ഉച്ചവും വിമര്‍ശനം ശക്തവുമാണ്. ചിത്രങ്ങള്‍ക്ക് മിഴിവ് കൂടുതലാണ്. നിലപാട് സുവ്യക്തമാണ്. നമ്പൂതിരിയെ മനുഷ്യനാക്കാന് വി ടി ആഹ്വാനം നല്‍കിയ വിപ്ലവങ്ങള് സ്വജാതി വിവാഹം, ഘോഷാബഹിഷ്കരണം, വിധവാ വിവാഹം, മിശ്രവിവാഹം ഒക്കെ വിശദാംശങ്ങളോടെ ആവിഷ്കാരം നേടുന്നുണ്ട് ഈ ഖണ്ഡത്തില്. 1921-ലെ അഹമ്മദാബാദിലെ കോണ്‍ഗ്രസ് സമ്മേളനത്തില് വി ടി പങ്കെടുത്തിരുന്നു. കോണ്‍ഗ്രസ്സില് അംഗമായിട്ടല്ല, അതിന്റെ പ്രവര്‍ത്തനങ്ങളില് ബന്ധപ്പെട്ട് പ്രവര്‍ത്തിച്ചിട്ടുമില്ല. എങ്കിലും ഉത്കടമായ ദേശീയവികാരത്തിന്റെ അലകളില് നിന്ന് ഒഴിഞ്ഞു നില്‍ക്കാന് വയ്യ എന്ന അവസ്ഥയാണ് വിദ്യാഭ്യാസത്തെപ്പോലും പ്രതികൂലമായി ബാധിക്കുമെന്നറിഞ്ഞിട്ടും ദേശാന്തരഗമനത്തിന് വി ടിയിലെ പരിഷ്കര്‍ത്താവിനെ സജ്ജനാക്കിയ ഘടകം. എന്നാല് ‘സഖാവുണ്ണി’ എന്ന ആഖ്യാനത്തിന് ഒരു തൂലികാചിത്രത്തിന്റെ പരിധിയിലൊതുങ്ങാത്ത, വേറിട്ട രാഷ്ട്രീയ ധ്വനികളുണ്ട് എന്ന് ഇന്നു നമുക്ക് തോന്നിക്കൂടായ്കയില്ല.\nവി ടി ഭട്ടതിരിപ്പാട്\nPosted by വെള്ളെഴുത്ത് at 10:08 PM


തറ തുടക്കാൻ ഇനി Mop വേണ്ടാ 😳😳 Mop ഇല്ലാതെ തറ തുടക്കാൻ3കിടിലൻ വഴികൾ 😀👌 - Classic Movies\nവീട്ടമ്മമാരെ സംബന്ധിച്ചു പണികൾ എളുപ്പത്തിൽ ചെയ്യാനും കുറച്ചു നേരം റസ്റ്റ് ചെയ്യാനും ചില അടുക്കള നുറുങ്ങുകളും ടിപ്പുകളും കൂടിയേ തീരു .. അത്തരത്തിൽ ചില വളരെ ഉപകാരപ്രദമായ എല്ലവർക്കും ആവശ്യമുള്ള ഒരു അറിവാണ് നിങ്ങളുമായി പങ്കുവെക്കുന്നത്. ഇന്നത്തെ കാലത്തു എല്ലാവരും തറ തുടക്കാനായി\nമോപ്പുകളെയാണ് ആശ്രയിക്കുന്നത്. പണിയെളുപ്പം ആക്കാനും ബുദ്ധിമുട്ടില്ലാതെ വൃത്തിയാക്കാനും വളരെ ഗുണം ചെയ്യുന്ന ഒന്ന് തന്നെയാണ് മോപ്പുകൾ. എന്നാൽ കുറച്ചു ദിവസത്തെ ഉപയോഗം മാത്രം മതി എത്ര വിലപിടിപ്പുള്ള മോപ്പുകളും അഴുക്കുപിടിക്കാനും കേടാകാനും. മാത്രമല്ല ദിവസങ്ങൾ കഴിഞ്ഞാൽ അതിൽ നിന്നും ഒരു ദുർഗന്ധം മുറികളിൽ തങ്ങി\nനിൽക്കുന്നതും സർവ സാധാരണയായി കണ്ടുവരുന്ന ഒന്നാണ്. എന്നാൽ നിലത്തിരുന്ന് തുണികൊണ്ടു ബുദ്ധിമുട്ടുന്ന കാലമൊക്കെ കടന്നുപോയി. തറ തുടക്കാൻ ഇനി Mop വേണ്ടാ 😳😳 Mop ഇല്ലാതെ തറ തുടക്കാൻ3കിടിലൻ വഴികൾ 😀👌 ഈ വീഡിയോ നിങ്ങളെ തീർച്ചയായും സഹായിയ്ക്കും ഒന്ന് കണ്ടു നോക്കണേ ഈ കിടിലൻ ടിപ്പ്.\nഎങ്ങനെയാണെന്ന് വിശദമായി വീഡിയോയിൽ കാണിച്ചു തരുന്നുണ്ട്. ഈ വീഡിയോ നിങ്ങൾക്ക് ഇഷ്ടമായി എന്നും ഉപകാരപ്പെടും എന്നും കരുതുന്നു. വീഡിയോ നിങ്ങൾക്ക് ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കരുത്. കൂടുതല് വീഡിയോകള്‍ക്കായി Sheena’s Vlogs ചാനല് Subscribe ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്.


ലൈംഗിക ബന്ധത്തിലൂടെയുള്ള എയിഡ്‌സിനെ തടയാന് മരുന്ന് കണ്ടെത്തിയതായി പഠനം\nതത്സമയം ഡെസ്ക്| Updated On:4May 2019 5:01 AM GMT | Location :\nആയിരം സ്വവർഗാനുരാഗികളായ പുരുഷൻമാരെയാണ് പഠനത്തിന് തെരഞ്ഞെടുത്തത്. എച്ച്‌ഐവി ബാധിതനായ ഒരാളും രോഗബാധയില്ലാത്ത ഒരു പങ്കാളിയും എന്ന രീതിയിലായിരുന്നു തെരഞ്ഞെടുപ്പ്.\nബ്രസ്സൽസ്: ലൈംഗിക ബന്ധത്തിലൂടെ പടരുന്ന എയിഡ്‌സിനെ (എച്ച്‌ഐവി) തടയാൻ മരുന്ന് കണ്ടെത്തിയതായി പഠനം. യൂറോപ്പിലെ ഒരു കൂട്ടം ഡോക്ടർമാർ നടത്തിയ വർഷങ്ങൾ നീണ്ട പഠനത്തിന്റെ ഭാഗമായാണ് കണ്ടുപിടിത്തം സാദ്ധ്യമായതെന്ന് ദി ഗാർഡിയൻ റിപ്പോർട്ട് ചെയ്യുന്നു.\nആന്റി റെട്രോവൈറൽ മരുന്ന് ഉപയോഗിച്ചാൽ ലൈംഗിക ബന്ധത്തിലൂടെ മറ്റൊരാളിലേക്ക് എയിഡ്‌സ് പകരുന്നത് തടയാൻ സാധിക്കുമെന്നാണ് പഠനം. എച്ച്.ഐ.വി പോസറ്റീവ് ആയ ഒരാളുമായി കോണ്ടം പോലുള്ള പ്രതിരോധ മാർഗങ്ങൾ ഇല്ലാതെ ലൈംഗിക ബന്ധത്തിൽ ഏർപ്പെട്ടാലും രോഗം പടരില്ല. മരുന്ന് അംഗീകരിക്കപ്പെട്ടുകഴിഞ്ഞാൽ നിലവിൽ എച്ച്.ഐ.വി ഉള്ളവരിൽ രോഗത്തെ പിടിച്ചുകെട്ടാൻ സാധിക്കുമെന്ന പ്രതീക്ഷയാണ് ഡോക്ടർമാർ പങ്കുവയ്ക്കുന്നത്. ആയിരം സ്വവർഗാനുരാഗികളായ പുരുഷൻമാരെയാണ് പഠനത്തിന് തെരഞ്ഞെടുത്തത്. എച്ച്‌ഐവി ബാധിതനായ ഒരാളും രോഗബാധയില്ലാത്ത ഒരു പങ്കാളിയും എന്ന രീതിയിലായിരുന്നു തെരഞ്ഞെടുപ്പ്. എച്ച്.ഐ.വി ബാധിതർക്ക് മരുന്നും ചികിത്സയും നൽകിയിരുന്നു. ഇവർ കോണ്ടം ഉപയോഗിക്കാതെ ലൈംഗിക ബന്ധത്തിൽ ഏർപ്പെട്ടിട്ടും ഒരാൾക്ക് പോലും എച്ച്‌ഐവി ബാധിച്ചില്ലെന്ന് കണ്ടെത്തി.\nഎന്നാൽ എട്ട് വർഷത്തെ ഗവേഷണത്തിനിടയിൽ 15 പേർക്ക് എച്ച.്‌ഐ.വി ബാധയുണ്ടായി. എന്നാൽ ഇതിന് കാരണം ചികിത്സയോ മരുന്നോ ഉപയോഗിക്കാത്ത മറ്റ് പങ്കാളികളുമായി ലൈംഗിക ബന്ധത്തിലേർപ്പെട്ടതാണെന്ന് ഡി.എൻ.എ ടെസ്റ്റിൽ വ്യക്തമായതായും ഡോക്ടർമാർ അവകാശപ്പെടുന്നു. കൃത്യമായി പരിശോധന നടത്തുന്നതിനൊപ്പം തന്നെ എച്ച.ഐ.വി ബാധിതരായ ആളുകൾക്ക് കരുതലും പ്രചോദനവും നൽകാനും എയ്ഡ്സ് രോഗത്തെ ലോകത്തു നിന്നുതന്നെ ഒഴിവാക്കാനുമുള്ള ശക്തമായ സന്ദേശമാണ് പഠനമെന്ന് ഗവേഷകർ പറയുന്നു.


IPL: Players RCB regret not retaining in team - Malayalam MyKhel\n» ഐപിഎല്: ഇവരുണ്ടായിരുന്നെങ്കില് ആര്‍സിബി പൊളിച്ചേനെ... കൈവിട്ട വമ്പന്‍മാര്, കൂട്ടത്തില് ഗെയ്‌ലും\nPublished: Tuesday, April 9, 2019, 15:31 [IST]\nRCB ഒഴിവാക്കിയ വമ്പന്മാർ | Oneindia Malayalam\nബെംഗളൂരു: ഐപിഎല്ലിന്റെ ഈ സീസണില് മുമ്പൊരിക്കലുമുണ്ടായിട്ടില്ലാത്ത തരത്തില് തകര്‍ച്ചയിലേക്ക് കൂപ്പുകുത്തിയിരിക്കുകയാണ് റോയല് ചാലഞ്ചേഴ്‌സ് ബാംഗ്ലൂര്. തുടര്‍ച്ചയായി ആറു മല്‍സരങ്ങളിലാണ് ആര്‍സിബി ഇതിനകം പരാജയപ്പെട്ടത്. ഇതോടെ അവരുടെ പ്ലേഓഫ് സാധ്യത ഏറക്കുറെ അവസാനിച്ച മട്ടാണ്. എല്ലാ സീസണിലും താരസാന്നിധ്യം കൊണ്ട് ശ്രദ്ധിക്കപ്പെടാറുള്ള ടീമാണ് ആര്‍സിബി. എന്നാല് വെറും കടലാസു പുലികളായി ആര്‍സിബി മാറുന്നതാണ് കണ്ടത്.\nചില വമ്പന് കളിക്കാരെ ആര്‍സിബി നേരത്തേ ടീമില് നിന്നൊഴിവാക്കിയിട്ടുണ്ട്. ഇവരില് ചിലരാവട്ടെ മറ്റു ഫ്രാഞ്ചൈസികള്‍ക്കായി തകര്‍പ്പന് പ്രകടനമാണ് നടത്തിക്കൊണ്ടിരിക്കുന്നത്. ടീമില് നിലനിര്‍ത്താതിന്റെ പേരില് ആര്‍സിബി ഇപ്പോള് പശ്ചാത്തപിക്കുന്ന ചില താരങ്ങള് ആരൊക്കെയാണെന്നു നോക്കാം.\nഓസ്‌ട്രേലിയയുടെ മുന് സ്റ്റാര് ഓള്‍റൗണ്ടറും ക്യാപ്റ്റനുമായിരുന്ന ഷെയ്ന് വാട്‌സന് നേരത്തേ ആര്‍സിബിക്കൊപ്പമായിരുന്നു. മികച്ച ബാറ്റ്‌സ്മാന് മാത്രമല്ല ഏഏതൊരു ടീമിനും അഞ്ചാം ബൗളറായും അദ്ദേഹത്തെ ഉപയോഗപ്പെടുത്താന് കഴിയും. പ്രഥമ സീസണില് രാജസ്ഥാന് റോയല്‍സിനൊപ്പമായിരുന്നു വാട്‌സന്. രാജസ്ഥാനെ കിരീടത്തിലേക്കു നയിക്കുന്നതില് അദ്ദേഹം നിര്‍ണായക പങ്കുവഹിക്കുകയും ചെയ്തിരുന്നു. 472 റണ്‍സെടുത്ത വാട്‌സന് 17 വിക്കറ്റുകളും വീഴ്ത്തി പ്ലെയര് ഓഫ് ദി ടൂര്‍ണമെന്റാവുകയും ചെയ്തു.\n2016ല് 9.5 കോടി രൂപയ്ക്കു വാട്‌സനെ ആര്‍സിബി സ്വന്തമാക്കിയിരുന്നു. സീസണില് ആര്‍സിബി ഫൈനലില് കടന്നെങ്കിലും വാട്‌സന് നിരാശപ്പെടുത്തി. 179 റണ്‍സാണ് അദ്ദേഹത്തിനു സീസണിലാകെ നേടാനായത്. തൊട്ടടുത്ത സീസണിലും വാട്‌സന് തിളങ്ങാനായില്ല. ഇതോടെ താരത്തെ ആര്‍സിബി ഒഴിവാക്കുകയും ചെയ്തു. 20188ല് സിഎസ്‌കെ.യിലേക്കു ചേക്കേറിയ വാട്‌സന് വീണ്ടും ഫോമിലേക്കുയര്‍ന്നു. സീസണില് 500ലധികം റണ്‍സെടുത്ത അദ്ദേഹം ടീമിനെ കിരീടത്തിലേക്കു നയിക്കുന്നതിനു ചുക്കാന് പിടിക്കുകയും ചെയ്തു.\nകിങ്‌സ് ഇലവന് പഞ്ചാബിന്റെ ഓപ്പണറും വിക്കറ്റ് കീപ്പറുമായ ലോകേഷ് രാഹുലാണ് ആര്‍സിബി ടീമില് നിന്നൊഴിവാക്കിയ മറ്റൊരു പ്രമുഖ താരം. 2013ലാണ് താരം ആര്‍സിബിയുടെ ഭാഗമായത്. എന്നാല് ടീമിനായി കളിക്കാന് അദ്ദേഹത്തിനു വേണ്ടത്ര അവസരങ്ങള് ലഭിച്ചില്ല. തൊട്ടടുത്ത സീസണില് രാഹുല് സണ്‍റൈസേഴ്‌സ് ഹൈദരാബാദിനൊപ്പം ചേര്‍ന്നു. 2016ലെ ലേലത്തില് താരത്തിനെ ആര്‍സിബി ടീമിലേക്കു തിരികെ കൊണ്ടുവന്നു. സീസണില് 400 റണ്‍സിനടുത്ത് നേടി അദ്ദേഹം തിളങ്ങുകയും ചെയ്തു.\nപരിക്കിനെ തുടര്‍ന്ന് 2017 സീസണ് നഷ്ടമായ രാഹുലിനെ 2018ല് കിങ്‌സ് ഇലവന് പഞ്ചാബ് തങ്ങളുടെ കൂടാരത്തിലേക്കു കൊണ്ടു വരികയായിരുന്നു. പഞ്ചാബിനായി കന്നി സീസണില് തകര്‍പ്പന് പ്രകടനമാണ് താരം കാഴ്ചവച്ചത്. ആറു ഫിഫ്റ്റികളുള്‍പ്പെടെ 659 റണ്‍സാണ് രാഹുല് അടിച്ചെടുത്തത്. ഈ സീസണിലും പഞ്ചാബിനായി മികച്ച പ്രകടനം തുടരുകയാണ് അദ്ദേഹം.\nയൂനിവേഴ്‌സല് ബോസും വിന്‍ഡീസിന്റെ ഇതിഹാസ ബാറ്റ്‌സ്മാനുമായ ക്രിസ് ഗെയ്‌ലും നേരത്തേ ആര്‍സിബിക്കൊപ്പമായിരുന്നു. 2011ല് പരിക്കേറ്റ ഡിര്‍ക്ക് നാനസിനു പകരമാണ് ഗെയ്‌ലിനെ ആര്‍സിബി തങ്ങളുടെ കൂടാരത്തിലെത്തിച്ചത്. ഈ നീക്കം വന് വിജയമായി മാറുകയും ചെയ്തു. ആര്‍സിബിയുടെ റണ്‍മെഷീനായി അദ്ദേഹം മാറി. സീസണില് 608 റണ്‍സാണ് ഗെയ്ല് നേടിയത്. തൊട്ടടുത്ത സീസണില് 733 റണ്‍സും താരം വാരിക്കൂട്ടി.\n2013ല് 66 പന്തില് 175 റണ്‍സ് അടിച്ചെടുത്ത ഗെയ്ല് റെക്കോര്‍ഡ് കുറിച്ചു. ഐപിഎല്ലിന്റെ ചരിത്രത്തിലെ ഏറ്റവുമുയര്‍ന്ന സ്‌കോറെന്ന ഈ റെക്കോര്‍ഡ് ഇപ്പോഴും ഇളക്കം തട്ടാതെ തുടരുന്നു. കഴിഞ്ഞ സീസണിലാണ് ഗെയ്‌ലിനെ ആര്‍സിബി ഒഴവാക്കിയത്. ഇതോടെ പഞ്ചാബ് താരത്തെ തങ്ങളുടെ തട്ടകത്തിലേക്കു കൊണ്ടുവന്നു. 11 മല്‍സരങ്ങളില് നിന്നും 368 റണ്‍സുമായി തന്റെ കാലം കഴിഞ്ഞിട്ടില്ലെന്ന് ഗെയ്ല് തെളിയിക്കുകയും ചെയ്തു.\nRead more about: ipl ipl 2019 rcb royal challengers bangalore team player ഐപിഎല് ഐപിഎല് 2019 ആര്‍സിബി റോയല് ചാലഞ്ചേഴ്‌സ് ബാംഗ്ലൂര് ടീം\nStory first published: Tuesday, April 9, 2019, 15:31 [IST]


നെല്ലിക്ക ഉപയോഗിക്കുന്നത് സൂക്ഷിച്ചു വേണം | Side Effects Of Amla You Should Be Aware Of - Malayalam BoldSky\n| Published: Wednesday, February 10, 2016, 12:40 [IST]\nവിറ്റാമിന് സി കൊണ്ട് സമ്പുഷ്ടമാണ് നെല്ലിക്ക. ആരോഗ്യത്തിനും സൗന്ദര്യത്തിനും നെല്ലിക്ക നല്‍കുന്ന പ്രാധാന്യം അത് വളരെ വലുതാണ്. മൂത്തവര് ചൊല്ലും മുതു നെല്ലിക്ക ആദ്യം കയ്ക്കും പിന്നെ മധുരിക്കും എന്ന ചൊല്ല് പോലും നമുക്ക് സുപരിചിതമാണ്. ഇതിലൂടെയെല്ലാം പ്രകടമാകുന്നതാകട്ടെ നെല്ലിക്കയുടെ ഗുണങ്ങള് തന്നെയാണ്.\nഎന്നാല് എന്തിനും ഗുണം മാത്രമല്ലല്ലോ ദോഷവും ഉണ്ടാവും. അതു തന്നെയാണ് പലപ്പോഴും നെല്ലിക്കയുടെ കാര്യത്തിലും സംഭവിക്കുന്നതും. നെല്ലിക്കയുടെ ഉപയോഗം ആരോഗ്യത്തിന് ദോഷമുണ്ടാക്കുന്നു എന്നാണ് പറയപ്പെടുന്നത്. എങ്ങനെയൊക്കെ നെല്ലിക്ക നമുക്ക് ദോഷം ഉണ്ടാക്കുന്നു എന്ന് നോക്കാം. മൂക്കടപ്പു കാരണം ഉറങ്ങാനാകുന്നില്ലേ....\nപലപ്പോഴും നെല്ലിക്കയുടെ ഉപയോഗം വയറിന്റെ അസ്വസ്ഥതയ്ക്ക് കാരണമാകും. വിറ്റാമിന് സി ധാരാളം അടങ്ങിയിട്ടുണ്ട് എന്നതു തന്നെയാണ് വയറിന് അസ്വസ്ഥതയുണ്ടാക്കാന് കാരണം. ഇത് ഹൈപ്പര് അസിഡിറ്റി ഉണ്ടാക്കുന്നു.\nമലബന്ധം ഇല്ലാതാക്കാന് ഏറ്റവും ബെസ്റ്റ് ആണ് നെല്ലിക്ക. എന്നാല് ഇതിന്റെ ഉപയോഗം അധികമായാല് അത് വയറിളക്കത്തിന് കാരണമാകും എന്നതാണ് യാഥാര്‍ത്ഥ്യം.\nപ്രമേഹ രോഗികള്‍ക്ക് ദോഷം ഉണ്ടാക്കുന്നതാണ് നെല്ലിക്ക. നെല്ലിക്ക തേനിലിട്ടും മറ്റു പല രൂപങ്ങളില് ലഭിയ്ക്കുന്നതും രക്തത്തിലെ പഞ്ചസാരയുടെ അളവ് വര്‍ദ്ധിപ്പിക്കുന്നു. അതുകൊണ്ട് തന്നെ ഉപയോഗിക്കുമ്പോള് അല്‍പം കൂടുതല് ശ്രദ്ധ നല്‍കുന്നത് നല്ലതാണ്.\nരക്തസമ്മര്‍ദ്ദത്തെ പൂര്‍ണമായും ഇല്ലാതാക്കുന്നതിന് നെല്ലിയ്ക്കക്ക് കഴിയും. എന്നാല് നെല്ലിക്ക അച്ചാര് എന്ന പേരില് നമ്മള് ഉപയോഗിക്കുന്ന അച്ചാര് പലപ്പോഴും രക്തസമ്മര്‍ദ്ദത്തിന് ഒരല്‍പം ആക്കം കൂട്ടുന്നു.\nനെല്ലിക്ക കേശസംരക്ഷണത്തിന്റെ കാര്യത്തിലും മുന്‍പിലാണ്. അതുകൊണ്ട് തന്നെ നെല്ലിക്ക ഉത്പ്പന്നങ്ങള് തലയോട്ടിയില് തേച്ച് പിടിപ്പിക്കുന്നത് പലപ്പോഴും തലയോട്ടിയെ വരണ്ടതാക്കാന് കാരണമാകുന്നു.\nജലദോഷത്തേയും പനിയേയും കൂട്ടുന്നു\nജലദോഷവും പനിയുമുള്ളപ്പോള് നെല്ലിക്ക ഉപയോഗിക്കാതിരിക്കുന്നതാണ് നല്ലത്. കാരണം നെല്ലിക്കയുടെ ഉപയോഗം ജലദോഷത്തേയും പനിയേയും കൂടുതലാക്കുകയാണ് ചെയ്യുന്നത്.\nഅലര്‍ജിയുണ്ടാക്കുന്നതിന് മുന്‍പന്തിയിലാണ് നെല്ലിക്ക. അടിവയറ്റിലെ വേദന, വയര് സംബന്ധമായ പ്രശ്‌നങ്ങള്, ഛര്‍ദ്ദി തുടങ്ങിയവയ്ക്ക് പലപ്പോഴും നെല്ലിയ്ക്കയുടെ ഉപയോഗം കാരണമാകുന്നു.\nഅനാവശ്യമായി തടി കുറയ്ക്കുന്നു\nതടി കുറയ്ക്കണം എന്ന് ആഗ്രഹമുള്ളവര്‍ക്ക് നല്ലതാണ്. എന്നാല് മെലിഞ്ഞിരിക്കുന്നവര് നെല്ലിക്ക കഴിയ്ക്കുമ്പോള് അല്‍പം ശ്രദ്ധിക്കുന്നത് നല്ലതാണ്. കാരണം ഇത് അനാവശ്യമായി നമ്മുടെ ഉള്ള തടി കൂടി കുറയ്ക്കുന്നു.\nമൂത്ര തടസ്സം സൃഷ്ടിക്കുന്നതിനും നെല്ലിക്കയ്ക്ക് കഴിയും. പലപ്പോഴും മൂത്രമൊഴിക്കുമ്പോഴുള്ള വേദനയും നെല്ലിക്കയുടെ ഉപയോഗത്തിന്റെ ഫലമാണ്.\nഹൃദയത്തെ പല വിധ അസുഖങ്ങള്‍ക്ക് വിധേയമാക്കാന് നെല്ലിക്കയ്ക്ക് പ്രത്യേക കഴിവാണ്. പ്രത്യേകിച്ച് ഹൃദയാഘാതത്തിന് ആക്കം കൂട്ടാന് നെല്ലിക്ക നല്ലതാണ്.\nSide Effects Of Amla You Should Be Aware Of\nDo you often consume amla or its products in your diet? Wondering if it is safe or not? Here are 10 side effects of amla you should be aware of before consuming.\nStory first published: Wednesday, February 10, 2016, 12:40 [IST]


ഡേറ്റിങ് വെബ്സൈറ്റുകൾ പ്രവാസി വീട്ടമ്മമാരോട് ചെയ്യുന്നത് ; ദുബായിൽ നിന്നും മലയാളി വീട്ടമ്മ എഴുതിയ കുറിപ്പ് സോഷ്യൽ മീഡിയയിൽ ശ്രദ്ധിക്കപ്പെടുന്നു - Pravasishabdam\nHome NRI News Gulf ഡേറ്റിങ് വെബ്സൈറ്റുകൾ പ്രവാസി വീട്ടമ്മമാരോട് ചെയ്യുന്നത് ; ദുബായിൽ നിന്നും മലയാളി വീട്ടമ്മ എഴുതിയ കുറിപ്പ്...\nഫേസ്ബുക്കും വാട്സ്ആപ്പും എല്ലാമുള്ള ഇന്റര്‍നെറ്റ് ലോകത്തെ മറ്റൊരു പ്രതിഭാസമാണ് ഡേറ്റിങ് വെബ്സൈറ്റുകൾ. അടുത്തിടെ ഫേസ്ബുക്കിലും മറ്റും ഇത്തരം ഡേറ്റിങ് ഗ്രൂപ്പുകൾ പ്രത്യക്ഷപ്പെട്ട് തുടങ്ങിയിട്ടുണ്ട്. എന്താണ് ഇത്തരം ഡേറ്റിങ് ഗ്രൂപ്പുകളിലും സൈറ്റുകളിലും നടക്കുന്നത്. അത് എങ്ങനെയാണ് ആളുകളെ ബാധിക്കുന്നത്. ദുബായിൽ നിന്നും മലയാളി വീട്ടമ്മ എഴുതിയ കുറിപ്പ് സോഷ്യൽ മീഡിയയിൽ ശ്രദ്ധിക്കപ്പെടുന്നു..\nആലായാൽ തറ വേണം, അടുത്തൊരമ്പലം വേണം, ആലിന്ന് ചേർന്നൊരു കുളവും വേണം. എന്നാണല്ലോ പറഞ്ഞു കേട്ടിട്ടുള്ളത്. പക്ഷെ ഇന്ന് ആലും, ആൽത്തറയും, കുളവും എല്ലാം സിനിമയിൽ മാത്രം. പണ്ടത്തെ കാരണവർ ഒക്കെ സൊറ പറയാനും പരദൂഷണം പറയാനുമൊക്കെ ഒത്തു ചേർന്നിരുന്നു സ്ഥലങ്ങൾ ആയിരുന്നു, ആൽത്തറയും, ചയക്കടയും, വായനശാലയും ഒക്കെ, പെണ്ണുങ്ങൾ ആണെങ്കിൽ കുളക്കടവും. അക്കാലത്തുള്ളവർക്കു അധികം വിഷാദ രോഗം അല്ലെങ്കിൽ ഡിപ്രഷൻ ഉള്ളതായി കേട്ടിട്ടില്ല. ഈ മനസ്സു തുറന്നുള്ള സംസാരം തന്നെയാകാം കാരണം.\nപക്ഷെ ഇന്നത്തെ തലമുറയിൽ എത്ര പേർക്ക് ഈ ഭാഗ്യം ലഭിക്കുന്നു? അച്ഛനും, അമ്മയും മക്കളും ഒരുമിച്ചു ഇരുന്നു സംസാരിക്കുന്നതും, അല്ലെങ്കിൽ ഭക്ഷണം കഴിക്കുന്നതും ആയി എത്ര നേരം ഉണ്ട്? മിക്കപ്പോഴും എല്ലാവരും ടിവി യുടെ മുമ്പിൽ അല്ലെങ്കിൽ ലാപ്‌ടോപ്പിൽ, അതും അല്ലെങ്കിൽ ഫോണിൽ. ഈ പറഞ്ഞതൊക്കെ നല്ലതാണെങ്കിലും, നമുക്ക് നഷ്ടപ്പെടുന്ന ഒരു പാട് കാര്യങ്ങൾ ഉണ്ട്. അറിയേണ്ട എല്ലാത്തിനും ഉത്തരം ഗൂഗിൾ പറഞ്ഞു തന്നു തുടങ്ങിയപ്പോൾ, മാതാപിതാക്കളോടും, ടീച്ചർ മാരോടും ഉള്ള ചോദ്യങ്ങൾ കുറഞ്ഞു. സൗഹൃദങ്ങൾ ഫേസ്ബുക്കിലും വാട്‌സ്ആപ്പിൽ ആയി.\nഈ സൗഹൃദങ്ങൾക്ക് എത്ര ആയുസ്സുണ്ട് എന്ന കാര്യത്തിൽ ആർക്കും ഉറപ്പില്ല. ഈ ഫേസ്ബുക്കും വാട്സാപ്പും ഒക്കെ സൗഹൃദങ്ങൾ ‘നിലനിർത്താൻ’ നല്ലത് തന്നെയാണ്. എന്നാലും നേരിട്ടു വിളിച്ചു ” എന്ത് വിശേഷം അളിയാ? ” എന്നു ചോദിക്കുന്ന സുഖമുണ്ടല്ലോ, അതു ഈ ഫോണും കുത്തി പിടിച്ചിരുന്നാൽ കിട്ടുമോ? പണ്ട് കാരണവർ പോയി കണ്ടു , നാട്ടുകാരോട് ഒക്കെ അന്വേഷിച്ചു ഇഷ്ടപ്പെട്ടു കല്യാണം നടത്തിയിരുന്ന സമ്പ്രദായം ഒക്കെ മാട്രിമോണിയൽ വെബ്സൈറ്റ്സ് വന്നപ്പോൾ മാറി. പല വിവാഹങ്ങളും shaadi. Com ഇലും India matrimony ഇലും ഉറപ്പിച്ചു. പിന്നെയും വന്നു കുറെ പരിഷ്കാരങ്ങൾ. നല്ലതു തന്നെ, പക്ഷെ ഇത് നമ്മളെ അതിരു വിട്ടു നിയന്ത്രിക്കാൻ തുടങ്ങിയോ?\nഈ പട്ടികയിൽ പുതിതായി ഒരു പാട് ‘Dating websites ‘ വന്നിട്ടുണ്ട്. ‘Tinder’ ഒരു പ്രധാനി തന്നെ. എല്ലാ രാജ്യങ്ങളെയും പോലെ ദുബായിയും ഇതിൽ നിന്നു വ്യത്യസ്തമല്ല. ആർക്കും ആരോടും സംസാരിക്കാം സമയമില്ലാത്ത അവസ്ഥയിൽ ഈ സൗഹൃദവും സ്നേഹവും ഓണ്ലൈനിൽ കിട്ടും പോലും. ആദ്യം ഇതിൽ ഒരു അക്കൗണ്ട് തുടങ്ങുക, പിന്നെ നമ്മുടെ ഇഷ്ടങ്ങൾക്കു അനുസരിച്ചുള്ള പങ്കാളിയെ കണ്ടു പിടിക്കുക, പിന്നെ അങ്ങു സംസാരിക്കലായി, ഇഷ്ടങ്ങൾ പങ്കു വെക്കലായി. പലരും ഇതു വളരെ സീരിയസ് ആയി കാണുന്നു, പക്ഷെ ചിലർ ഇതു വെറും ഒരു സമയം കളയാനുള്ള ഉപാധി ആയി എടുക്കുന്നു.\nപ്രവാസികളുടെ സ്വപ്ന ഭൂമിയായ ദുബായ് നഗരം പുറമെ നിന്നു കാണുമ്പോൾ ഒരു മായാ നഗരി ആണ്. പക്ഷെ ഈ നഗരത്തിൽ ഒരു നല്ല ശതമാനം ആളുകളും തങ്ങളുടെ കുടുംബങ്ങളിൽ നിന്നു അകന്നു ഏകാന്ത ജീവിതം അനുഭവിക്കുന്നവർ ആണ്. പ്രവാസം അത്ര സുഖമുള്ള ഒരു ഏർപ്പാട് അല്ലന്നെ.. അങ്ങനെ ഒറ്റക്ക് ജീവിക്കുന്നവർ ഒരു പാട് പേര് ഇതു പോലുള്ള ഓണ്ലൈൻ സൗഹൃദങ്ങളിൽ പെടാറുണ്ട്. ഇതിനു നല്ല വശവും, മോശമായ വശവും ഉണ്ട്. ഒറ്റക്കുള്ള ജീവിതം മടുത്തു തുടങ്ങുന്നവർ നല്ലൊരു സൗഹൃദത്തിനായി തന്റെ ഇഷ്ടങ്ങളോട് പൊരുത്തപ്പെട്ടുപോകുന്ന ഒരു സുഹൃത്തിനെ അല്ലെങ്കിൽ ഒരു പങ്കാളിയെ കണ്ടു പിടിക്കുന്നു. പക്ഷെ ചിലരെങ്കിലും ഇതിനെ വെറും ഒരു തമാശയായി കണ്ടു പലരുടെയും ഈ അവസ്ഥ മുതലെടുത്തു, തെറ്റായ വിവരങ്ങൾ ഒക്കെ കൊടുത്തു അവരുമായി സൗഹൃദം സ്ഥാപിക്കും, എന്നിട്ട് പിന്നെ ഒരു ദിവസം അങ്ങു എല്ലാം അവസാനിപ്പിച്ചു ഒറ്റ പോക്ക്. ഇതു പോലെ എത്രയോ കഥകൾ നമ്മൾ കേട്ടിരിക്കുന്നു.\nഈ ചതിക്കുഴികളിൽ പെടുന്ന പലർക്കും പിന്നെ ഒരു നല്ല ബന്ധത്തിൽ ഏർപ്പെടാൻ ഒരു പേടി ഉണ്ടായിരിക്കും. താൻ കബളിപ്പിക്കപെടുകയായിരുന്നു എന്നു അറിയുമ്പോൾ ഉണ്ടാകുന്ന നിരാശ, അതു ഒരു തീരാ വേദന തന്നെ. പലപ്പോഴും ഇങ്ങനെ ചതിക്കപ്പെടുന്നത് ടീനേജ് കുട്ടികൾ ആണ്. നേരത്തേ പറഞ്ഞ പോലെ എല്ലാത്തിനും നല്ല വശവും, കേട്ട വശവും ഉണ്ടല്ലോ. ആതു മനസ്സിലാക്കി, വിശ്വസ്തരാണെന്നു ഉറപ്പു വരുത്തി ശേഷം മാത്രം അതിൽ സീരിയസ് ആകുക. അതു പോലെ ജീവിത പങ്കാളിയെ തിരഞ്ഞു എടുക്കുന്ന കാര്യത്തിൽ കൂടുതൽ ശ്രദ്ധിക്കണം. നമ്മൾ അറിഞ്ഞതും, കണ്ടതും എല്ലാം സത്യം ആകണം എന്നില്ലല്ലോ.\nശാസ്ത്ര പുരോഗതി നല്ലതു തന്നെ, ഒരു പാട് നന്മകളും ഉണ്ട്. പക്ഷെ അതിൽ നമ്മൾ മാനുഷിക മൂല്യങ്ങളെ മറന്നു തുടങ്ങി, ‘ ഓൺലൈൻ ജീവിതത്തിൽ’ മാത്രം പെട്ടു പോകുന്നത് പരിതാപകരമാണ്. വരും തലമുറ നമ്മളുടെ ജീവിതവും, ഒക്കെ യായി ഒരുപാട് അങ്ങു അകന്നു പോകാതിരിക്കട്ടെ എന്നു ആഗ്രഹിക്കാം. – എന്ന് പറഞ്ഞുകൊണ്ടാണ് രേണു ഷേണായി തന്റെ കുറിപ്പ് അവസാനിപ്പിക്കുന്നത്.\nPrevious articleനേപ്പാള് സ്വദേശിനിയായ ഇരുപത്തിരണ്ടുകാരി ദില്ലിയില് ബലാത്സംഗം ചെയ്യപ്പെട്ടത് അഞ്ചു മാസം ; അവര് 30 പേര്\nNext article10 ചോദ്യങ്ങള്‍ക്ക് മറുപടി പറയാന് സുധീഷ് മിന്നിയുടെ വെല്ലുവിളി ; ശോഭ പെട്ടു


'മാധ്യമങ്ങളിലൂടെ പരസ്യപ്രസ്താവന പാടില്ല' ; താരങ്ങള്‍ക്ക് 'അമ്മ'യുടെ വിലക്ക് - Samakalika Malayalam\n'മാധ്യമങ്ങളിലൂടെ പരസ്യപ്രസ്താവന പാടില്ല' ; താരങ്ങള്‍ക്ക് 'അമ്മ'യുടെ വിലക്ക്\nBy സമകാലിക മലയാളം ഡെസ്‌ക് | Published: 29th July 2018 10:33 AM |\nLast Updated: 29th July 2018 10:33 AM | A+A A- |\nകൊച്ചി : പരസ്യ പ്രസ്താവന വിലക്കി സിനിമാതാരങ്ങള്‍ക്ക് താരസംഘടനയായ അമ്മയുടെ സര്‍ക്കുലര്. മാധ്യമങ്ങളിലൂടെ പരസ്യപ്രസ്താവന നടത്തരുതെന്നാണ് സര്‍ക്കുലറിലെ പ്രധാന നിര്‍ദേശം. വിഷയങ്ങള് പുറത്തുപറഞ്ഞ് അപഹാസ്യരാകരുത്. പറയാനുള്ള കാര്യങ്ങള് സംഘടനയ്ക്ക് ഉള്ളില് പറയണം. കാര്യങ്ങള് പുറത്ത് പറയുന്നത് സംഘടനയ്ക്ക് ദോഷകരമാണ്. താരങ്ങള് പരസ്യപ്രസ്താവനകളില് നിന്ന് വിട്ടുനില്‍ക്കണമെന്നും സര്‍ക്കുലറില് ആവശ്യപ്പെട്ടു.\nതാരസംഘടനയ്ക്ക് പരാതി നല്‍കിയ നടിമാരുമായി അമ്മ നേതൃത്വം ചര്‍ച്ച നടത്തും. രേവതി, പാര്‍വതി, പത്മപ്രിയ എന്നിവരുമായാണ് ആഗസ്റ്റ് ഏഴിന് ചര്‍ച്ച നടത്തുക. വിഷയത്തില് കത്ത് നല്‍കിയ ജോയ് മാത്യുവുമായും ചര്‍ച്ച നടത്തുമെന്ന് അമ്മ താരങ്ങള്‍ക്ക് നല്‍കിയ വാട്‌സ് ആപ്പ് സര്‍ക്കുലറില് വ്യക്തമാക്കി.\nനാല് നടിമാരുടെയും രാജിക്കത്ത് കിട്ടിയെന്നും സര്‍ക്കുലറില് വ്യക്തമാക്കിയിട്ടുണ്ട്. നേരത്തെ രാജി സമര്‍പ്പിച്ച നടിമാരുടെ രാജിക്കത്ത് ലഭിച്ചിട്ടില്ലെന്ന് അമ്മ ഭാരവാഹികള് അറിയിച്ചിരുന്നു. ദിലീപിനെ താരസംഘടനയായ അമ്മയില് തിരിച്ചെടുത്തതില് പ്രതിഷേധിച്ചാണ്, നടിമാരായ രമ്യ നമ്പീശന്, ഗീതു മോഹന്‍ദാസ്, റിമ കല്ലിങ്കല്, ആക്രമിക്കപ്പെട്ട നടി എന്നിവര് സംഘടനയില് നിന്നും രാജി വെച്ചത്. പിന്നാലെ വിഷയം ചര്‍ച്ച ചെയ്യണമെന്ന് ആവശ്യപ്പെട്ട് പാര്‍വതിയും രേവതിയും പത്മപ്രിയയും അമ്മ എക്‌സിക്യൂട്ടീവിന് കത്തു നല്‍കുകയായിരുന്നു.\nദിലീപിനെ തിരിച്ചെടുത്ത നടപടി വിവാദമായതോടെ, അമ്മയ്ക്കും, പുതിയ പ്രസിഡന്റ് മോഹന്‍ലാലിനും നേരെ വളരെയേറെ ആക്ഷേപങ്ങളും വിമര്‍ശനങ്ങളും ഉയര്‍ന്നിരുന്നു. ഇതേത്തുടര്‍ന്ന് പല താരങ്ങളും തങ്ങളുടെ വിയോജിപ്പ് പരസ്യമായി പ്രകടിപ്പിക്കാനും തുടങ്ങി. ഇതോടെയാണ് പ്രശ്‌നം ഒതുക്കി തീര്‍ക്കാന് ലക്ഷ്യമിട്ട് അമ്മ, പരാതിക്കാരായ നടിമാരെ ചര്‍ച്ചയ്ക്ക് വിളിച്ചത്. ആഗസ്റ്റ് ഏഴിന് കൊച്ചിയില് വെച്ച് ചര്‍ച്ച നടത്താമെന്നാണ് നിര്‍ദേശം.\nതാരങ്ങളെ നിയന്ത്രിക്കാന് എല്ലുറപ്പുള്ള സംവിധായകരില്ല ,സ്ത്രീകളുടെ അവസ്ഥ ഡബ്ല്യുസിസി പറയുന്നതിലും മോശം; ജോണ്‍പോള്\n'താരരാജാക്കന്‍മാരുടെ സ്വകാര്യ സേനയുടെ തെറി താങ്ങാന് ആരോഗ്യമില്ല'; സജിത മഠത്തില് ഫെയ്‌സ്ബുക്ക് പേജ് ഡിലീറ്റ് ചെയ്തു\nഅമ്മ പരസ്യ പ്രസ്താവന താരസംഘടന ചര്‍ച്ച


Malayalam news || മദര് മാനേജ്‌മെന്റിനു മുന്നില് മുഖ്യനും സുല്ലിട്ടു, രശ്‌മിയുടെ നില വഷളായിട്ടും സര്‍ക്കാര് തിരിഞ്ഞു നോക്കുന്നില്ല\nമദര് മാനേജ്‌മെന്റിനു മുന്നില് മുഖ്യനും സുല്ലിട്ടു, രശ്‌മിയുടെ നില വഷളായിട്ടും സര്‍ക്കാര് തിരിഞ്ഞു നോക്കുന്നില്ല\nതൃശൂര്: മദര് ഹോസ്‌പിറ്റലിലെ നഴ്‌സുമാരുടെ സമരം പരിഹരിക്കാന് മുഖ്യമന്ത്രി മുന്നോട്ടു വച്ച നിര്‍ദ്ദേശത്തെ യാതൊരു വിധ പരിഗണനയും നല്‌കാതെ മദര് മാനേജ്‌മെന്റ് നിഷ്‌കരുണം തള്ളി. ഇന്നലെ ഹൈക്കോടതി രണ്ടാംവട്ടചര്‍ച്ച നടത്തിയിരുന്നു. ആ ചര്‍ച്ചയിലും മദര് മാനേജ്‌മെന്റ് യാതൊരുവിധ വിട്ടുവീഴ്‌ചയ്‌ക്കും തയാറല്ലെന്ന് വ്യക്തമാക്കിയിരുന്നു.\nഇന്നലെ മുഖ്യമന്ത്രിയുമായി നടന്ന ചര്‍ച്ചയില് പിരിച്ചുവിട്ട 15 നഴ്‌സുമാരുടെ നടപടി സസ്‌പെന്‍ഷന് ആക്കി പ്രശ്‌നം പരിഹരിക്കണമെന്ന് മുഖ്യമന്ത്രി നേരിട്ട് ആവശ്യപ്പെട്ടിട്ടും വഴങ്ങാന് മദര് മാനേജ്‌മെന്റ് തയാറായില്ല. 400 കോടിയുടെ നഷ്ടം ഉണ്ടായാലും പിരിച്ചുവിട്ട നഴ്‌സുമാരെ തിരിച്ചെടുക്കുന്ന പ്രശ്‌നമില്ലന്ന നിലപാടില് മാനേജ്‌മെന്റ് ഉറച്ചു നില്‌ക്കുകയായിരുന്നു. മദര് മാനേജ്‌മെന്റുമായി തിങ്കളാഴ്‌ച വീണ്ടും മുഖ്യമന്ത്രി ചര്‍ച്ച വച്ചിട്ടുണ്ട്. അപ്പോള് സമരം അവസാനിപ്പിക്കാന് സാധിക്കുമെന്ന് മുഖ്യമന്ത്രി പ്രതീക്ഷ പ്രകടിപ്പിച്ചു.\nനഴ്‌സുമാര് മാനേജ്‌മെന്റിനെതിരെ സമരം നടത്തി എന്ന വ്യക്തമായ കാരണം കാണിച്ചാണ് മാനേജ്‌മെന്റ് നഴ്‌സുമാരെ പിരിച്ചുവിട്ടത്. മാനേജ്‌മെന്റിനെതിരെ മുദ്രാവാക്യം വിളിച്ചു, സംഘടിച്ചു തുടങ്ങിയ കാര്യങ്ങള് വ്യക്തമായി എഴുതികൊണ്ടുള്ള ഡിസ്‌മിസല് ഓര്‍ഡറാണ് മാനേജ്‌മെന്റ് പിരിച്ചു വിട്ട നഴ്‌സുമാര്‍ക്കെതിരെ നല്‌കിയത്. തുച്ഛമായ ശമ്പളത്തിനു പണിയെടുക്കാന് വിധിക്കപ്പെട്ട തങ്ങള് നടത്തിയ സമരമാണ് ശമ്പളത്തില് ഇത്തിരിയെങ്കിലും വര്‍ധനയുണ്ടാക്കുവാന് ഇടയാക്കിയെതെന്നാണ് നഴ്‌സുമാര് പറയുന്നത്.\nഅനിശ്ചിതകാല നിരാഹാരം അനുഷ്‌ഠിക്കുന്ന മദര് ആശുപത്രിയിലെ സീനിയര് നഴ്‌സ് ടി. രശ്‌മിയുടെ സമരം ഏഴാം ദിവസത്തിലേയ്‌ക്ക് കടന്നിട്ടും ഡോക്ടര്‍മാരോ മറ്റു മെഡിക്കല് സംഘമോ പരിശോധനയ്‌ക്ക് ഇതുവരെ എത്തിയിട്ടില്ല. സാധാരണക്കാരന്റെ ജീവിതത്തിനു യാതൊരു വിലയും കല്‌പിക്കാത്ത സര്‍ക്കാര് നടപടിക്കെതിരെ അതിശക്തമായ രീതിയില് തൃശൂരില് പ്രതിഷേധം ഇരമ്പുകയാണ്. ഇന്ന് സമരത്തോട് ഐക്യദാര്‍ഢ്യം പ്രഖ്യാപിച്ച് സമരപന്തലില് കവിയരങ്ങ് നടക്കുന്നു. സമരം കൂടുതല് ജനകീയമായിട്ടും മാനേജ്‌മെന്റ് വിട്ടുവീഴ്‌ചയ്‌ക്ക് ഇല്ലെന്ന നിലപാടില് ഉറച്ചു നില്‌ക്കുകയാണ്.


സോഷ്യല് മീഡിയയില് 100 മില്ല്യണ് ഫോളോവേഴ്സിനെ സ്വന്തമാക്കുന്ന ആദ്യ ക്രിക്കറ്റ് താരമായി ഇന്ത്യന് നായകന് !!! - metromatinee.com Lifestyle Entertainment & Sports\nസോഷ്യല് മീഡിയയില് 100 മില്ല്യണ് ഫോളോവേഴ്സിനെ സ്വന്തമാക്കുന്ന ആദ്യ ക്രിക്കറ്റ് താരമായി ഇന്ത്യന് നായകന് !!!\nസോഷ്യല് മീഡിയയില് 100 മില്ല്യണ് ഫോളോവേഴ്സിനെ സ്വന്തമാക്കുന്ന ആദ്യ ക്രിക്കറ്റ് താരമായി ഇന്ത്യന് നായകന് വിരാട് കോഹ്ലി. സമൂഹ മാധ്യമങ്ങളില് വളരെ സജീവമായി ഇടപെടാറുള്ള കോഹ്ലി, ക്രിക്കറ്റിന് പുറത്തുള്ള കാര്യങ്ങളിലും സമൂഹ മാധ്യമങ്ങളിലൂടെ ഇടപെടാറുണ്ട്. തന്റെ ജീവിതത്തിലെ പല‌പ്രധാന കാര്യങ്ങളും കോഹ്ലി ആരാധകരോട് പങ്ക് വെക്കുന്നത്‌സമൂഹ‌മാധ്യമങ്ങള് വഴിയാണ്.\nസോഷ്യല് മീഡിയ പ്ലാറ്റ്ഫോമായ ഇന്‍സ്റ്റഗ്രാമില് 33.7 മില്ല്യണ് ഫോളോവേഴ്സ് ഉള്ള കോഹ്ലിയെ ഫേസ്ബുക്കില് 37 മില്ല്യണ് ആരാധകരും, ട്വിറ്ററില്. 29.5 മില്ല്യണ്‍പേരും പിന്തുടരുന്നുണ്ട്. കഴിഞ്ഞയിടയ്ക്ക് ഫോര്‍ബ്സിന്റെ ഇന്ത്യയിലെ ഏറ്റവും പ്രശസ്തനായ സെലിബ്രിറ്റികളില് രണ്ടാംസ്ഥാനക്കാരനായി കോഹ്ലിയെ തിരഞ്ഞെടുത്തിരുന്നു. ഇപ്പോള് സമൂഹ മാധ്യമങ്ങളിലും 100 മില്ല്യണ് ആരാധകരായതോടെ ക്രിക്കറ്റിനകത്ത് മാത്രമല്ല പുറത്തും താന് പുലിയാണെന്ന് തെളിയിച്ചിരിക്കുകയാണ് കോഹ്ലി.\nkohli has record followers in social media\nടൊവിനോയ്ക്കും അഹാനയ്ക്കുമൊപ്പം പ്രേഷകരുടെ പ്രിയപ്പെട്ട ഇനി നീലുവും ബാലുവും; ഏറ്റെടുത്ത് സോഷ്യൽ മീഡിയ !!!\nപിടിയിലായ തൃശൂരുകാരന് കള്ളന്, മലേഷ്യയില് ഹോട്ടല് മുതലാളി;മൂന്നാം വിവാഹത്തിനായുള്ള ഒരുക്കത്തിനിടെയാണ് ചെന്നൈ റെയില്‍വേ സെന്‍ട്രലില് നിന്നും പിടിയിലാകുന്നത്!!


ഗര്‍ഭധാരണ സാധ്യത വര്‍ദ്ധിപ്പിക്കും മാര്‍ഗ്ഗങ്ങള് | Great Tips To Improve Your Chances Of Getting Pregnant - Malayalam BoldSky\n» ഗര്‍ഭധാരണ സാധ്യത വര്‍ദ്ധിപ്പിക്കും മാര്‍ഗ്ഗങ്ങള്\nഗര്‍ഭധാരണ സാധ്യത വര്‍ദ്ധിപ്പിക്കും മാര്‍ഗ്ഗങ്ങള്\nUpdated: Tuesday, September 19, 2017, 16:35 [IST]\nവിവാഹശേഷം ഗര്‍ഭം ധരിക്കുന്നതും പ്രസവിക്കുന്നതും എല്ലാം സാധാരണമാണ്. എന്നാല് പലരും ഇന്നത്തെ കാലത്ത് ഗര്‍ഭധാരണം മനപ്പൂര്‍വ്വം വൈകിപ്പിക്കും. എന്നാല് പിന്നീട് ഗര്‍ഭം ധരിക്കണമെന്ന് ആഗ്രഹിക്കുമ്പോള് അത് വന്ധ്യതയെന്ന പ്രതിസന്ധിയിലേക്ക് എത്തിക്കുന്നു. പിന്നീട് ഇതിന് ചികിത്സയും മരുന്നുമായി നടക്കാനേ പലര്‍ക്കും സമയമുണ്ടാവുകയുള്ളൂ.\nഎന്നാല് ഇനി വന്ധ്യത പോലുള്ള പ്രശ്‌നങ്ങള്‍ക്കും പരിഹാരം കാണാനും ഗര്‍ഭധാരണ സാധ്യത വര്‍ദ്ധിപ്പിക്കാനും സഹായിക്കുന്ന ചില പ്രകൃതിദത്ത മാര്‍ഗ്ഗങ്ങള് ഉണ്ട്. എന്തൊക്കെയാണ് ഇത്തരത്തില് ഗര്‍ഭധാരണ സാധ്യത വര്‍ദ്ധിപ്പിക്കുന്നത് എന്ന് നോക്കാം. ഇത്തരം മാര്‍ഗ്ഗങ്ങള് കൃത്യമായി പിന്തുടര്‍ന്നാല് അത് ഗര്‍ഭധാരണ സാധ്യത വര്‍ദ്ധിപ്പിക്കുന്നു.\nഓവുലേഷന് തീയ്യതി കൃത്യമായി നോക്കി മനസ്സിലാക്കണം. ഓവുലേഷന് സമയത്ത് ലൈംഗിക ബന്ധത്തില് ഏര്‍പ്പെടുന്നത് ഗര്‍ഭധാരണ സാധ്യത വര്‍ദ്ധിപ്പിക്കുന്നു.\nആരോഗ്യകരമായ ഭക്ഷണം കഴിക്കാന് ശ്രദ്ധിക്കുക. ഗര്‍ഭധാരണത്തിന് ഏറ്റവും അധികം സഹായിക്കുന്ന ഒന്നാണ് ആരോഗ്യകരമായ ഭക്ഷണം. വിറ്റാമിന്, മിനറല്‍സ്, വെജിറ്റബിള്‍സ്, പഴങ്ങള്, പച്ചക്കറികള് എന്നിവയെല്ലാം ഇത്തരത്തില് ഗര്‍ഭധാരണ സാധ്യത വര്‍ദ്ധിപ്പിക്കാന് സഹായിക്കുന്നു.\nശരീരഭാരം വളരെ കൃത്യാമായിരിക്കാന് ശ്രദ്ധിക്കണം. അമിതമായ ശരീരഭാരവും ശരീരഭാരം തീരെ ഇല്ലാതിരിക്കുന്നതും ഗര്‍ഭധാരണത്തിന് പ്രതിസന്ധി സൃഷ്ടിക്കും. അതുകൊണ്ട് തന്നെ കൃത്യമായ ശരീരഭാരം മെയിന്റയ്ന് ചെയ്യാന് ശ്രദ്ധിക്കണം.\nമദ്യപിക്കുന്നവരില് സ്ത്രീകളും ഇന്നത്തെ കാലത്ത് ഒട്ടും പുറകിലല്ല. അതും ഗര്‍ഭധാരണ സാധ്യത വളരെ കുറക്കുന്നു. എന്നാല് മദ്യപാനം നിര്‍ത്തിയാല് അത് ഗര്‍ഭധാരണത്തിന് സഹായിക്കുന്നു.\nവജൈനയുടെ ദുര്‍ഗന്ധം മാറ്റാനും പലപ്പോഴും പല വിധത്തിലുള്ള മരുന്നുകളും സുഗന്ധ വസ്തുക്കളും ഉപയോഗിക്കുന്നുണ്ട്. എന്നാല് ഇത് പലപ്പോഴും സെര്‍വ്വിക്കല് ക്യാന്‍സര് പോലുള്ള പ്രശ്‌നങ്ങളിലേക്ക് വഴി വെക്കും. ഇത് ഗര്‍ഭധാരണ സാധ്യത വളരെ കുറക്കുന്നു.\nസൈക്കിളില് കുറേ നേരം\nവളരെ നേരം സൈക്കിളില് യാത്ര ചെയ്യുന്നതും സൈക്കിള് ഉപയോഗിക്കുന്നതും പല വിധത്തില് പുരുഷന്‍മാരുടെ പ്രത്യുത്പാദന ശേഷിയെ കുറക്കുന്നു.\nമാനസിക സമ്മര്‍ദ്ദം കുറക്കുക\nസ്ത്രീ ആയാലും പുരുഷനായാലും മാനസിക സമ്മര്‍ദ്ദം കുറക്കാന് ശ്രമിക്കുക. മാനസിക സമ്മര്‍ദ്ദം പരമാവധി കുറച്ചാല് തന്നെ അത് നമ്മുടെ ആരോഗ്യത്തേയും വളരെയധികം സഹായിക്കുന്നു.\nമരുന്നുകള്‍ക്ക് നിയന്ത്രണം ഏര്‍പ്പെടുത്തണം. കാരണം മരുന്നുകള് കഴിക്കുന്നത് പലപ്പോഴും നിങ്ങളുടെ പ്രത്യുത്പാദന ശേഷി കുറക്കുന്നു. അതിലൂടെ ഗര്‍ഭധാരണ സാധ്യത കുറക്കുകയാണ് ചെയ്യുന്നത്.\nആണിന് നടുവിരലിന് നടുവില് X ഉണ്ടോ?\nGreat Tips To Improve Your Chances Of Getting Pregnant\nHowever, here are eight great tips for getting pregnant.


ചിറ്റാട്ടുകര സഹകരണ ബാങ്കിൽ സഹായഹസ്തം വായ്പാ പദ്ധതി തുടങ്ങി – Meddling Media\nചിറ്റാട്ടുകര സഹകരണ ബാങ്കിൽ സഹായഹസ്തം വായ്പാ പദ്ധതി തുടങ്ങി\nചിറ്റാട്ടുകര: കോവിഡ് വ്യാപനം തടയുന്നതിൻ്റെ ഭാഗമായി സംസ്ഥാനത്ത് ഏർപ്പെടുത്തിയ ലോക്ക് ഡൗണിനെ തുടർന്നുള്ള തൊഴിൽ നഷ്ടവും തന്മൂലം സാധാരണക്കാർക്ക് ഉണ്ടാകുന്ന ദുരിതവും കണക്കിലെടുത്ത് മുഖ്യമന്ത്രി പ്രഖ്യാപിച്ച സഹായഹസ്തം വായ്പാ പദ്ധതി ചിറ്റാട്ടുകര സഹകരണ ബാങ്കിൽ വിതരണം ചെയ്തു.\nകുടുംബശ്രീ സി.ഡി.എസ്. ശുപാർശ അനുസരിച്ചാണ് ഒരു കുടുംബത്തിലെ ഒരു അയൽക്കൂട്ട അംഗത്തിന് 5000 രൂപ വീതം വായ്പ അനുവദിക്കുന്നത്.\nവായ്പയുടെ 9% പലിശ സഹിതം 36 മാസം കൊണ്ട് തുക തിരിച്ചടയ്ക്കണം. വായ്പയുടെ പലിശ മൂന്നു ഘട്ടങ്ങളായി അംഗങ്ങളുടെ എക്കൗണ്ടിലേക്ക് സർക്കാർ നൽകും.\n81 അയൽക്കൂട്ടങ്ങൾ മുഖേന 1253 പേരാണ് ഈ പദ്ധതിയിൽ അംഗങ്ങളാകുന്നത്. 63 ലക്ഷം രൂപയാണ് ചിറ്റാട്ടുകര സഹകരണ ബാങ്ക് ഈ വായ്പാ പദ്ധതിക്കു വേണ്ടി നീക്കിവെച്ചിട്ടുള്ളത്.\nവായ്പാ പദ്ധതിയുടെ ഉദ്ഘാടനം മുരളി പെരുനെല്ലി എം.എൽ.എ. നിർവ്വഹിച്ചു.ബാങ്ക് പ്രസിഡണ്ട് ജിയോ ഫോക്സ് അധ്യക്ഷത വഹിച്ചു. വൈസ് പ്രസിഡണ്ട് ഷാജി കാക്കശ്ശേരി, കുടുംബശ്രീ സി.ഡി.എസ്. ചെയർപേഴ്സൺ രാഗി കെ.ആർ, ബാങ്ക് സെക്രട്ടറി പോളിഡേവിഡ്.സി. എന്നിവർ പങ്കെടുത്തു.\nമാസ്ക് വിതരണം നടത്തി.


ബി ജെ പി സംഘടിപ്പിക്കുന്ന സിപിഐഎം അക്രമങ്ങള്‍ക്കെതിരായ കൂട്ടായ്മയില് പങ്കെടുക്കാന് എംടിയെയും കമലിനെയും ക്ഷണിക്കും - Daily Reports\nബി ജെ പി സംഘടിപ്പിക്കുന്ന സിപിഐഎം അക്രമങ്ങള്‍ക്കെതിരായ കൂട്ടായ്മയില് പങ്കെടുക്കാന് എംടിയെയും കമലിനെയും ക്ഷണിക്കും\nComments Off on ബി ജെ പി സംഘടിപ്പിക്കുന്ന സിപിഐഎം അക്രമങ്ങള്‍ക്കെതിരായ കൂട്ടായ്മയില് പങ്കെടുക്കാന് എംടിയെയും കമലിനെയും ക്ഷണിക്കും\nസിപിഐഎം അക്രമങ്ങള്‍ക്കെതിരായ കൂട്ടായ്മയില് പങ്കെടുക്കാന് എം.ടി. വാസുദേവന്‍നായര്, സംവിധായകന് കമല് എന്നിവരുള്‍പ്പെടെയുള്ള സാംസ്‌കാരിക നായകരെ വീടുകളില്‍പ്പോയി ക്ഷണിക്കാന് ബി.ജെ.പി. സംസ്ഥാനസമിതിയില് തീരുമാനം.\nപാലക്കാട് കഞ്ചിക്കോട്ട് വീട്ടമ്മയായ വിമല പൊള്ളലേറ്റ് മരിച്ച സംഭവത്തില് പ്രതിഷേധിക്കാനാണ് കൂട്ടായ്മ. ഇതിനെത്തുന്നില്ലെങ്കില്, അസഹിഷ്ണുതയ്‌ക്കെതിരായ എം.ടി.യുടെയും കമലിന്റെയും നിലപാടുകളിലെ പൊള്ളത്തരം പുറത്തുവരും. അതിനാലാണ് വീടുകളിലെത്തി ആദരപൂര്‍വം ക്ഷണിക്കുന്നതെന്ന് ബി.ജെ.പി. കേന്ദ്രങ്ങള് അറിയിച്ചു. രാഷ്ട്രീയവൈരത്തിന്റെപേരില് സ്ത്രീകളെപ്പോലും ചുട്ടുകൊല്ലുന്ന നാടായി കേരളം മാറിയിട്ടും സാംസ്‌കാരികനായകര് പുലര്‍ത്തുന്ന മൗനം ഭയാനകമാണെന്ന് ബി.ജെ.പി. സംസ്ഥാന കമ്മിറ്റിയും കൗണ്‍സിലും അംഗീകരിച്ച രാഷ്ട്രീയപ്രമേയത്തില് പറയുന്നു.\nതിരുവനന്തപുരത്ത് നടക്കുന്ന കൂട്ടായ്മയുടെ കണ്‍വീനറായി സംസ്ഥാന വക്താവ് എം.എസ്. കുമാറിനെ നിശ്ചയിച്ചു. സാംസ്‌കാരിക നായകരെ ക്ഷണിക്കുന്നതിന്റെ ചുമതല സംസ്ഥാന സെക്രട്ടറി എന്. ഗോപാലകൃഷ്ണനാണ്. വിമലയുടെ ചിതാഭസ്മവുമായി വിലാപയാത്ര നടത്തും.ബി.ജെ.പി. നിശ്ചയിച്ച രണ്ടാം ഭൂസമരം ഏഴിടങ്ങളിലായാണ് നടക്കുക. മാര്‍ച്ചില് തുടങ്ങുന്ന സമരത്തിന് സി.കെ. ജാനുവിനൊപ്പം പരിസ്ഥിതിപ്രവര്‍ത്തകനായ ശ്രീരാമന് കൊയ്യോനും നേതൃത്വം നല്‍കും. ആദിവാസി, ദളിത് വിഭാഗങ്ങളില് നിന്ന് പാര്‍ട്ടിയിലെത്തിയ സിപിഐഎം അനുഭാവികളുടെ കൂട്ടായ്മ ഏപ്രിലില് സംഘടിപ്പിക്കും. എ.എന്. രാധാകൃഷ്ണന്റെയും സി.കെ. പത്മനാഭന്റെയും പരാമര്‍ശങ്ങളെത്തുടര്‍ന്നുള്ള വിവാദങ്ങളില് ഇനി പരസ്യപ്രസ്താവന പാടില്ലെന്ന് അധ്യക്ഷന് കുമ്മനം രാജശേഖരന് നിര്‍ദേശം നല്‍കി.\nആര്.എസ്.എസ്. ആധിപത്യം ബി.ജെ.പി.യില് ഉറപ്പിക്കുന്ന തരത്തിലാണ് പുനഃസംഘടനയ്ക്ക് ശേഷമുള്ള ആദ്യ ജനറല് കൗണ്‍സില് കോട്ടയത്ത് സമാപിച്ചത്. ആര്.എസ്.എസില് നിന്ന് നിയോഗിക്കപ്പെട്ട സംഘടനാസെക്രട്ടറി എം. ഗണേശനും സഹസംഘടനാ സെക്രട്ടറി കെ. സുഭാഷുമാണ് നേതൃയോഗങ്ങള് നിയന്ത്രിച്ചത്.പാര്‍ട്ടിയുടെ ദേശീയതലത്തിലുള്ള പരിപാടികള് വിശദീകരിക്കാനും മോദി സര്‍ക്കാരിന്റെ പ്രവര്‍ത്തനങ്ങള് സംസ്ഥാനസമിതിയില് വിശദീകരിക്കാനും നിര്‍വാഹകസമിതി അംഗങ്ങളായ വി. മുരളീധരനും പി.കെ. കൃഷ്ണദാസിനുമായിരുന്നു ചുമതല. എന്നാല്, മുരളീധരനെ കാഴ്ചക്കാരനാക്കി കൃഷ്ണദാസിനെ ചുമതലകളേല്‍പ്പിച്ചുവെന്ന് പരാതി ഉയര്‍ന്നിട്ടുണ്ട്. പാര്‍ട്ടിവക്താക്കള് ടെലിവിഷന് ചര്‍ച്ചകളിലും പത്രസമ്മേളനങ്ങളിലും പ്രതീക്ഷയ്‌ക്കൊത്ത് ഉയരുന്നില്ലെന്ന് സംസ്ഥാന സമിതിയില് കുറ്റപ്പെടുത്തലുണ്ടായി. വക്താക്കള്‍ക്ക് പരിശീലനപരിപാടി സംഘടിപ്പിക്കാനും തീരുമാനിച്ചു.\nകേരള സെക്രട്ടറിയേറ്റ് സര്‍വ്വീസ്\nമഹാരാജാസില് എസ്എഫ്‌ഐയുടെ പ്രതിഷേധം; പ്രിന്‍സിപ്പലിന്റെ കസേര കത്തിച്ചു\nമുതലാളിയും മകനും യോജിച്ചു;ബിജെപി പാളയത്തില് നിന്ന് ബിഡിജെഎസ് പുറത്തേക്ക്\nഒടുക്കം മകൻ അനുസരിച്ചു ;വെള്ളാപ്പളി നടേശനു പിന്നാലെ തുഷാറും ;കേന്ദ്രമന്ത്രിയാക്കിയില്ല ബിജെപി…\nപിണറായി സര്‍ക്കാറില് ‘പിടിമുറുക്കാന്’ കിരൺ ബേദിയെ ഗവർണ്ണറാക്കാൻ നീക്കം\nകേന്ദ്ര മന്ത്രിസഭാ വികസനം പൂര്‍ത്തിയായതോടെ ഗവര്‍ണ്ണര്‍മാരെ നിയമിക്കുന്നത് സംബന്ധിച്ച വാര്‍ത്തകളും…\nപരസ്പരം ഭീഷണിയുമായി ബിജെപി നേതാക്കളും സി പിഎം നേതാക്കളും; ജനങ്ങൾ ആയുധം എടുക്കേണ്ടി വരും\nസംസ്ഥാനത്തെ ക്രമസമാധാന നില തന്നെ തകരാറിലായെന്നു രഹസ്യാന്വേഷണ വിഭാഗം റിപ്പോർട്ട് പുറത്തുവന്നിട്ടു…\nദീനദയാല് ഉപാധ്യായയെ കൊന്നതാര്?അരനൂറ്റാണ്ടിനുശേഷവും ഉത്തരം പറയാതെ ബിജെപി\nകേന്ദ്രത്തില് ഒന്നിലേറെ തവണ അധികാരമേറിയിട്ടും നേതാവിന്റെ മരണത്തിലെ വിവാദക്കറ നീക്കാനുള്ള അന്വേഷണത്തിന്…\nമാധ്യമ പ്രവർത്തകരെ ആക്രമിച്ചത് ബി.ജെ.പി. തീരുമാനം അനുസരിച്ച്\nഇന്ന് ഹർത്താലിനിടെ വ്യാപകമായി മാധ്യമ പ്രവർത്തകരെ ആക്രമിക്കാനും അവരുടെ കാമറകൾ അടക്കമുള്ള വസ്തുക്കൾ…\nവെങ്കയ്യ നായിഡു ഇന്ത്യയുടെ പതിനഞ്ചാമത് ഉപരാഷ്ട്രപതിയായി തെരഞ്ഞെടുക്കപ്പെട്ടു\n05 Aug 2017 6.51 pm\n29 Nov 2018 2.20 am\nകമലിനെതിരായ പ്രസ്താവനകൾ ബി.ജെ.പിയില് ഭിന്നത; കുമ്മനം മൗനവൃതത്തിൽ\n10 Jan 2017 6.58 pm


Janmabhumi| പലസ്തീന് അനുകൂല പ്രകടനം നടത്താന് അനുവദിക്കില്ല; ഇസ്ലാമിക തീവ്രവാദികളെ നിരീക്ഷിക്കണം; പോലീസ് ജാഗ്രത പാലിക്കണം; കര്‍ശന നിര്‍ദേശവുമായി ഫ്രാന്‍സ്\nപലസ്തീന് അനുകൂല പ്രകടനം നടത്താന് അനുവദിക്കില്ല; ഇസ്ലാമിക തീവ്രവാദികളെ നിരീക്ഷിക്കണം; പോലീസ് ജാഗ്രത പാലിക്കണം; കര്‍ശന നിര്‍ദേശവുമായി ഫ്രാന്‍സ്\nMay 13, 2021, 10:24 p.m.\nപലസ്തീന് അനുകൂലമായി ഇസ്ലാമിക തീവ്രവാദികള് പാരീസില് ശനിയാഴ്ച നടത്താനുദ്ദേശിക്കുന്ന പ്രതിഷേധസമരം നിരോധിക്കാന് പൊലീസിന് നിര്‍ദേശം നല്‍കി ഫ്രാന്‍സ്. 2014ല് പാരീസില് അരങ്ങേറിയ ഇസ്രയേല് വിരുദ്ധ പ്രകടനത്തിന് സമാനമായിരിക്കും ശനിയാഴ്ചത്തെ സമരം എന്ന ഭയം ഫ്രഞ്ച് സര്‍ക്കാരിനുണ്ട്. പ്രത്യേകിച്ചും ഇസ്ലാമിക തീവ്രവാദവും ജിഹാദ് ആക്രമണങ്ങളും ഫ്രാന്‍സില് ശക്തമായ നാളുകളാണിത്.\nപാരിസ്: പലസ്തീന് അനുകൂലമായി ഇസ്ലാമിക തീവ്രവാദികള് പാരീസില് ശനിയാഴ്ച നടത്താനുദ്ദേശിക്കുന്ന പ്രതിഷേധസമരം നിരോധിക്കാന് പൊലീസിന് നിര്‍ദേശം നല്‍കി ഫ്രാന്‍സ്.\nഇസ്രയേലുമായുള്ള സംഘര്‍ഷത്തിന്‍റെ പേരില് പലസ്തീന് അനുകൂലമായി ശനിയാഴ്ച പ്രകടനം നടത്താനാണ് ചില ഇസ്ലാമിക സംഘടനകള് തീരുമാനിച്ചത്. 2014ല് ഇസ്രയേല് ആക്രമണത്തില് 300ല് അധികം പലസ്തീന്‍കാര് ഗാസയില് കൊല്ലപ്പട്ടതിനെതുടര്‍ന്ന് പാരിസീല് നടത്തിയ പലസ്തീന് അനുകൂല പ്രകടനം അക്രമാസക്തമായിരുന്നു. അന്ന് വിലക്ക് ലംഘിച്ച് നടത്തിയ പലസ്തീന് പ്രകടനം പാരീസില് അക്രമം വിതയ്ക്കുകയും രണ്ട് ജൂതപ്പള്ളികള് കത്തിക്കാന് അക്രമികള് ശ്രമിക്കുകയും ചെയ്തിരുന്നു. ഇതിന് സമാനമായ പ്രകടനമായിരിക്കും ശനിയാഴ്ച പാരീസില് നടക്കുക എന്ന ഭയം ഫ്രഞ്ച് സര്‍ക്കാരിനുണ്ട്. പ്രത്യേകിച്ചും ഇസ്ലാമിക തീവ്രവാദവും ജിഹാദ് ആക്രമണങ്ങളും ഫ്രാന്‍സില് ശക്തമായ നാളുകളാണിത്.\nവടക്കന് പാരീസിലുള്ള ബാര്‍ബെസ് ജില്ലയിലാണ് പലസ്തീന് അനുകൂലികള് പ്രതിഷേധപ്രകടനത്തിന് ആഹ്വാനം ചെയ്തിരിക്കുന്നത്. ഗാസയില് ഇസ്രയേല് സേന നടത്തി ആക്രമണത്തില് പ്രതിഷേധിച്ചാണ് പ്രകടനം. 'ശനിയാഴ്ച നടത്താന് പദ്ധതിയിടുന്ന പ്രകടനം നിരോധിക്കാന് ഞാന് പാരീസിലെ പൊലീസ് മേധാവിയോട് ആവശ്യപ്പെട്ടിട്ടുണ്ടെന്ന് ഫ്രാന്‍സിലെ ആഭ്യന്തരമന്ത്രി ജെറാള്‍ഡ് ഡാര്‍മനിന് പറഞ്ഞു. 2014ലെ പ്രകടനത്തില് വലിയ അക്രമങ്ങള് നടന്നതായും അദ്ദേഹം ട്വിറ്റര് സന്ദേശത്തില് പറഞ്ഞു. പാരീസിന് പുറത്തുള്ള പൊലീസ് മേധാവിമാരോടും ജാഗരൂകരാകാന് ആവശ്യപ്പെട്ടിട്ടുണ്ട്. ജൂതസമുദായത്തിന്റെ ആരാധനായലയങ്ങള്, സ്‌കൂളുകള്, സാംസ്‌കാരിക കേന്ദ്രങ്ങള്, വ്യാപാരസ്ഥാനങ്ങള് എന്നിവയ്ക്ക് സംരക്ഷണം നല്‍കാന് ഫാന്‍സിലെ ആഭ്യന്തരമന്ത്രി ജെറാള്‍ഡ് ഡാര്‍മനിന് പൊലീസ് മേധാവിമാരോട് ആവശ്യപ്പെട്ടതായും വാര്‍ത്താ ഏജന്‍സിയായ എഎഫ്പി റിപ്പോര്‍ട്ട് ചെയ്യുന്നു.\n'നമസ്‌തേ പ്രിയ മിത്രമേ'; മോദിയെ ഹിന്ദിയില് അഭിസംബോധന ചെയ്ത് ഫ്രഞ്ച് പ്രസിഡന്റ്, ഇന്തോ- പസഫിക് സഹകരണം ഉള്‍പ്പടെ ഇരു നേതാക്കളും ചര്‍ച്ച നടത്തി\nഉഭയകക്ഷി സഹകരണം ഇന്തോപസഫിക് മേഖലയുടെ സ്ഥിരതയും സുരക്ഷയും വര്‍ധിപ്പിച്ചു; ഫ്രാന്‍സ് പ്രസിഡന്റുമായി ടെലിഫോണില് സംസാരിച്ച് പ്രധാനമന്ത്രി നരേന്ദ്ര മോദി\nമാധ്യമ സ്ഥാപനങ്ങളുടെ തലപ്പത്ത് സര്‍ക്കാര് നിയമിക്കുന്ന ഉദ്യോഗസ്ഥര്; മാധ്യമ സ്വാതന്ത്യത്തിന് വിലങ്ങിടാന് ഇമ്രാന് ഖാന്; പാക്കിസ്ഥാനില് പ്രതിഷേധം


കോഴിക്കോട് ജില്ലയില് ഏഴ് പേര്‍ക്ക് കൂടി കൊവിഡ്; അഞ്ച് പേര്‍ക്ക് രോഗമുക്തി | seven more people affected coronavirus in kozhikode\nകോഴിക്കോട് ജില്ലയില് ഏഴ് പേര്‍ക്ക് കൂടി കൊവിഡ്; അഞ്ച് പേര്‍ക്ക് രോഗമുക്തി\nKozhikode, First Published 3, Jun 2020, 8:41 PM\nകൊവിഡ് പോസിറ്റീവായി മെഡിക്കല് കോളേജില് ചികിത്സയിലായിരുന്ന ഓര്‍ക്കാട്ടേരി സ്വദേശി (56), ഫസ്റ്റ്‌ലൈന് ട്രീറ്റ്‌മെന്റ് സെന്ററായ ലക്ഷദ്വീപ് ഗസ്റ്റ്ഹൗസില് ചികിത്സയിലായിരുന്ന അരിക്കുളം സ്വദേശി (22 വയസ്സ്), ഓര്‍ക്കാട്ടേരി സ്വദേശി (28), തിക്കോടി സ്വദേശി (46), കൊയിലാണ്ടി സ്വദേശി (43) എന്നിവരാണ് ഇന്ന് രോഗമുക്തി നേടിയത്.\nകോഴിക്കോട്: കോഴിക്കോട് ജില്ലയില് ഇന്ന് ഏഴ് കൊവിഡ് പോസിറ്റീവ് കേസുകള് കൂടി റിപ്പോര്‍ട്ട് ചെയ്തതായി ജില്ലാ മെഡിക്കല് ഓഫീസര് അറിയിച്ചു. അഞ്ച് പേര് രോഗമുക്തി നേടുകയും ചെയ്തു.\nഇന്ന് കോവിഡ് സ്ഥിരീകരിച്ചവരില് മണിയൂര് സ്വദേശികളായ രണ്ട് പേര് (42, 46 വയസ്സ്), വടകര സ്വദേശി (42), അത്തോളി സ്വദേശി (42) എന്നിവർ, ജെ.91413 ജെസീറ എയര്‍വേയ്‌സിന്റെ കുവൈത്ത്-കോഴിക്കോട് വിമാനത്തില് എത്തുകയും സര്‍ക്കാര് തയ്യാറാക്കിയ വാഹനത്തില് കൊറോണ കെയര് സെന്ററില് എത്തി നിരീക്ഷണത്തില് കഴിയുകയായിരുന്നു. സ്രവ പരിശോധന നടത്തി റിസള്‍ട്ട് പോസിറ്റീവ് ആയതിനെ തുടര്‍ന്ന് കൊവിഡ് ഫസ്റ്റ് ലൈന് ട്രീറ്റ്‌മെന്റ് സെന്ററായ കോഴിക്കോട്ടെ ലക്ഷദ്വീപ് ഗസ്റ്റ്ഹൗസിലേക്ക് മാറ്റി.\n39 വയസ്സുള്ള കുറ്റിയാടി സ്വദേശിയാണ് അഞ്ചാമത്തെ ആള്. ഇദ്ദേഹം മെയ് 31 ന് ഐ.എക്‌സ്.1376 എയര് ഇന്ത്യ വിമാനത്തില് ബഹ്‌റൈനില് നിന്ന് കോഴിക്കോട് എയര്‍പോര്‍ട്ടിലെത്തുകയും രോഗലക്ഷണങ്ങള് കണ്ടതിനെ തുടര്‍ന്ന് കോഴിക്കോട് മെഡിക്കല് കോളേജിലേക്ക് മാറ്റുകയുമായിരുന്നു.\n34 വയസ്സുള്ള കാവിലുംപാറ സ്വദേശിയാണ് ആറാമത്തെ ആള്. ഇദ്ദേഹം മെയ് 27ന് പുലര്‍ച്ചെ 12.30 ന് ഐ.എക്‌സ് അബുദാബി- കണ്ണൂര് ഫ്‌ളൈറ്റില് എത്തി. തുടര്‍ന്ന് എയര്‍പോര്‍ട്ട് ടാക്‌സിയില് കാവിലുംപാറയിലുള്ള വീട്ടിലെത്തുകയും മെയ് 31ന് രോഗലക്ഷണം കണ്ടതിനെ തുടര്‍ന്ന് സ്രവ പരിശോധന നടത്തുകയും റിസള്‍ട്ട് പോസിറ്റീവ് ആവുകയും ചെയ്തു. പിന്നീട് ഇയാളെ കൊവിഡ് ഫസ്റ്റ്‌ലൈന് ട്രീറ്റ്‌മെന്റ് സെന്ററായ ലക്ഷദ്വീപ് ഗസ്റ്റ്ഹൗസിലേക്ക് മാറ്റി. 31വയസ്സുള്ള എളേറ്റില് സ്വദേശിയായ ആരോഗ്യ പ്രവര്‍ത്തകയാണ് ഏഴാമത്തെ ആള്. ഇവര് കോഴിക്കോട് മിംസ് ആശുപത്രിയില് ചികിത്സയിലാണ്. ജില്ലയില് ഇന്ന് അഞ്ച് പേര് കൂടി രോഗമുക്തി നേടി.\nഇതോടെ കൊവിഡ് പോസിറ്റീവായ കോഴിക്കോട് സ്വദേശികളുടെ എണ്ണം 78 ആയി. 37 പേര് രോഗമുക്തരാകുകയും ഒരാള് മരണപ്പെടുകയും ചെയ്തു. ഇപ്പോള് 40 കോഴിക്കോട് സ്വദേശികളാണ് കൊവിഡ് പോസിറ്റീവായി ചികിത്സയിലുള്ളത്. ഇതില് 12 പേര് കോഴിക്കോട് മെഡിക്കല് കോളേജിലും 23 പേര് ഫസ്റ്റ്‌ലൈന് ട്രീറ്റ്‌മെന്റ് സെന്ററായ ലക്ഷദ്വീപ് ഗസ്റ്റ് ഹൗസിലും ഒരാള് കോഴിക്കോട് മിംസിലും3പേര് കണ്ണൂരിലും ഒരു എയര് ഇന്ത്യ ജീവനക്കാരി മഞ്ചേരി മെഡിക്കല് കോളേജിലും ചികിത്സയിലാണ്.\nകൂടാതെ ഒരു മലപ്പുറം സ്വദേശിയും3കാസര്‍ഗോഡ് സ്വദേശികളും,2വയനാട് സ്വദേശികളും, ഒരു കണ്ണൂര് സ്വദേശിയും കോഴിക്കോട് മെഡിക്കല് കോളേജ് ആശുപത്രിയില് ചികിത്സയിലുണ്ട്. കണ്ണൂര് ജില്ലയിലെ6എയര് ഇന്ത്യാ ജീവനക്കാര് മിംസ് ആശുപത്രിയില് ചികിത്സയിലുണ്ട്. കൂടാതെ ഒരു തൃശൂര് സ്വദേശി എം.വി.ആര് ക്യാന്‍സര് സെന്ററിലും ചികിത്സയിലുണ്ട്.\nLast Updated 3, Jun 2020, 8:41 PM\nകടല്‍ക്കൊലക്കേസില് കേന്ദ്രത്തിന് കുറ്റകരമായ വീഴ്ച: വിധി പുന:പരിശോധിക്കണമെന്ന് ഉമ്മന് ചാണ്ടി\n"ഒറ്റക്ക് നിന്നാൽ എല്ലാവരും ബക്കറ്റിലെ വെള്ളം തന്നെ"; കാനത്തിന് കോടിയേരിയുടെ മറുപടി\nകൊച്ചിയില് മാര്‍ക്കറ്റുകളിലും മാളുകളിലും കര്‍ശന നിയന്ത്രണങ്ങള്: രോഗികളുടെ എണ്ണം കൂടുന്നതില് ആശങ്ക\nശബരിമല വിമാനത്താവള പദ്ധതി; ചെറുവള്ളി എസ്‍റ്റേറ്റ് ഏറ്റെടുക്കല് ഉത്തരവിന് സ്റ്റേ; സര്‍ക്കാരിന് തിരിച്ചടി


പഠിച്ച പണി പതിനെട്ടും നോക്കി ബൗളര്‍മാര്; 'റൂട്ടിളകാതെ' ജോ റൂട്ട്\nLondon, First Published 22, Jun 2019, 3:50 PM IST\nദക്ഷിണാഫ്രിക്കയ്‌ക്കെതിരെ 51, പാക്കിസ്ഥാനെതിരെ 107, വെസ്റ്റ്ഇന്‍ഡീസിനെതിരെ പുറത്താകാതെ 100, അഫ്ഗാനിസ്ഥാനെതിരേ 88, ഇന്നലെ ശ്രീലങ്കയ്‌ക്കെതിരേ 57 എന്നിങ്ങനെയാണ് റൂട്ടിന്റെ സ്‌കോറുകള്\nലണ്ടന്: ശ്രീലങ്കയ്‌ക്കെതിരായ മത്സരത്തില് ഇംഗ്ലണ്ട് തോറ്റെങ്കിലും ജോസഫ് എഡ്വേര്‍ഡ് റൂട്ട് എന്ന ജോ റൂട്ട് ഹാപ്പിയാണ്. കളിച്ച ആറു മത്സരങ്ങളില് അഞ്ചിലും ഫിഫ്റ്റി അടിച്ച ഈ ലോകകപ്പിലെ ഏക ബാറ്റ്‌സ്മാനാണ് റൂട്ട്. ഇംഗ്ലണ്ട് ജേഴ്‌സിയില് റൂട്ടിന്റെ 250-ാം മത്സരം കൂടിയായിരുന്നു ഇന്നലത്തേത്. (80 ടെസ്റ്റുകളും 138 ഏകദിനങ്ങളും 32 ട്വന്റി 20-യും).\nലോകകപ്പില് മൂന്നു ഫിഫ്റ്റിയും രണ്ടു സെഞ്ചുറിയും നേടിയ റൂട്ട് മികച്ച ഫോമിലായിരുന്നുവെങ്കിലും ഇന്നലെ ടീമിനെ വിജയിപ്പിക്കാനായില്ല. വന് സ്‌കോറുകള് ചെയ്‌സ് ചെയ്യുമ്പോഴും റൂട്ടിന്‍റെ സംഭവാനകള് വലുതായിരുന്നു. എന്നാല്, ലങ്കയ്‌ക്കെതിരെ ചെറിയ ടോട്ടല് എത്തിപ്പിടിക്കാന് കഴിയാതായതിനെത്തുടര്‍ന്ന് ഇംഗ്ലണ്ടിന്റെ സെമി മോഹത്തിനും മങ്ങലേറ്റിട്ടുണ്ട്.\nഎന്നാല് റൂട്ട് ഇതൊന്നും മൈന്‍ഡ് ചെയ്യുന്നതേയില്ല. ദക്ഷിണാഫ്രിക്കയ്‌ക്കെതിരെ 51, പാക്കിസ്ഥാനെതിരെ 107, വെസ്റ്റ്ഇന്‍ഡീസിനെതിരെ പുറത്താകാതെ 100, അഫ്ഗാനിസ്ഥാനെതിരേ 88, ഇന്നലെ ശ്രീലങ്കയ്‌ക്കെതിരേ 57 എന്നിങ്ങനെയാണ് റൂട്ടിന്റെ സ്‌കോറുകള്. ഇതില് ബംഗ്ലാദേശിനെതിരേ 21 റണ്‍സ് മാത്രം എടുത്തതാണ് കുറഞ്ഞ സ്‌കോര്.\nലോകകപ്പില് ആകെ 27 മത്സരങ്ങള് കഴിഞ്ഞപ്പോള് റണ്‍വേട്ടയില് 424 റണ്‍സുമായി മൂന്നാം സ്ഥാനത്താണ് റൂട്ട് ഇപ്പോള്. മുന്നിലുള്ളത് ബംഗ്ലാദേശിന്റെ ഷാക്കിബ് അല് ഹസനും (425), ഓസ്‌ട്രേലിയയടെ ഡേവിഡ് വാര്‍ണറും (447) മാത്രം. 138 ഏകദിനങ്ങള് കളിച്ച റൂട്ട് ഇതുവരെ 5,724 റണ്‍സ് നേടിയിട്ടുണ്ട്. 16 സെഞ്ചുറിയും 33 ഫിഫ്റ്റിയും. 22 വിക്കറ്റുകളും വീഴ്ത്തിയിട്ടുണ്ട് താരം. വിന്‍ഡീസിനെതിരെയുള്ള മത്സരത്തില് വീഴ്ത്തിയ രണ്ടു വിക്കറ്റുകളും ഇതില് ഉള്‍പ്പെടും.\nഇതു മാത്രമല്ല റൂട്ടിന്റെ ശക്തി. ഇംഗ്ലീഷ് നിരയില് മികച്ച ഫീല്‍ഡര് കൂടിയാണ് ജോ. ലങ്കയ്‌ക്കെതിരേയുള്ള മത്സരത്തില് ജെഫ്ര ആര്‍ച്ചറുടെ പന്തില് ധനഞ്ജയ ഡിസില്‍വ ഉയര്‍ത്തിയടിച്ച പന്ത് ബൗണ്ടറിയില് പറന്നു പിടിച്ചത് ഏറെ കൈയടി നേടിയിരുന്നു. ഇനി 25-ന് ഓസ്‌ട്രേലിയക്കെതിരേയാണ് റൂട്ടിന്റെയും ഇംഗ്ലണ്ടിന്റെയും അടുത്ത മത്സരം.\njoe root in best form


സ്വാദിഷ്ടമായ പാൽ ചേമ്പ് കാപ്സിക്കം കറി ഉണ്ടാക്കുന്ന വിധം . | Malayali Manasu\nHome Taste സ്വാദിഷ്ടമായ പാൽ ചേമ്പ് കാപ്സിക്കം കറി ഉണ്ടാക്കുന്ന വിധം .\nസ്വാദിഷ്ടമായ പാൽ ചേമ്പ് കാപ്സിക്കം കറി ഉണ്ടാക്കുന്ന വിധം .\nതയ്യാറാക്കിയത്: മേരി ജോസി മലയിൽ തിരുവനന്തപുരം.\n((ഇഞ്ചി -ചെറിയ ഒരു പീസ് നീളത്തിൽ അരിഞ്ഞതു.\nവെളുത്തുള്ളി -5-6 എണ്ണം -അരിഞ്ഞത്\nസബോള -1 അരിഞ്ഞത്.\nപച്ചമുളക് -5 എണ്ണം അരിഞ്ഞത്\nമുളക് പൊടി -കാൽ ടീസ്പൂൺ\nകുരുമുളക് podi-കാൽ ടീസ്പൂൺ\nതക്കാളി -4 എണ്ണം\nപാൽ ചേമ്പ് -കാൽ കിലോ\nടൊമാറ്റോ സോസ് -2 ടീസ്പൂൺ. ))\nഇഞ്ചി, വെളുത്തുള്ളി, കറിവേപ്പില, സവോള, പച്ചമുളക് അരിഞ്ഞത് വെളിച്ചെണ്ണയിൽ മൂപ്പിച്ച് മുളക്, മല്ലി, മഞ്ഞൾ, കുരുമുളകുപൊടി ചേർത്ത് മൂപ്പിച്ച് തക്കാളി അരിഞ്ഞത് ചേർക്കുക. പിന്നെ അരിഞ്ഞുവെച്ചിരിക്കുന്ന പാൽ ചേമ്പ് ചേർത്ത് ഉപ്പും ഇട്ട് കാൽ ഗ്ലാസ് വെള്ളം ഒഴിച്ച് വേവിക്കുക. വെന്തുവരുമ്പോൾ ഒരു കാപ്സിക്കം നീളത്തിൽ അരിഞ്ഞ് ഇടുക.5 മിനുറ്റ് വേവിച്ചു മല്ലിയില തൂവുക. കറി പാത്രത്തിലേക്ക് മാറ്റുന്നതിന് മുമ്പ് വേണമെങ്കിൽ കുറച്ച് ടൊമാറ്റോ സോസ് ചേർക്കാവുന്നതാണ്.\nഇത് ചപ്പാത്തിക്ക് നല്ല ഒരു കറി ആയിരിക്കും. പാൽ ചേമ്പിന് പകരം ഉരുളക്കിഴങ്ങും കോളിഫ്ലവറും ഒക്കെ ഇതുപോലെ തന്നെ ഉണ്ടാക്കാവുന്നതാണ്.\nKrepesh February 5, 2021\tAt\t10:27 am\nPrevious article* വഴിത്തിരുവ് * (ഓർമ്മക്കുറിപ്പ്)\nNext article🌹പ്രണയ മാല്യം 🌹(കവിത)


ഞാൻ വീണ്ടും പ്രണയത്തിൽ: കങ്കണ : Rashtradeepika\nഞാൻ വീണ്ടും പ്രണയത്തിൽ: കങ്കണ\nതാൻ വീണ്ടും പ്രണയത്തിലാണെന്നും വിവാഹം ഈ വർഷം തന്നെയുണ്ടാകുമെന്നും ബോളിഡുഡ് ക്വീൻ കങ്കണ റണൗത്ത് അടുത്തിടെ ബോംബേ ടൈംസിന് നൽകിയ അഭിമുഖത്തിലാണ് കങ്കണ തന്‍റെ വിവാഹത്തെക്കുറിച്ച് തുറന്നുപറഞ്ഞത്.ഈ വർഷം സംഭവിച്ചേക്കും. വിവാഹം ഈ വർഷം തന്നെയുണ്ടാകുമെന്നാണ് പ്രതീക്ഷിക്കുന്നത്. അതൊരു പ്രണയ വിവാഹമായിരിക്കും.\nഈ പ്രണയത്തിൽ ഒരുപാട് സന്തോഷവതിയാണ്. മുന്പും താൻ പ്രണയത്തിലായിട്ടുണ്ട്. എന്നാൽ അവരുമായി വേർപിരിഞ്ഞതിന് ശേഷം വീണ്ടും കണ്ടുമുട്ടാൻ ഞാൻ ശ്രമിച്ചിട്ടില്ല. ഈ പ്രണയത്തിൽ ഞാൻ ഒരുപാട് വിശ്വസിക്കുന്നുണ്ട്.\nപ്രണയം തുറന്നു പറയാൻ വാലന്‍റൈൻസ് ഡേ വരെ കാത്തിരിക്കണമെന്ന് വിശ്വസിക്കുന്നില്ല. അതുകാണ്ടുതന്നെ ജീവിതത്തിൽ ആ ദിവസത്തിന് അത്രമാത്രം പ്രാധാന്യം നൽകുന്നില്ല- കങ്കണ പറഞ്ഞു.\nമുന്പൊരിക്കൽ കങ്കണ തന്‍റെ വിവാഹ സങ്കല്പത്തെക്കുറിച്ച് പറഞ്ഞത് വിവാദമായിരുന്നു. ഒന്നിൽ കൂടുതൽ വിവാഹം കഴിക്കാനാണ് താൻ ആഗ്രഹിക്കുന്നത്. കാരണം ജീവിതത്തിൽ ഒന്നിൽ കൂടുതൽ വിവാഹം സംഭവിക്കും. അതുക്കൊണ്ട് തന്നെ ഒന്നിൽ കൂടുതൽ വിവാഹം ആഗ്രഹിക്കുന്നുണ്ടെന്നുമാണ് കങ്കണ പറഞ്ഞത്. ഇതാണ് വിവാദമായത്.


റൗഡി ബേബിയായി ആടി എംജിആര്; ഒറിജിനലിനെ വെല്ലുമെന്ന് ആരാധകര്; വീഡിയോ വൈറല് - Samakalika Malayalam\nറൗഡി ബേബിയായി ആടി എംജിആര്; ഒറിജിനലിനെ വെല്ലുമെന്ന് ആരാധകര്; വീഡിയോ വൈറല്\nBy സമകാലിക മലയാളം ഡെസ്‌ക് | Published: 10th March 2019 05:50 PM |\nLast Updated: 10th March 2019 05:50 PM | A+A A- |\nധനുഷും സായി പല്ലിവിയും ആടിത്തകര്‍ത്ത റൗഡി ബേബി റെക്കോഡുകള് കീഴടക്കി മുന്നേറുകയാണ്. ഇതിനോടകം 29 കോടിയില് അധികം പേരാണ് റൗഡി ബേബി ഗാനം കണ്ടത്. എന്നാല് ഇപ്പോള് സോഷ്യല് മീഡിയയില് വൈറലാകുന്നത് മറ്റൊരാളുടെ റൗഡി ബേബി ഡാന്‍സാണ്. സാക്ഷാല് എംജിആറാണ് റൗഡി ബേബി ഗാനത്തിലൂടെ ആരാധകരുടെ മനസ് കീഴടക്കുന്നത്. താരത്തിന്റെ വിവിധ ഗാനങ്ങളിലെ രംഗങ്ങള് കോര്‍ത്തിണക്കിയുള്ള ഡാന്‍സ് കണ്ടാല് ആരും ഒന്നും അന്തംവിടും. ഒറിജിനലിനെ വെല്ലുന്നതാണ് എംജിആര് വേര്‍ഷന്.\nയൂട്യൂബില് ഹിറ്റായിരിക്കുകയാണ് ഗാനം. ഇതിനോടകം പതിനാറ് ലക്ഷത്തില് അധികം പേരാണ് ഗാനം കണ്ടത്. പല സിനിമ താരങ്ങളും റൗഡി ബേബിയുമായി എത്തിയെങ്കിലും അവരെയൊന്നും നെഞ്ചിലേറ്റാന് ആരാധകര്‍ക്കായില്ല. ധനുഷിനേയും സായി പല്ലിവിയേയും വെല്ലാന് നിങ്ങള്‍ക്കാവില്ല എന്നായിരുന്നു ആരാധകരുടെ വാദം. എന്നാല് എംജിആര് വേര്‍ഷന് ഫുള്‍മാര്‍ക്കാണ് ആരാധകര് നല്‍കുന്നത്. ധനുഷിന്റേയും സായിയുടേയും റൗഡി ബേബിക്ക് എംജിആര് വേര്‍ഷന് ഭീഷണി ഉയര്‍ത്തുമോ എന്നറിയാനാണ് ആരാധകര് കാത്തിരിക്കുന്നത്.\nമാരി2വിലെ ഗാനത്തില് ഏറ്റവും ശ്രദ്ധിക്കപ്പെട്ടത് സായി പല്ലവിയുടെ ഡാന്‍സായിരുന്നു. ധനുഷിന്റെ ഒരുപടി മുകളിലായിരുന്നു സായിയുടെ പ്രകടനമെന്നാണ് ആരാധകര് പറയുന്നത്. അന്താരാഷ്ട്ര തലത്തില് വരെ അംഗീകരിക്കപ്പെട്ട ഗാനത്തിന് കൊറിയോഗ്രാഫി ചെയ്തിരിക്കുന്നത് പ്രഭുദേവയാണ്. യുവന് ശങ്കര് രാജ സംഗീതം നല്‍കിയ ഗാനം ആലപിച്ചിരിക്കുന്നത് ധനുഷും ദീയും ചേര്‍ന്നാണ്.\nസായി പല്ലിവി dhanush റൗഡി ബേബി viral


ഒടിയനിലെ കൊണ്ടോരാം; വൈറലായി കവര് സോംഗ്\nFirst Published 20, Dec 2018, 2:06 PM IST\nഒടിയൻ റിലീസ് ചെയ്യുന്നതിനു മുമ്പ് തന്നെ ചിത്രത്തിലെ ഗാനങ്ങള് ഹിറ്റായിരുന്നു. കൊണ്ടോരാം എന്ന ഗാനം പ്രേക്ഷകര് ഇരുകയ്യും നീട്ടിയാണ് സ്വീകരിച്ചത്. കൊണ്ടോരാം ഗാനത്തിന്റെ കവര് സോംഗ് ആണ് ഇപ്പോള് വൈറലാകുന്നത്. ശ്രീഹരി, സഹോദരൻ ശ്രീരാഗ് എന്നിവർ ചേർന്നാണ് കവര് സോംഗ് ഒരുക്കിയിരിക്കുന്നത്.\nബിഷോയ് അനിയന്റെ പുല്ലാങ്കുഴല് നാദവും കവര് സോംഗിന്റെ ആകര്‍ഷണമാണ്. രണ്ട് ലക്ഷത്തി അമ്പതിനായിരത്തോളം ആള്‍ക്കാരാണ് ഇതിനകം വീഡിയോ കണ്ടിരിക്കുന്നത്. എം ജയചന്ദ്രനാണ് സിനിമയ്ക്കായി സംഗീതസംവിധാനം നിര്‍വഹിച്ചിരിക്കുന്നത്.\nLast Updated 20, Dec 2018, 3:07 PM IST\nഇതാണ്, 'പ്രഭയുടെ മാണിക്യന്'; ഒടിയനിലെ ആദ്യത്തെ വീഡിയോ ഗാനം\n'ബാലു ഇവിടെയുണ്ട്'; ബാലഭാസ്കറിന് സ്നേഹത്തില് ചാലിച്ച സമ്മാനവുമായി എം ജയചന്ദ്രന്\n'മുത്തപ്പന്റെ ഉണ്ണീ'; റിലീസിന് പിന്നാലെ ഒടിയനിലെ പുതിയ വീഡിയോ ഗാനം\nലാത്തിചാര്‍ജ്ജില് എംഎല്‍എയുടെ കൈയ്യൊടിഞ്ഞു: പ്രതിഷേധവുമായി സിപിഐ, റിപ്പോര്‍ട്ട് തേടി മുഖ്യമന്ത്രി


സക്കറിയയും അക്രൈസ്തവനായ യേശുവും – Kaakka\nസക്കറിയ ഒരു വിഗ്രഹഭഞ്ജകനാണ് (iconoclast). ക്രിസ്തീയ വിശ്വാസത്തിൽ ജനിച്ചുവളർന്ന സക്കറിയയുടെ യേശുവിനെക്കുറിച്ചുള്ള കഥകളെല്ലാം ദൈവശാസ്ര്ത യുദ്ധപ്രഖ്യാപനങ്ങളാണ്. (അന്നമ്മ ടീച്ചർ: ഒരോർമക്കുറിപ്പ്, 1983; കണ്ണാടി കാണ്മോളവും, 1997; യേശുവിന്റെ ചില ദിവസങ്ങൾ, 2018). ഇത് അവിശ്വാസപ്രഖ്യാപനമല്ല, മതസ്ഥാപനങ്ങളുടെ വിശ്വാസ പരീക്ഷണശാലകളുടെ തടവറയിൽ നിന്ന് യേശുവിനെ വിമോചിപ്പിക്കാനുള്ള സമരാഹ്വാനമാണ്. സക്രാരിയുടെയും മെഴുകുതിരികളുടെയും ജപമാലകളുടെയും കുന്തിരിക്കത്തിന്റെയും നടുവിൽ നിസ്സഹായനായി നിൽക്കുന്ന യേശുവിൽ നിന്നും പാലസ്തീനിൽ പച്ചമനുഷ്യനായി ജീവിച്ച യേശുവിലേക്കുള്ള ദൂരം അക്ഷരങ്ങളുടെയും ഭാവനയുടെയും സഹായത്തോടെ അളക്കാനുള്ള സർഗാത്മക ശ്രമമാണ് സക്കറിയ നടത്തുന്നത്. ക്രൈസ്തവ സഭകളുടെ പിൽക്കാല ദേവശാസ്ര്ത വ്യാഖ്യാനങ്ങളിൽ ഒഴിച്ചുനിർത്തപ്പെട്ട നസറെത്തിലെ ആശാരിച്ചെറുക്കനെ വീണ്ടെടുക്കാനുള്ള കഥാകൃത്തിന്റെ ശ്രമം മതപരമായ പദവികൾ കെട്ടിയേല്പിച്ച് യേശുവിനെ ചരിത്രത്തിന്\nപുറത്തേക്ക് വിക്ഷേപിക്കാനുള്ള സംഘടിത മതതാത്പര്യങ്ങളോടുള്ള കലഹമാണ്.\nആത്മസംഘർഷങ്ങളുടെ നെരിപ്പോടിന്റെ നേരുള്ള നേരിയ വെളിച്ചത്തിൽ തെളിയുന്ന യേശുവിന്റെ മനുഷ്യത്വം യാഥാർത്ഥ്യ ബോധമുള്ളതും സ്വാഭാവികവുമാണ്. ചരിത്രപരവും ബൗദ്ധികവുമായ സത്യസന്ധത കലർന്ന വിചാരധാരകളെ യേശുവിനെ സ്വകാര്യസ്വത്തായി കരുതുന്ന മതാധികാര ഘടനകൾക്ക് സ്വീകാര്യമല്ല. സ്വന്തം തെറ്റിക്കൂടായ്മയുടെ അടിസ്ഥാനമായി യേശുവിന്റെ അമാനുഷികതയെ സ്വീകരിച്ചിട്ടുള്ള അധികാരി വർഗത്തിന് ചരിത്രാതീതനും അമാനുഷികനും നിർവികാരനുമായ യേശുവാണ് സൗകര്യപ്രദം. യേശുവിന്റെ ആത്മബോധമുള്ള സങ്കീർണ സംഘർഷങ്ങളെ സക്കറിയ അവതരിപ്പിക്കുന്നത് ക്രൈസ്തവസഭയും കോൺസ്റ്റന്റൈൻ ചക്രവർത്തിയുടെ ആശ്രിതരും യേശുവിന് ചാർത്തി നൽകിയ മിശിഹാ വിശദീകരണങ്ങൾക്ക് മുമ്പുണ്ടായിരുന്ന അക്രൈസ്തവനായ യേശുവിനെ കണ്ടെത്താനുള്ള അക്ഷരപൂജയുടെ ഭാഗമായാണ്. ചാരത്തിനിടയിൽ കനൽ അന്വേഷിക്കുന്നതുപോലെ യേശുവിനെക്കുറിച്ചുള്ള സാമ്പ്രദായിക നിർവചനങ്ങൾക്കിടയിൽ സക്കറിയ യേശുവിനെ തിരയുന്നു.\nവേദപുസ്തകത്തിലും വിവിധ ക്രൈസ്തവ സഭകളുടെ കാനോനുകളിലും പ്രതിപാദിച്ചിരിക്കുന്നതിന് അപ്പുറത്തേക്ക് യേശുവിന്റെ സത്തയെയും ചരിത്രപരതയെയും സംബന്ധിച്ച അന്വേഷണങ്ങൾ വ്യാപിച്ചിട്ടുണ്ട്. 1945-ൽ ഈജിപ്റ്റിലെ പട്ടണമായ Nag Hammadi-യിൽ കണ്ടെത്തിയ ചില രഹസ്യ ജ്ഞാനമത സുവിശേഷങ്ങൾ ഉൾപ്പെടെയുള്ള 52 രേഖകൾ ആദ്യനൂറ്റാണ്ടിൽതന്നെ മധ്യപൂർവ ഏഷ്യയിൽ യേശുവിനെക്കുറിച്ചുള്ള ഔദ്യോഗിക ഭാഷ്യങ്ങളെ വെല്ലുവിളിച്ച വിമത ശബ്ദങ്ങൾ ഉണ്ടായിരുന്നുവെന്നു സാക്ഷ്യപ്പെടുത്തുന്നു. (Gospel of Thomas, Gospel of Philip, Gospel of Mary എന്നിവ ചില ഉദാഹരണങ്ങൾ മാത്രം).\nസമാനസ്വഭാവമുള്ള അന്വേഷണങ്ങൾ പിന്നീട് സാഹിത്യത്തിലും സിനിമയിലും ഉണ്ടായിട്ടുണ്ട്. 1955-ൽ പ്രസിദ്ധ ഗ്രീക്ക് എഴുത്തുകാരനായ നിക്കോസ് കസൻദസെക്കീസ് എഴുതിയ ക്രിസ്തുവിന്റെ ‘അന്ത്യപ്രലോഭനം’ എന്ന കൃതി ഏറെ ചർച്ചകൾക്കും വിവാദങ്ങൾക്കും വഴിതെളിച്ചു. സ്പാനിഷ് ചലച്ചിത്രകാരനായിരുന്ന Luis Bunuel സംവിധാനം ചെയ്ത The Milky Way (1969)\nസിനിമയും യേശുവിന്റെ മനുഷ്യത്വത്തെക്കുറിച്ചുള്ള അന്വേഷണമാണ്. പോർച്ചുഗീസ് എഴുത്തുകാരനായ ഷുസെ സരമാഗുവിന്റെ ‘യേശുക്രിസ്തുവിന്റെ സുവിശേഷം’ എന്ന കൃതിയും സമാനഗണത്തിൽ ഉൾപ്പെടുത്താവുന്നതാണ്. ഇത്തരം അന്വേഷണങ്ങളുടെ പിന്മുറക്കാർ മലയാളക്കരയിലും ഉണ്ടായിട്ടുണ്ട്. ആലപ്പുഴ സൂര്യകാന്തിയുടെ കസൻദസെക്കീസിന്റെ വിഖ്യാതകൃതിയോട് വിധേയത്വം പുലർത്തുന്ന പി.എം. ആന്റണിയുടെ ‘ക്രിസ്തുവിന്റെ ആറാം തിരുമുറിവ്’ (1986) യേശുവിന്റെ മനുഷ്യമുഖം അന്വേഷിക്കുന്ന\nനാടകാവിഷ്‌കാരമായിരുന്നു. സക്കറിയയുടെ മുകളിൽ പ്രതിപാദിച്ച കഥകളും സ്ഥാപനവത്കരിക്കപ്പെടാത്ത, ചെത്തിമിനുക്കാത്ത മതത്തിന്റെ ബ്യൂട്ടിപാർലറുകളിലെ വേദശാസ്ര്ത ചായക്കൂട്ട് തേയ്ക്കാത്ത യേശുവിനെക്കുറിച്ചുള്ള കണ്ടെത്തലുകളാണ്.\nപഴകിയ പേഴ്‌സിലെ ചില്ലറത്തുട്ടുകൾ\n1983 മെയ് മാസത്തിലെ കലാകൗമുദിയിൽ പ്രസിദ്ധീകരിച്ച ‘അന്നമ്മ ടീച്ചർ: ഒരോർമക്കുറിപ്പ്’ എന്ന ഉജ്ജ്വലമായ കഥയിലാണ് സക്കറിയയുടെ യേശു അന്വേഷണത്തിൽ ആദ്യമായി മഷി പുരളുന്നത്. അന്നമ്മ മത്തായി എന്ന അവിവാഹിതയായ ഒരു ഹൈസ്‌കൂൾ ടീച്ചറുടെ ഉത്കണ്ഠകളിലും വിഹ്വലതകളിലും പങ്കുചേരുന്ന ‘പാവം അനിയനായാണ്’ യേശുവിനെ കഥയിൽ അവതരിപ്പിച്ചിരിക്കുന്നത്. മുപ്പത്തിമൂന്നാം പിറന്നാളിനു ശേഷമാണ് യേശു ടീച്ചർക്ക് അനുജനായത്. എന്നാൽ കുട്ടിക്കാലം മുതൽ യേശു ടീച്ചറിന് സഹയാത്രികനാണ്. ”കുട്ടിക്കാലത്ത്, ഇടി വെട്ടുമ്പോഴും കുത്തൊഴുക്കുള്ള തോടു കടക്കുമ്പോഴും കൈയൂരിയില്ലാത്ത ഒറ്റത്തടിപ്പാലങ്ങളിലൂടെ ശ്വാസം പിടിച്ചു കടന്നുപോവുമ്പോഴും” യേശു ടീച്ചറിന്റെ ഇഷ്ടക്കാരനായി കൂടെയുണ്ടായിരുന്നു.\nക്രൈസ്തവമതത്തിന്റെ നിർവചനങ്ങൾ ടീച്ചറിനെ ആശങ്കപ്പെടുത്തുന്നില്ല. ടീച്ചറിന് യേശു സഖാവും ഇഷ്ടക്കാരനുമാണ്. സഹോദരങ്ങൾക്കും കുടുംബത്തിനും വേണ്ടി സ്വയം ചെലവഴിച്ച് ‘പഴകിയ പേഴ്‌സുപോലെ’ ആയിരുന്നു അന്നമ്മയുടെ ജീവിതം. രക്തബന്ധത്തിലുള്ള അനുജൻ വർഗീസ് മത്തായിക്ക്\n‘ബീഡി വലിക്കാൻ ചില്ലറ വല്ലപ്പോഴും കട്ടെടുക്കുന്ന പഴകിയ പേഴ്‌സ്’ മാത്രമായിരുന്നു ടീച്ചർ. എന്നാൽ യേശു ‘പഴകിയ പേഴ്‌സിനെ’ സ്‌നേഹത്തിന്റെ നാണയത്തുട്ടുകൾ കൊണ്ട് നിറച്ചു. പ്രാരാബ്ധങ്ങളുടെ നടുവിൽ എരിഞ്ഞടങ്ങുന്ന ടീച്ചറിനെ കാണാൻ കുളിക്കടവിൽ പെരിങ്ങലക്കാടുകൾക്കുള്ളിൽ യേശു\nപതിയിരിക്കുന്നു. യേശു തളർന്നുപോയ ടീച്ചറിനെ താങ്ങിയെടുക്കുന്നു.\nഅന്നമ്മ ടീച്ചർ യേശുവുമായി നടത്തുന്ന സംഭാഷണങ്ങൾ ക്രൈസ്തവ സഭകളുടെ കാനോൻ കോട്ടകളെ പിടിച്ചുലയ്ക്കുന്നുണ്ട്. മതം കല്പിച്ചു നൽകിയ ‘മഹിമയും’ സഭയുടെ ‘കൂട്ടപ്രാർത്ഥനയിൽ’ പൂജിതബിംബമായി ന്യൂനീകരിക്കപ്പെടുന്നതും യേശുവിന്റെ മനുഷ്യത്വത്തിന്റെ അപഹാസ്യമായ നിഷേധമാണെന്ന് ടീച്ചർ കരുതുന്നു. ”തേനീച്ചക്കൂടിന്റെ ഇരമ്പംപോലെ ഉടയവനില്ലാതെ ഉയരുന്ന കൂട്ടപ്രാർത്ഥനയുടെ മുഴക്കത്തെ” കഥാനായിക നിശിതമായി പരിഹസിക്കുന്നുണ്ട്. ആരാധ്യവസ്തുവാകാനല്ല യേശു ”വെയിലിലും മഴയിലും ഇരുട്ടിലും അലഞ്ഞതും അടിയും തൊഴിയുമേറ്റ് കരഞ്ഞതും മരിച്ചതും”. യേശുവിന് സംഭവിച്ച ദുർഗതിയിൽ അന്നമ്മ ടീച്ചർ കുമ്പസാരക്കൂടിന് മറഞ്ഞിരുന്ന് കരയുന്നു.\nമറ്റുള്ളവർക്കു വേണ്ടി ഉരുകിത്തീരുന്ന അന്നമ്മമാരുടെ പഴകിയ പേഴ്‌സുപോലെയുള്ള ജീവിതത്തിന്റെ അവസാന ദിനം ദു:ഖവെള്ളിയെ പോലെ വിശുദ്ധമാണ്; അന്നമ്മ ടീച്ചർ മരിച്ചത് ഒരു ദു:ഖവെള്ളിയാഴ്ചയാണ്. ടീച്ചറിന്റെ ദുരിതക്കയങ്ങളിൽ നിന്നുയരുന്ന യേശുവിനോടുള്ള ചോദ്യങ്ങൾ ക്രൈസ്തവമത വിശ്വാസത്തിന്റെ സാമ്പ്രദായിക സങ്കേതങ്ങളെ വല്ലാതെ പൊള്ളിക്കുന്നുണ്ട്.\nബ്യൂട്ടി പാർലറിൽ പോകാത്ത യേശു\nസക്കറിയയുടെ യേശു കേന്ദ്രീകൃത കഥകളിൽ ഏറെ കോളിളക്കങ്ങൾ ഉണ്ടാക്കിയ കഥയാണ് 1997-ൽ മാതൃഭൂമി ആഴ്ചപതിപ്പിൽ പ്രസിദ്ധീകരിച്ച ‘കണ്ണാടി കാണ്മോളവും’. യേശു തന്റെ ഉടലിന്റെ സാധ്യതകൾ തിരിച്ചറിയുന്നതും അന്വേഷിക്കുന്നതും മിക്ക ക്രൈസ്തവ വിശ്വാസികളെയും വല്ലാതെ പ്രകോപിപ്പിച്ചു. സക്കറിയയുടെ ഭാവനാവിലാസങ്ങൾ ക്രൈസ്തവ വിശ്വാസത്തെ അപമാനിച്ചുവെന്ന മുറവിളിയിൽ എം. കൃഷ്ണൻ നായരും ജോർജ് ഓണക്കൂറും വരെ പങ്കുചേർന്നു. സക്കറിയുടെ ഭാവനയെ യുക്തിസഹമായി നേരിടുന്നതിനു പകരം മിക്കവരും വൈകാരികമായി പ്രതികരിച്ചു.\nപ്രസിദ്ധ സ്പാനിഷ് ചലച്ചിത്രകാരനായ ാLuis Bunuel-ന്റെ The Milky Way സിനിമയെപ്പറ്റിയുള്ള സുഹൃത്തായ സുരേഷ് പാട്ടാലിയുടെ വിവരണത്തിൽ നിന്നാണ് ഈ കഥയുണ്ടാകുന്നത്. ചിത്രത്തിന്റെ പ്രധാന പ്രമേയങ്ങളിലൊന്നായ മീശ വടിക്കണമോ വേണ്ടയോ എന്ന യേശുവിന്റെ സന്ദേഹങ്ങളും സ്വന്തം ശരീ\nരത്തിൽ സംഭവിക്കുന്ന പരിണാമങ്ങളെക്കുറിച്ചുള്ള യേശുവിന്റെ ഉത്കണ്ഠയുമാണ് സക്കറിയയുടെ കഥയ്ക്ക് പ്രേരണയായത്. വേദപുസ്തകം നൽകുന്ന അവതാരവിശേഷണങ്ങളും അതിഭാവുകത്വം നിറഞ്ഞ വിശകലനങ്ങളും ഒഴിവാക്കി ക്രിസ്തുമതത്തിന്റെ ബ്യൂട്ടിപാർലറുകളിൽ കയറാത്ത യേശുവിനെ അവതരിപ്പിക്കാനാണ് സക്കറിയ ശ്രമിക്കുന്നത്. ഇത് അദ്ദേഹം 1977-ൽ Rediff മാധ്യമത്തിന് നൽകിയ അഭിമുഖത്തിൽ പത്രപ്രവർത്തകനായ വേണു മേനോനോട് വിശദീകരിക്കുന്നുണ്ട്. പരമ്പരാഗതമായ വിശ്വാസ പരിപ്രേക്ഷ്യങ്ങൾ മാറ്റിവച്ച് പച്ചയായ പാലസ്തീൻ ജീവിതത്തോട് യേശുവിനെ ചേർത്തുവായിക്കാനാണ് കഥാകൃത്ത് ശ്രമിക്കുന്നത്.\nസുന്നഹദോസുകളുടെ വ്യവഹാര പടിപ്പുരയ്ക്ക് പുറത്താണ് സക്കറിയ യേശുവിനെ അടയാളപ്പെടുത്തുന്നത്. പാലസ്തീനിലെ വരണ്ട കാലാവസ്ഥയിൽ ജീവിച്ച യേശുവിന്റെ ജീവിതവും മനോവ്യാപാരങ്ങളും കഥയിൽ കോറിയിടുന്നുണ്ട്. അതിരൂക്ഷമായ ജലക്ഷാമം അനുഭവപ്പെടുന്ന ദേശങ്ങളിലെ മനുഷ്യരിൽ കാണുന്ന\nഅനുദിന ജീവിതക്രമങ്ങളാണ് യേശുവിലും കാണുന്നത്. ”വിയർപ്പും പൊടിയും കലർന്ന താടിയും മുടിയും”, കക്ഷങ്ങളിലും കാലിടങ്ങളിലുമുള്ള ദുർഗന്ധവും ദേഹമാകെയുള്ള ‘വെടിമരുന്നിന്റെ മണവും’ പാലസ്തീനിലെ യുവാക്കൾക്ക് അപരിചിതമല്ല.\n”ഗ്രാമത്തിലെ കിണറ്റിൽ നിന്ന് വൃദ്ധയായ അമ്മയും, സഹോദരിമാരും, സഹോദരഭാര്യമാരും വെള്ളം ചുമന്നു കൊണ്ടുവരുന്ന” പങ്കപ്പാട് ഓർക്കുമ്പോൾ കുളിക്കാനുള്ള മോഹം യേശു ഉപേക്ഷി\nക്കും. ഇതെങ്ങനെ വിശ്വാസത്യാഗമാകും?\nകുടുംബത്തെപ്പോറ്റാനും യേശു ഏറെ കഷ്ടപ്പെട്ടിട്ടുണ്ടാവും. ആശാരിപ്പണിയിൽ നിന്നും ലഭിക്കുന്ന തുച്ഛമായ വരുമാനം കൊണ്ട് അമ്മയെയും സഹോദരിമാരെയും സംരക്ഷിക്കാനാവില്ല. മുഖം വടിക്കാൻ കാശില്ലാതെ ക്ഷുരകശാലയിൽ കടം പറയുന്നതും, ബുദ്ധിമുട്ട് ഏറുമ്പോൾ മറിയത്തെപ്പോലെയുള്ള സുഹൃത്തുക്കളിൽ നിന്ന് കടം വാങ്ങുന്നതും, തടാകത്തിൽ വല വീശി പണം കണ്ടെത്താൻ ശ്രമിക്കുന്നതും പാലസ്തീനിൽ യുവാക്കൾ ചെയ്യുന്ന പതിവുകാര്യങ്ങളാണ്. എല്ലാ ദിവസവും മുഖം വടിക്കാൻ റോമാക്കാരെപ്പോലെ എല്ലാവർക്കും കഴിയില്ലെന്ന് പാലസ്തീൻകാർക്ക് അറിയാം. ഇതിൽ എന്താണ് ദൈവനിഷേധം?\nക്ഷുരകനായ തദേവൂസിന് ”റോമൻ സൈന്യാധിപന്റെ മകളുടെ കല്യാണത്തിന് സമ്മാനമായി കിട്ടിയ കണ്ണാടി” കഥയിലെ പ്രധാനപ്പെട്ട പ്രയോഗബിംബമാണ്. യേശു കണ്ണാടിയിൽ കണ്ടത് ”വെള്ളത്തിലും ചീനപ്പിഞ്ഞാണത്തിലും കണ്ടിട്ടുള്ള ഓളം വെട്ടുന്ന മുഖമല്ല”, സ്വന്തം ശരീരത്തിന്റെ അത്ഭുതരഹസ്യങ്ങളാണ്. ഉടലും കണ്ണാടിയും ഒന്നാകുന്നത് യേശു തിരിച്ചറിഞ്ഞു. ഈ തിരിച്ചറിവ് യേശുവിനെ ഭയപ്പെടുത്തി. കണ്ണാടിയിൽ കണ്ട ഉടലിന്റെ ഉൾവിളികൾ യേശുവിനെ വേട്ടയാടി. ഇത്തരം ആന്തരികവും ജൈവികവുമായ സംഘർഷങ്ങൾ മനുഷ്യർക്ക് അന്യമല്ല.\nകസൻദസാക്കീസ് തന്റെ ക്രിസ്തുവിന്റെ ”അന്ത്യപ്രലോഭനത്തിന്റെ” ആമുഖത്തിൽ എഴുതിയതുപോലെ, ”നാം സംഘർഷത്തിലൂടെ ജീവിക്കുന്നു. അവനും സംഘർഷത്തിലാണ് ജീവിക്കുന്നത്. അതുകൊണ്ട് അവൻ നമുക്ക് ശക്തിയാണ്. നാം ലോകത്തിൽ ഏകാന്തരല്ല, അവനും നമ്മോടുകൂടെ സമരം ചെയ്യുന്നു”. സക്കറിയ മുന്നോട്ട് വയ്ക്കുന്ന യേശുവിന്റെ ചരിത്രപരതയും മറ്റൊന്നല്ല ലക്ഷ്യമാക്കുന്നത്.\nശാരീരികവും മാനസികവുമായ വളർച്ചയിൽ സംഭവിക്കുന്ന പരിണാമങ്ങൾ പ്രലോഭനങ്ങളല്ല, അത് ശരീരത്തിന്റെ സാദ്ധ്യതയാണ്. ഈ സ്വാഭാവിക സാദ്ധ്യതകളെ പ്രലോഭനങ്ങളായി കാണുന്നതും ലൈംഗികതയായി ന്യൂനീകരിക്കുന്നതും അഗസ്റ്റിന്റെ ചിന്താപദ്ധതിയാണ്. ഇത് അശാസ്ര്തീയവും യുക്തിരഹി\nതവും പ്രതിലോപരവുമാണ്. ലൈംഗികത മനുഷ്യന്റെ അടിസ്ഥാന ആവശ്യമാണ്. എന്നാൽ മനുഷ്യൻ കേവലം ലൈംഗിക തൃഷ്ണയടക്കാൻ ജീവിക്കുന്ന ജീവിയല്ല. ഉടലിൽ ഉടക്കി ജീവിതം ഉടയ്ക്കാതെ ശരീരത്തിന്റെ ഭയപ്പെടുത്തുന്ന ജൈവപ്രേരണകളെ സർഗാത്മക സ്ര്തീ-പുരുഷ സൗഹൃദങ്ങളിലൂടെ യേശു നേരിടുന്നു.\nശരീരത്തിൽ ലൈംഗികതയ്ക്ക് അപ്പുറം മറ്റൊരു സാദ്ധ്യതയില്ല എന്ന ഭാവനാശാഠ്യം സക്കറിയയ്ക്ക് ഉണ്ടെന്ന് തോന്നിപ്പിക്കുന്ന ചില മുഹൂർത്തങ്ങൾ കഥയിൽ ഉണ്ട്. അതാവണം ഈ കഥയെ വിവാദപ്രളയത്തിൽ മുക്കിയത്. അല്ലായിരുന്നുവെങ്കിൽ ഒരുപക്ഷേ ദൈവശാസ്ര്ത വിദ്യാർത്ഥികൾക്ക് ഈ കഥ മികച്ചൊരു വായനാനുഭവമാകുമായിരുന്നു.\nയേശുവിനെ മുഖ്യകഥാപാത്രമാക്കി സക്കറിയ എഴുതിയ ഏറ്റവും ഒടുവിലത്തെ കഥയാണ് 2018-ൽ പ്രസിദ്ധീകരിച്ച ‘യേശുവിന്റെ ചില ദിവസങ്ങൾ’. മറ്റു രണ്ട് കഥകളോളം ഭാവനാതീവ്രതയും പ്രതിഭാസ്പർശവുമില്ലെങ്കിലും കയ്യടക്കംകൊണ്ട് ഈ കഥ ശ്രദ്ധയർഹിക്കുന്നു. നേരത്തെ പറഞ്ഞ കഥകളിൽ നിന്ന് വ്യത്യസ്തമായി എന്തെങ്കിലും ആവിഷ്‌കരിക്കാൻ സക്കറിയയ്ക്ക് കഴിഞ്ഞതായി തോന്നുന്നില്ല. മതത്തിന്റെ വിശ്വാസ പരീക്ഷണശാലകളിലും പാചകപ്പുരകളിലും രൂപപ്പെട്ട വിഭവമായി യേശുവിനെ\nചുരുക്കുന്നുവെന്ന വിലാപം ഈ കഥയിലും ആവർത്തിക്കുന്നു.\nജനങ്ങളുടെ സാംസ്‌കാരിക ദൗർബല്യങ്ങളെ ചൂഷണം ചെയ്തും, അവരുടെ വിശ്വാസ സങ്കുചിതത്വത്തെ തൃപ്തിപ്പെടുത്തിയും ചരിത്രത്തിനു പുറത്ത് കുടിയിരുത്തിയ യേശുവിനെ സക്കറിയ തെരുവിലും മരച്ചുവട്ടിലും കടലോരത്തും തിരികെ എത്തിക്കുന്നു. മറിയത്തിന്റെ വീട്ടിലേക്കുള്ള വഴിപോലും ഓർമയില്ലാത്ത, വേഗത്തിൽ ഞണ്ടുകൾക്കുപോലും തോല്പിക്കാൻ കഴിയുന്ന, പക്ഷിയുടെ ചിറകടിയിൽപോലും നടുങ്ങുന്ന, ശൗചം ചെയ്യുന്ന, ഉടുക്കാനും പുതയ്ക്കാനും ഉത്തരീയം മാത്രമുള്ള ആശാരി യുവാവാണ് സക്കറിയയുടെ യേശു. മരച്ചുവട്ടിലും പൂഴിമണ്ണിലും ഉറങ്ങുന്ന യേശുവിന് മണ്ണിന്റെ മണമാണ്. ചാവുകടലിലെ ഉപ്പും ഗന്ധകവുമണിഞ്ഞ ചളി ശിഷ്യന്റെ സഹായത്തോടെ തിരുമ്മിപ്പി\nടിപ്പിച്ച് ചളിപ്രതിമ കണക്കെ നിൽക്കുമ്പോൾ മനുഷ്യപുത്രന്റെ സത്തയുടെ പൊരുൾ യേശുവിന് വെളിപ്പെടുന്നു. യേശുവിന് കുന്തിരിക്കത്തിന്റെ മണമല്ല, ചളിയുടെയും വെടിമരുന്നിന്റെയും\nകഥ ഭാവനയാണ്, ഭാവന സാദ്ധ്യതയുടെ അന്വേഷണമാണ്. യേശുവിന്റെ കുത്തക തങ്ങൾക്കാണെന്ന ക്രൈസ്തവ മതത്തിന്റെ ബോധ്യത്തെ ഭാവനയും സർഗാത്മകതയും കൊണ്ട് സക്കറിയ വിചാരണ ചെയ്യുന്നു. ഒരിക്കലും പതറാത്ത, ആത്മസംഘർഷത്തിന്റെ തീച്ചൂളയിലൂടെ കടന്നുപോകാത്ത, അമാനുഷികതയുടെ\nവിചാരധാര യേശുവിന്റെ മനുഷ്യത്വത്തിന്റെ നിരാസമാണ്. നിസ്സഹായതയും ശരീരത്തിന്റെ സഹജമായ ചോദനകളും നിഷേധിക്കുന്ന യേശുവിന്റെ മനുഷ്യത്വം ശരീരത്തിൽ ജീവിക്കുന്ന വിശ്വാസികളെ ഒരുവിധത്തിലും സഹായിക്കില്ല. മറിച്ചുള്ള ഉത്കണ്ഠകൾ യേശുവിനെ സംഘടിത മതത്തിന്റെ ആധിപത്യത്തിനുള്ള ഉപാധിയായി ഉപയോഗിക്കാനുള്ള ശ്രമമായിരിക്കും.


22-year-old alleges rape by 40 men for four consecutive days: 22 കാരിയെ നാലു ദിവസം തടവിലാക്കി 40 പേർ ബലാത്സംഗം ചെയ്തു\nHaryana 22 Year Old Alleges Rape By 40 Men For Four Consecutive Days\nഓരോ ദിവസം 8 മുതൽ 10 പേർവരെ ബലാത്സംഗം ചെയ്തു\nJuly 20, 2018 05:34:36 pm\nപഞ്ച്കുള (ഹരിയാന): യുവതിയെ കൂട്ടബലാത്സംഗം ചെയ്തതായി പരാതി. നാലു ദിവസം തടവിലാക്കിയശേഷം 40 പേർ ചേർന്ന് തന്നെ ബലാത്സംഗം ചെയ്തുവെന്നാണ് 22 കാരിയായ പെൺകുട്ടിയുടെ പരാതി. പെൺകുട്ടിയുടെ പരാതിയിൽ ഛണ്ഡിഗഡ് പൊലീസ് കേസെടുത്തു.\nബലാത്സംഗം ചെയ്ത 40 പേരിൽ ഒരാൾ തന്റെ ഭർത്താവിന് അറിയാവുന്ന വ്യക്തിയാണെന്ന് യുവതി പരാതിയിൽ പറയുന്നു. മോണി ഹിൽസിലെ ഗസ്റ്റ് ഹൗസിൽ ജോലി ശരിയാക്കി നൽകാമെന്ന് ഇയാളാണ് വാഗ്‌ദാനം ചെയ്തത്. ഇതനുസരിച്ചാണ് ഗസ്റ്റ് ഹൗസിലെത്തിയത്. അവിടെയെത്തിയ തന്നെ മുറിയിൽ നാലു ദിവസം അടച്ചിട്ട് കൂട്ടബലാത്സംഗത്തിന് ഇരയാക്കിയെന്ന് യുവതി പരാതിയിൽ പറയുന്നു.\nജൂലൈ 15 മുതൽ 18 വരെ തന്നെ തടവിലാക്കി കൂട്ടബലാത്സംഗം ചെയ്തുവെന്നാണ് യുവതിയുടെ പരാതിയിലുളളതെന്ന് ഡപ്യൂട്ടി സൂപ്രണ്ട് ഓഫ് പൊലീസ് സതീഷ് കുമാർ പറഞ്ഞു. ഓരോ ദിവസം 8 മുതൽ 10 പേർവരെ ബലാത്സംഗം ചെയ്തു. ജൂലൈ 18 നാണ് പെൺകുട്ടി അവിടെനിന്നും രക്ഷപ്പെട്ടതെന്നും അദ്ദേഹം പറഞ്ഞു.\nകേസുമായി ബന്ധപ്പെട്ട് ഗസ്റ്റ് ഹൗസിലെ രണ്ടു ജീവനക്കാരെ പൊലീസ് അറസ്റ്റ് ചെയ്തു. കേസിൽ അന്വേഷണം നടക്കുകയാണ്.


സമൂഹമാധ്യമങ്ങളില് നമുക്ക് കുറച്ച് മര്യാദ പഠിച്ചുകൂടേ? | social media manners cyber bullying abuse\nJan 4, 2021, 10:15 PM IST\nഅടുത്തതവണ മൊബൈൽ ഉപയോഗത്തിലുള്ള നിങ്ങളുടെ നൈപുണി കാണിക്കുന്നതിനുമുമ്പ് ആദ്യം സാമാന്യബുദ്ധി ഉപയോഗിക്കുക. ഫോൺ പിന്നീട് ഉപയോഗിക്കാം\n# അപർണ വിശ്വനാഥ്\nസാമൂഹികമര്യാദകളും പെരുമാറ്റരീതികളും ചെറുപ്പംമുതലേ നമ്മൾ പഠിക്കുകയും മനസ്സിലാക്കുകയും ചെയ്യുന്നുണ്ടെങ്കിലും സാമൂഹികമാധ്യമങ്ങളിലെ ഇടപെടലുകളിൽ അത്തരമൊന്നു കാണാറില്ല. നിർദിഷ്ടമായ ഒന്നിന്റെ അഭാവമാവാം കാരണം. ഓൺലൈൻ, സാമൂഹികമാധ്യമ ഇടങ്ങളിലെ മോശം പെരുമാറ്റം വ്യാപകമായിക്കൊണ്ടിരിക്കുകയാണ്. എന്നാൽ, അവയെക്കുറിച്ച് കാര്യമായ ചർച്ചകൾ നടക്കുന്നില്ല.\nസാമൂഹികമാധ്യമത്തിന്റെ പ്രചാരത്തോടെ ആളുകൾക്കിടയിലും ഗ്രൂപ്പുകൾക്കിടയിലും ആശയവിനിമയം വേഗമേറിയതും മുഖമില്ലാത്തതുമായിമാറി. കൈമാറ്റംചെയ്തുവരുന്ന ഫോർവേഡഡ് മെസേജുകളെ ആശ്രയിച്ചാണ് ഇത് നിലനിൽക്കുന്നത്. ഒരിക്കലും, പൂർണമായി വായിക്കാത്തതും പൂർണമായി മനസ്സിലാക്കാത്തതും വ്യക്തമായി വ്യാഖ്യാനിക്കാത്തതുമായിരിക്കും ഈ ഫോർവേഡുകൾ. നമ്മുടെ ചിന്തകൾ പ്രധാനമായും മീമുകൾ, ട്രോളുകൾ, നിരുത്തരവാദപരമായ ഫോർവേഡുകൾ എന്നിവയെ അടിസ്ഥാനമാക്കിയുള്ളതായി. ഒരു വ്യക്തിയുടെ വാട്സാപ്പ് അല്ലെങ്കിൽ എഫ്.ബി. ഇൻബോക്സുകൾ സ്പാം ചെയ്യുന്ന ഈപ്രവൃത്തിയിൽനിന്ന് എന്തുസംതൃപ്തിയാണ് നാം നേടുന്നത്?\nസാമൂഹികമാധ്യമത്തിന്റെ പെട്ടെന്നുള്ള വരവ് അമ്പതിനുമുകളിൽ പ്രായമുള്ളവരിൽ അവരുടെ സ്വന്തം കാര്യങ്ങൾ അപ്‌ഡേറ്റ് ചെയ്യുന്നതോടൊപ്പം മറ്റുള്ളവരുടെ ജീവിതത്തെക്കുറിച്ച് അറിയാനുള്ള ജിജ്ഞാസയും വർധിപ്പിച്ചു. സാമൂഹികമാധ്യമ മര്യാദയുടെ വശങ്ങൾ മനസ്സിലാക്കാൻ ശ്രമിക്കുമ്പോഴും പലരും ഡിജിറ്റൽ ഇടത്തിൽ ചെയ്യാവുന്നതും ചെയ്യരുതാത്തതുമായ കാര്യങ്ങളെക്കുറിച്ച് അന്ധരാണ്.\nഒരു കുടുംബാംഗം വ്യക്തിപരവും സ്വകാര്യവുമായ വിവരങ്ങൾ പെട്ടെന്നു പൊതു ഇടത്തിൽ പരസ്യമാക്കുന്നത് കുടുംബത്തിലെ അടുത്ത തലമുറയിൽപ്പെട്ടവരെ കുഴപ്പത്തിലാക്കുന്നു. പഴയതലമുറയ്ക്ക് മനസ്സിലാകുന്ന രീതിയിൽ തങ്ങളുടെ അതൃപ്തി പ്രകടിപ്പിക്കാൻ പുതിയതലമുറക്കാർക്ക് പ്രയാസമാകുന്നു. ഇത് കുടുംബത്തിൽ അനിഷ്ടസംഭവങ്ങൾക്ക് ഇടയാക്കുന്നു. പൊതു ഇടത്തിൽ പറയാവുന്നതിനെക്കുറിച്ചും രഹസ്യമായിസൂക്ഷിക്കേണ്ട കാര്യങ്ങളെക്കുറിച്ചും പുതുതലമുറയെ പഠിപ്പിക്കുന്നതുപോലെ, സാമൂഹികമാധ്യമത്തെ എങ്ങനെ ശ്രദ്ധാപൂർവം ഉപയോഗിക്കണമെന്നതിനെക്കുറിച്ച് വീട്ടിലെ പഴയതലമുറയെ ബോധവത്‌കരിക്കേണ്ടതും പ്രധാനമാണ്.എല്ലാതലമുറകളിലുമുള്ള ആളുകൾക്കിടയിൽ നാം കാണുന്ന അസഹിഷ്ണുതയ്ക്ക് അവർ ഓൺലൈനിൽ എങ്ങനെ പെരുമാറുന്നു എന്നതുമായി ബന്ധമുണ്ട്. ഓൺലൈനിൽ വ്യത്യസ്ത പ്രത്യയശാസ്ത്രങ്ങളും ആശയങ്ങളും വിശ്വാസങ്ങളും പിന്തുടരുന്നവർ തമ്മിലുള്ള ചൂടേറിയ വാദങ്ങൾ കാണാം. ഇത് കുടുംബബന്ധങ്ങളെവരെ ബാധിക്കാൻ തുടങ്ങി.\nസാമൂഹികമാധ്യമങ്ങളിലെ ആളുകളുടെ സ്വഭാവത്തെക്കുറിച്ച് പഠിക്കുകയും ഗവേഷണം നടത്തുകയും ചെയ്യുമ്പോൾ, ആശയവിനിമയത്തിലെ ഒരു പ്രത്യേക രീതിയെക്കുറിച്ച് മനസ്സിലാവുന്നുണ്ട്. സുഹൃത്തുക്കൾ, കുടുംബം, പരിചയക്കാർ, പങ്കാളികൾ, പ്രണയിക്കുന്നവർ, സഹോദരങ്ങൾ എന്നിവർക്കിടയിൽ വിരോധവും ബന്ധം വിച്ഛേദിക്കലും എങ്ങനെ ആരംഭിക്കുന്നുവെന്ന് പഠനം വെളിപ്പെടുത്തുന്നു. നിസ്സാരമായി തോന്നിയേക്കാമെങ്കിലും ഇവ പരിഹരിക്കേണ്ടവയാണ്.\nഉദാഹരണത്തിന്, എല്ലാ തലമുറയിലെയും ആളുകൾ കുറ്റപ്പെടുത്താനോ പരാതിപറയാനോ ഉപയോഗിക്കുന്ന ചില പ്രസ്താവനകൾ ശ്രദ്ധിക്കാം:\nനിങ്ങൾക്ക് മറ്റയാളുടെ പോസ്റ്റ് ഇഷ്ടപ്പെട്ടു, പക്ഷേ, എന്റേത് ശ്രദ്ധിച്ചില്ല.\nമറ്റുള്ളവരുടെ ഫോട്ടോയ്ക്കും പോസ്റ്റിനും പ്രതികരിക്കാൻ നിങ്ങൾക്ക് സമയമുണ്ട്, പക്ഷേ, എന്റേത് മനഃപൂർവം അവഗണിച്ചു.\nനിങ്ങൾ എല്ലാ വാർത്തകളും വിവരങ്ങളും ചില ആളുകളെമാത്രം അറിയിക്കുന്നു. എന്നെ ഒരിക്കലും അറിയിച്ചിട്ടില്ല.\nനിങ്ങൾ ഇന്നയാളുമൊത്തുമുള്ള ഒരു ചിത്രം പോസ്റ്റുചെയ്തു, ഒരിക്കലും എന്നോടൊപ്പമുള്ളത് പോസ്റ്റുചെയ്തില്ല.\nസാമൂഹികമാധ്യമത്തിൽ സെൻസിറ്റീവും ബോധവാന്മാരുമായിരിക്കാനുള്ള രീതികളും മാർഗങ്ങളും ഒരാൾ പഠിക്കുന്നില്ലെങ്കിൽ, വൈകാരിക നാശവും ബന്ധങ്ങളുടെ തകർച്ചയും ഉയർന്നുകൊണ്ടിരിക്കും. ഓൺലൈനിലായിരിക്കുമ്പോൾ ഭൂരിഭാഗം ആളുകൾക്കും എവിടെ, എന്ത് കമന്റ് ചെയ്യണമെന്നോ പോസ്റ്റുചെയ്യണമെന്നോ അറിയില്ല.\nശരിയായ വിവരങ്ങളെയും തെറ്റായ വിവരങ്ങളെയും വേർതിരിച്ചറിയാൻ കഴിയാത്തതിന്റെ സാമൂഹികവും രാഷ്ട്രീയവുമായ പ്രത്യാഘാതങ്ങൾ വളരെ വലുതാണ്. മിസോജിനിസ്റ്റ്, സെക്സിസ്റ്റ്, ട്രാൻസ്ഫോബിക്, വംശീയ, ജാതി വാദികൾ എന്നിവർ ഇക്കൂട്ടത്തിൽ വിമർശിക്കപ്പെടാതെയും പോകുന്നു. പലപ്പോഴും ഈ വെർച്വൽ സ്പേസും ആശയവിനിമയം ചെയ്യുന്നവർക്ക് പരസ്പരം അറിയില്ല എന്നതും അവർക്ക് തോന്നുന്നതെന്തും കമന്റ് ചെയ്യാനും പോസ്റ്റുചെയ്യാനും ധൈര്യം നൽകുന്നു. മുഖാമുഖം ആശയവിനിമയം നടത്തിയിരുന്നെങ്കിൽ ഒഴിവാക്കുമായിരുന്ന പലതും വെർച്വൽ സ്പേസിൽ ഹൃദയശൂന്യരായി പ്രകടിപ്പിക്കുന്നു.\nസാമൂഹികമാധ്യമത്തിലും മൊബൈൽ ഫോൺ ഉപയോഗത്തിലും ഒരാൾ അടിസ്ഥാനമര്യാദകൾ പാലിക്കുകയാണെങ്കിൽ, വീട്ടിലും സുഹൃത്തുക്കളുമായും പൊതു ഇടങ്ങളിലെ മറ്റുള്ളവരുമായും ആരോഗ്യകരമായ സംഭാഷണങ്ങളും ബന്ധങ്ങളും വളർത്തിയെടുക്കാം. ചെറിയശ്രമങ്ങളിലൂടെ വലിയ മാറ്റങ്ങളുണ്ടാക്കാൻ കഴിയും. പൊതു ഇടങ്ങളിലായിരിക്കുമ്പോൾ നിങ്ങളുടെ മൊബൈൽ റിങ് ടോണിന്റെ ശബ്ദം കുറയ്ക്കുക. ചുറ്റുമുള്ളവർക്ക് അസൗകര്യമുണ്ടാവാതിരിക്കാൻ പൊതുസ്ഥലങ്ങളിൽ സംസാരിക്കുമ്പോൾ ശബ്ദം കുറയ്ക്കുക. പൊതുസ്ഥലങ്ങളിലോ ആളുകളുടെ നടുവിലോ ആയിരിക്കുന്ന സമയത്ത് വീഡിയോകൾ കാണുമ്പോഴോ വീഡിയോ കോളുകൾ ചെയ്യുമ്പോഴോ ഇയർഫോണുകൾ ഉപയോഗിക്കുക. ഒരു ഫോർവേഡ്, അല്ലെങ്കിൽ സന്ദേശം കൈമാറുന്നതിനുമുമ്പ് അതാവശ്യമാണോ എന്ന് സ്വയം ചോദിക്കുക. ഇമോജികൾ ഉപയോഗിക്കുന്നതിൽ താത്‌പര്യമില്ലെന്ന് അറിയാവുന്ന ഒരു വ്യക്തിയുമായി നിങ്ങൾക്ക് കൂടുതൽ പരിചയമില്ലെങ്കിൽ, അവ ഉപയോഗിക്കുന്നത് ഒഴിവാക്കുക.\nനിങ്ങൾ വിളിക്കുന്നയാൾ മറ്റൊരു കോളിൽ തിരക്കിലാണെങ്കിൽ, അയാൾ കോൾ പൂർത്തിയാക്കി നിങ്ങളെ തിരികെ വിളിക്കുന്നതുവരെ കാത്തിരിക്കുക. തുടരെത്തുടരെ വിളിച്ച് ബുദ്ധിമുട്ടിക്കുകയും പ്രകോപിപ്പിക്കുകയും ചെയ്യരുത്. ഒരു വ്യക്തി കോളിന് മറുപടിനൽകിയില്ലെങ്കിൽ, അതിനെ മാനിക്കുക. അവർ തിരക്കിലായതോ ഫോൺ അവരുടെ പക്കൽ ഇല്ലാത്തതോ അതുമല്ലെങ്കിൽ കോളിന് മറുപടിനൽകാൻ കഴിയുന്ന ശാരീരികമോ മാനസികമോ ആയ അവസ്ഥയിലായിരിക്കില്ല എന്നതോ ആയിരിക്കും കാരണങ്ങൾ എന്ന് മനസ്സിലാക്കുക. നിങ്ങളുടെ കോളിന് പ്രതികരിക്കാൻ അവർക്ക് സമയം നൽകുക. മൊബൈൽഫോൺ ഉപയോഗത്തിന്റെ കാര്യത്തിലേക്കുവരുമ്പോൾ സാമാന്യബുദ്ധി എന്നത് ആളുകളിൽ ഇല്ലാതായിക്കൊണ്ടിരിക്കുകയാണ്.\nContent Highlights: social media manners cyber bullying abuse